Οδηγός λειτουργιών για προχωρημένους > Παράρτημα > Μεταφορά και αποθήκευση του εκτυπωτή

# Μεταφορά και αποθήκευση του εκτυπωτή

Όταν μετακινείτε ή αποθηκεύετε τον εκτυπωτή για μεγάλο χρονικό διάστημα, να τον συσκευάζετε με τα αρχικά υλικά συσκευασίας.

Αν δεν διαθέτετε τα αρχικά υλικά συσκευασίας, συσκευάστε τον προσεκτικά χρησιμοποιώντας προστατευτικό υλικό και τοποθετήστε τον μέσα σε ανθεκτικό κιβώτιο.

προειδοποίηση

- Μην μεταφέρετε και μην αποθηκεύετε τον εκτυπωτή σε κεκλιμένη, κατακόρυφη ή ανάποδη θέση, καθώς ενδέχεται να διαρρεύσει μελάνη και να προκληθούν βλάβες στον εκτυπωτή.

1. Απενεργοποιήστε τον εκτυπωτή.

2. Βεβαιωθείτε ότι η λυχνία Power (Ισχύς) είναι απενεργοποιημένη και αποσυνδέστε τον εκτυπωτή.

   σημαντικό

   - Μην αποσυνδέετε τον εκτυπωτή όσο η λυχνία Power (Ισχύος) είναι αναμμένη ή αναβοσβήνει με πράσινο χρώμα, καθώς μπορεί να προκληθεί δυσλειτουργία ή ζημιά στον εκτυπωτή, με αποτέλεσμα να μην είναι δυνατή η εκτύπωση.

3. Κλείστε τη βάση χαρτιού.

4. Αποσυνδέστε το καλώδιο του εκτυπωτή από τον υπολογιστή και από τον εκτυπωτή και στη συνέχεια αποσυνδέστε το καλώδιο τροφοδοσίας από τον εκτυπωτή.

5. Χρησιμοποιήστε κολλητική ταινία για να ασφαλίσετε όλα τα καλύμματα του εκτυπωτή ώστε να μην ανοίξουν κατά τη μεταφορά. Στη συνέχεια, συσκευάστε τον εκτυπωτή σε μια πλαστική σακούλα.

6. Όταν τον συσκευάζετε τον εκτυπωτή, τοποθετήστε το προστατευτικό υλικό.

   σημαντικό

   - Συσκευάστε τον εκτυπωτή με το φυσίγγιο FINE εγκατεστημένο.

   σημείωση

   - Αναγράψτε εμφανώς στο κιβώτιο την ένδειξη "ΕΥΘΡΑΥΣΤΟ" ή "ΠΡΟΣΟΧΗ".

Μετάβαση στην αρχή της σελίδας