Bővített felhasználói kézikönyv > Hibaelhárítás > Nem működik a lapadagolás

# Nem működik a lapadagolás

- 1. ellenőrzés: Papírbetöltéskor feltétlenül ügyeljen a következők betartására.

  - Ha két vagy több lapot tölt be, a betöltés előtt igazítsa össze a lapok szélét.

  - Amikor két vagy több lapot tölt be, ügyeljen arra, hogy a papírköteg ne nyúljon túl a betöltési határjelen.

    A papír típusától és a környezeti körülményektől (magas vagy alacsony hőmérséklet, illetve páratartalom) függően előfordulhat azonban, hogy teljes kapacitás mellett nem lehetséges megfelelő lapadagolás. Ilyen esetben az egyszerre betöltött papír mennyiségét csökkentse a határjel felénél kevesebbre.

  - A lapot mindig álló tájolással töltse be, a nyomtatás tájolásától függetlenül.

  - Amikor betölti a papírt, a nyomtatási oldalával felfelé töltse be. A papírköteget igazítsa a hátsó tálca jobb oldalához, a papírvezetőt pedig állítsa be úgy, hogy a papírköteg bal széléhez éppen csak hozzáérjen.

    Papír betöltése

- 2. ellenőrzés: Ellenőrizze, hogy nem túl vastag vagy nem hajlott-e a nyomtatáshoz használt papír.

  Papír betöltése

- 3. ellenőrzés: Borítékok betöltése során feltétlenül ügyeljen a következők betartására.

  - Ha borítékokra nyomtat, tekintse meg a Papír betöltése című útmutatót, és készítse elő a borítékokat nyomtatás előtt.
    Miután előkészítette a borítékokat, álló tájolással helyezze azokat a készülékbe. Ha a borítékok fekvő helyzetben kerülnek a nyomtatóba, adagolásuk nem lesz megfelelő.

  - Állítsa a papírvastagsági kart a jobb oldali állásba.
    Papír betöltése

- 4. ellenőrzés: Vegyünk le minden papírt és tárgyat a hátsó tálcáról.

- 5. ellenőrzés: Kapcsolja ki a nyomtatót, nyissa fel az előlapot, majd távolítsa el az idegen tárgyat.

  Vigyázzon, hogy ne érintse meg a nyomtató belsejében található alkatrészeket.

- 6. ellenőrzés: Tisztítsa meg a papírtovábbító görgőt.

  Rendszeres karbantartás

  megjegyzés

  - A papírtovábbító görgő tisztítása a görgő kopásával jár, ezért ezt a műveletet csak indokolt esetben végezze el.

A lap tetejére