Bővített felhasználói kézikönyv > Számítógépről való nyomtatás > Nyomtatás más alkalmazásból > Különböző nyomtatási eljárások > Füzetnyomtatás

# Füzetnyomtatás

A füzetnyomtatás funkcióval az adatokat könyv formájában tudjuk kinyomtatni. Az adatok a papír mindkét oldalán nyomtatásra kerülnek. Ez a nyomtatási típus lehetővé teszi, hogy az oldalak a lapszámok szerint a megfelelő sorrendben legyenek leválogatva abban az esetben, amikor a nyomtatott lapokat a közepüknél összehajtjuk és bekötjük.

A füzetnyomtatás a következőképpen végezhető el:

1. Nyissuk meg a nyomtatóillesztő beállító ablakát.

2. Állítsuk be a füzetnyomtatást.

   Válasszuk a Füzetnyomtatás (Booklet Printing) beállítást az Oldalbeállítás (Page Setup) lap Oldalelrendezés (Page Layout) listájából.
   Az aktuális beállítások az ablak bal oldalán található Beállítások megtekintése részen láthatók.

3. Válasszuk ki a nyomtatási papírméretet.

   Válasszuk ki a nyomtatóban lévő papír méretét a Nyomtató papírmérete (Printer Paper Size) listából.

4. Állítsuk be a kötési margót és a margó szélességét.

   Kattintsunk a Beállítás... (Specify...) gombra, adjuk meg a következő beállításokat a Füzetnyomtatás (Booklet Printing) párbeszédpanelen, és kattintsunk az OK gombra.

   Kötési margó

     Válasszuk ki, hogy melyik oldalon legyen a kötési margó a füzet elkészítése során.

   Üres oldal beszúrása

     Ha üresen szeretnénk hagyni a lap egyik oldalát, jelöljük be az Üres oldal beszúrása jelölőnégyzetet, majd válasszuk ki az üresen hagyni kívánt lapot.

   Margó

     Adjuk meg a margó szélességét. A középtől számított megadott érték lesz egy oldal margója.

   Oldalszegély

     Ha szegélyt szeretnénk helyezni a dokumentum oldalai köré, jelöljük be az Oldalszegély jelölőnégyzetet.

5. Fejezzük be a beállítást.

   Az Oldalbeállítás (Page Setup) lapon kattintsunk az OK gombra.

   Nyomtatáskor a dokumentum a papír egyik oldalára fog kinyomtatódni. Amikor ez készen van, akkor az üzenetnek megfelelően állítsuk be a papírt, majd kattintsunk az OK gombra.
   Amikor a másik oldal nyomtatása is készen van, hajtsuk össze középen a papírt, s így készen van a füzet.

Fontos

- A Füzetnyomtatás (Booklet Printing) nem használható a következő esetekben:

  - A Hordozótípus (Media Type) listában nem a Normál papír (Plain Paper) van kiválasztva.

  - Be van jelölve a Szegély nélküli nyomtatás (Borderless Printing) jelölőnégyzet.

- Ha a Füzetnyomtatás (Booklet Printing) van kiválasztva, a Kétoldalas nyomtatás (Duplex Printing), a Kötési oldal (Staple Side), a Nyomtatás az utolsó oldaltól (Print from Last Page) és a Szétválogatás (Collate) beállítás szürke, és nem érhető el.

Megjegyzés

- Ha a füzetnyomtatás során az Üres oldal beszúrása (Insert blank page) négyzet be van jelölve, a bélyegző és a háttér nem lesz kinyomtatva az üres lapokra.

A lap tetejére