Οδηγός λειτουργιών για προχωρημένους > Εκτύπωση από έναν υπολογιστή > Εκτύπωση με άλλο λογισμικό εφαρμογής > Διάφορες μέθοδοι εκτύπωσης > Εκτύπωση φυλλαδίου

# Εκτύπωση φυλλαδίου

Η λειτουργία εκτύπωσης φυλλαδίου σάς επιτρέπει να εκτυπώνετε δεδομένα για φυλλάδιο. Τα δεδομένα εκτυπώνονται και στις δύο όψεις του χαρτιού. Αυτό το είδος εκτύπωσης εξασφαλίζει τη σωστή συρραφή των σελίδων, με βάση τη σειρά αρίθμησής τους όταν τα φύλλα που εκτυπώνονται διπλώνονται και συρράπτονται στο κέντρο.

Η διαδικασία για την εκτέλεση της εκτύπωσης φυλλαδίου είναι η εξής:

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Ρύθμιση εκτύπωσης φυλλαδίου

   Επιλέξτε Εκτύπωση φυλλαδίου (Booklet Printing) από τη λίστα Διάθρωση σελίδας (Page Layout) στην καρτέλα Διαμόρφωση σελίδας (Page Setup).
   Οι τρέχουσες ρυθμίσεις εμφανίζονται στο Παράθυρο προεπισκόπησης που βρίσκεται στην αριστερή πλευρά του παραθύρου.

3. Επιλέξτε το μέγεθος του χαρτιού εκτύπωσης

   Επιλέξτε το μέγεθος του χαρτιού που θα τοποθετήσετε στον εκτυπωτή, από τη λίστα Μέγεθος χαρτιού εκτυπωτή (Printer Paper Size).

4. Ορίστε το περιθώριο συρραφής και το πλάτος του περιθωρίου

   Κάντε κλικ στο κουμπί Καθορισμός... (Specify...) ορίστε τις παρακάτω ρυθμίσεις στο πλαίσιο διαλόγου Εκτύπωση φυλλαδίου (Booklet Printing) και στη συνέχεια επιλέξτε OK.

   Περιθώριο συρραφής

     Επιλέξτε την πλευρά στην οποία θα βρίσκεται το περιθώριο συρραφής μετά από την ολοκλήρωση του φυλλαδίου.

   Εισαγωγή κενής σελίδας

     Για να αφήσετε μία πλευρά ενός φύλλου κενή επιλέξτε το πλαίσιο ελέγχου Εισαγωγή κενής σελίδας και επιλέξτε τη σελίδα που θα αφήσετε κενή.

   Περιθώριο

     Εισάγετε ένα πλάτος περιθωρίου. Το πλάτος που καθορίζεται από το κέντρο του φύλλου γίνεται το περιθώριο για μία σελίδα.

   Περίγραμμα σελίδας

     Για εκτύπωση μιας γραμμής περιγράμματος γύρω από κάθε σελίδα του εγγράφου επιλέξτε το πλαίσιο επιλογής Περίγραμμα σελίδας.

5. Ολοκληρώστε την εγκατάσταση

   Κάντε κλικ στο κουμπί OK στην καρτέλα Διαμόρφωση σελίδας (Page Setup).

   Όταν εκτελέσετε την εκτύπωση, το έγγραφο θα εκτυπωθεί στη μία πλευρά ενός φύλλου χαρτιού. Όταν ολοκληρωθεί η εκτύπωση της μίας πλευράς, τοποθετήστε σωστά το χαρτί ακολουθώντας τις οδηγίες του μηνύματος και κάντε κλικ στο κουμπί OK.
   Όταν ολοκληρωθεί η εκτύπωση της άλλης πλευράς, διπλώστε τα φύλλα στο κέντρο του περιθωρίου και δημιουργήστε ένα φυλλάδιο.

Σημαντικό

- Η επιλογή Εκτύπωση φυλλαδίου (Booklet Printing) δεν είναι διαθέσιμη όταν:

  - Έχει επιλεγεί ένας τύπος μέσου άλλος από Απλό χαρτί (Plain Paper) από τη λίστα Τύπος μέσου (Media Type).

  - Είναι επιλεγμένο το πλαίσιο ελέγχου Εκτύπωση χωρίς περίγραμμα (Borderless Printing).

- Όταν έχετε επιλέξει Εκτύπωση φυλλαδίου (Booklet Printing) το πλαίσιο ελέγχου Εκτύπωση διπλής όψης (Duplex Printing) και οι ρυθμίσεις Πλευρά στερέωσης (Staple Side), Εκτύπωση από την τελευταία σελίδα (Print from Last Page) και Συρραφή (Collate) εμφανίζονται με αχνά γράμματα και δεν είναι διαθέσιμα.

Σημείωση

- Η σφραγίδα και το φόντο δεν εκτυπώνονται σε κενές σελίδες οι οποίες εισάγονται με τη λειτουργία Εισαγωγή κενής σελίδας (Insert blank page) της Εκτύπωσης φυλλαδίου.

Μετάβαση στην αρχή της σελίδας