Bővített felhasználói kézikönyv > Hibaelhárítás > Használati útmutató (Nyomtatóillesztő)

# Használati útmutató (nyomtatóillesztő)

A nyomtatóillesztőre az alábbi korlátozások érvényesek. A nyomtatóillesztő használatakor tartsuk szem előtt a következőket.

## A nyomtatóillesztő korlátozásai

- Bizonyos alkalmazások esetén a nyomtatóillesztő Oldalbeállítás (Page Setup) lapjának Példányszám (Copies) beállítása nem mindig van engedélyezve.
  Ebben az esetben használjuk az alkalmazás Nyomtatás (Print) párbeszédpaneljének példányszám beállítását.

- Ha a Névjegy (About) párbeszédpanel Nyelv (Language) beállítása nem egyezik meg az operációs rendszer nyelvével, a nyomtatóillesztő ablaka helytelenül jelenhet meg.

- A Speciális (Advanced) lapon ne változtassuk meg a nyomtató tulajdonságait. Ha bármit megváltoztatunk, nem tudjuk majd megfelelően használni a következő funkciókat.
  Ha az alkalmazás Nyomtatás (Print) párbeszédpaneljén a Nyomtatás fájlba (Print to file) lehetőség van kiválasztva, és az alkalmazás olyan, hogy nem engedélyezi az EMF-sorbaállítást (mint például az Adobe Photoshop LE és a MS Photo Editor), a következő funkciók nem fognak működni.

  - A Fő (Main) lap Megtekintés nyomtatás előtt (Preview before printing) funkciója

  - A Nyomtatási beállítások (Print Options) párbeszédpanel Nyomtatási adatok elvesztésének megakadályozása (Prevent loss of print data) funkciója

  - Az Oldalbeállítás (Page Setup) lapon az Oldalelrendezéses nyomtatás (Page Layout Printing), Poszternyomtatás (Poster Printing), Füzetnyomtatás (Booklet Printing), Kétoldalas nyomtatás (Duplex Printing), Margó megadása... (Specify Margin...), Nyomtatás az utolsó oldaltól (Print from Last Page), Szétválogatás (Collate) és Bélyegző/Háttér... (Stamp/Background...)

- Mivel a megtekintés felbontása különbözik a nyomtatás felbontásától, a megtekintési területen látható szövegek és vonalak különbözhetnek a tényleges nyomtatási eredménytől.

- Bizonyos alkalmazásokban a nyomtatás több feladatra van osztva.
  A nyomtatás leállításához töröljük az összes osztott nyomtatási feladatot.

- Ha a képadatok nyomtatása nem megfelelő, az Oldalbeállítás (Page Setup) lapon nyissuk meg a Nyomtatási beállítások (Print Options) párbeszédpanelt, s módosítsuk Az ICM letiltását kéri az alkalmazói szoftver (Disable ICM required from the application software) beállítást. Ez megoldhatja a problémát.

- Ha a Windows Vista rendszeren a betűkhöz Nagyobb méret (Larger scale) van beállítva, előfordulhat, hogy a szoftverablakok nem megfelelően jelennek meg. Ha nagyobb méretű (Larger scale) betűket szeretnénk megjeleníteni az ablakokon, állítsuk az asztaltémát Klasszikus Windows (Windows Classic) típusúra az alábbiakat követve:

  1. Válasszuk a Start menü Vezérlőpult (Control Panel) pontját.

  2. Válasszuk a Megjelenés és személyes beállítások (Appearance and Personalization) -> Személyre szabás (Personalization) -> Téma (Theme) elemet.
     Megnyílik a Témák beállításai (Theme Settings) párbeszédpanel.

  3. A Témák beállításai (Theme Settings) párbeszédpanelen kattintsunk a Témák (Themes) fülre, és válasszuk a Klasszikus Windows (Windows Classic) lehetőséget a Téma (Theme) listából.

  4. Kattintsunk az OK gombra.
     Az asztal Klasszikus Windows megjelenésűre változik.

## Alkalmazásokra vonatkozó megjegyzések

- A következő korlátozások érvényesek a Microsoft Word (Microsoft Corporation) alkalmazás esetében.

  - Ha a Microsoft Wordnek ugyanazok a nyomtatási funkciói vannak, mint a nyomtatóillesztőnek, megadásukat a Wordben végezzük el.

  - Ha az Oldalbeállítás (Page Setup) lap Oldalelrendezés (Page Layout) listájában az Igazítás lapmérethez (Scaled Printing), Laphoz igazított nyomtatás (Fit-to-Page Printing) vagy az Oldalelrendezéses nyomtatás (Page Layout Printing) van kiválasztva, a Word verziójától függően előfordulhat, hogy a kiválasztott funkció nem fog működni.
    Ha ez történik, kövessük az alábbi eljárást.

    1. Nyissuk meg a Word Nyomtatás (Print) párbeszédpaneljét.

    2. Nyissuk meg a nyomtatóillesztő beállító ablakát, az Oldalbeállítás (Page Setup) lapon adjuk meg az Oldalelrendezés (Page Layout) értékét, majd kattintsunk az OK gombra.

    3. A nyomtatás megkezdése nélkül zárjuk be a Nyomtatás (Print) párbeszédpanelt.

    4. Nyissuk meg ismét a Word Nyomtatás (Print) párbeszédpaneljét.

    5. Nyissuk meg ismét a nyomtatóillesztő beállító ablakát, majd kattintsunk az OK gombra.

    6. Indítsuk el a nyomtatást.

- Illustrator/Adobe Systems Inc.
  Ha a Bitképes nyomtatás funkcióval nyomtatunk, a nyomtatás sokáig tarthat, vagy nem minden adat kerül kinyomtatásra. Nyomtassunk úgy, hogy töröljük a jelet a Nyomtatás (Print) párbeszédpanel Bitképes nyomtatás (Bitmap Printing) jelölőnégyzetéből.

A lap tetejére