Οδηγός λειτουργιών για προχωρημένους > Αντιμετώπιση προβλημάτων > Η εκτύπωση δεν ξεκινά

# Η εκτύπωση δεν ξεκινά

- Έλεγχος 1: Βεβαιωθείτε ότι το καλώδιο ρεύματος είναι καλά συνδεδεμένο και στη συνέχεια ενεργοποιήστε τον εκτυπωτή.

  Όταν η λυχνία Power (Ισχύς) αναβοσβήνει με πράσινο χρώμα, ο εκτυπωτής προετοιμάζεται για λειτουργία. Περιμένετε έως ότου η λυχνία Power (Ισχύς) να σταματήσει να αναβοσβήνει και να παραμείνει αναμμένη με πράσινο χρώμα.

  σημείωση

  - Όταν εκτυπώνετε μεγάλη ποσότητα δεδομένων, όπως μια φωτογραφία ή γραφικά, ενδέχεται η εκτύπωση να καθυστερήσει να αρχίσει. Όταν η λυχνία Power (Ισχύς) αναβοσβήνει με πράσινο χρώμα, ο υπολογιστής επεξεργάζεται δεδομένα και τα στέλνει στον εκτυπωτή. Περιμένετε έως ότου ξεκινήσει η εκτύπωση.

- Έλεγχος 2: Βεβαιωθείτε ότι το καλώδιο USB είναι καλά συνδεδεμένο στον εκτυπωτή και τον υπολογιστή και στη συνέχεια ελέγξτε τα ακόλουθα:

  - Αν χρησιμοποιείτε συσκευή διακλάδωσης, όπως διανομέα USB, αποσυνδέστε την, συνδέστε τον εκτυπωτή κατευθείαν στον υπολογιστή και δοκιμάστε να εκτυπώσετε ξανά. Αν η εκτύπωση ξεκινήσει κανονικά, τότε υπάρχει πρόβλημα με τη συσκευή διακλάδωσης. Επικοινωνήστε με τον πωλητή της συσκευής διακλάδωσης για λεπτομέρειες.

  - Επίσης δεν αποκλείεται να υπάρχει πρόβλημα με το καλώδιο USB. Αντικαταστήστε το καλώδιο USB και προσπαθήστε να εκτυπώσετε ξανά.

- Έλεγχος 3: Επανεκκινήστε τον υπολογιστή σας.

  Εάν υπάρχουν μη απαραίτητες εργασίες εκτύπωσης, διαγράψτε τις.

  Διαγραφή ανεπιθύμητων εργασιών εκτύπωσης

- Έλεγχος 4: Βεβαιωθείτε ότι το όνομα του εκτυπωτή σας είναι επιλεγμένο στο παράθυρο διαλόγου [Print/Εκτύπωση].

  Ο εκτυπωτής δεν θα εκτυπώνει σωστά αν χρησιμοποιείτε πρόγραμμα οδήγησης διαφορετικού εκτυπωτή.

  Στα Windows, βεβαιωθείτε ότι το όνομα του εκτυπωτή σας είναι επιλεγμένο στο πλαίσιο διαλόγου Εκτύπωση (Print).

  Στα Macintosh, βεβαιωθείτε ότι το όνομα του εκτυπωτή σας έχει επιλεγεί στη ρύθμιση Εκτυπωτής (Printer) του παραθύρου διαλόγου [Print/Εκτύπωση].

  σημείωση

  - Για να καταστήσετε το μηχάνημά σας την προεπιλεγμένη συσκευή, επιλέξτε Ορισμός ως προεπιλεγμένου εκτυπωτής (Set as Default Printer) (Windows), Προεπιλεγμένος εκτυπωτής (Default Printer) ή Προεπιλογή (Make Default) (Macintosh).

- Έλεγχος 5: Ρυθμίστε κατάλληλα τη θύρα του εκτυπωτή.

  Ρυθμίστε το "USBnnn" (όπου "n" ένας αριθμός) ως τη θύρα εκτύπωσης.

  1. Συνδεθείτε ως χρήστης λογαριασμού με δικαιώματα διαχείρισης.

  2. Κάντε κλικ στην επιλογή Πίνακας Ελέγχου (Control Panel) και στη συνέχεια στο Εκτυπωτής (Printer) της επιλογής Υλικό και Ήχος (Hardware and Sound).

     Στα Windows XP, κάντε κλικ στην επιλογή Πίνακας ελέγχου (Control Panel), Εκτυπωτές και άλλο υλικό (Printers and Other Hardware) και, στη συνέχεια, στο Εκτυπωτές και φαξ (Printers and Faxes).

     Στα Windows 2000, κάντε κλικ στην επιλογή Πίνακας ελέγχου (Control Panel) και, στη συνέχεια, στην επιλογή Εκτυπωτές (Printers).

  3. Κάντε δεξί κλικ στο εικονίδιο Canon XXX και, στη συνέχεια, επιλέξτε Ιδιότητες (Properties).

  4. Κάντε κλικ στην καρτέλα Θύρες (Ports) για να επιβεβαιώσετε τις ρυθμίσεις θυρών.

     Βεβαιωθείτε ότι η θύρα με την ονομασία USBnnn (όπου "n" ένας αριθμός) του Canon XXX που εμφανίζεται στη στήλη Εκτυπωτής (Printer) είναι επιλεγμένη στην περιοχή Εκτύπωση στις ακόλουθες θύρες (Print to the following port(s)).

     Αν η ρύθμιση δεν είναι σωστή, εγκαταστήστε ξανά το πρόγραμμα οδήγησης του εκτυπωτή ή αλλάξτε τη θύρα του εκτυπωτή στη σωστή.

Μετάβαση στην αρχή της σελίδας