Bővített felhasználói kézikönyv > Karbantartás > Karbantartás számítógépről > A nyomtatófejek tisztítása

# A nyomtatófejek tisztítása

A nyomtatófej tisztítása funkcióval megszüntethetjük a nyomtatófej fúvókáinak eltömődését. Tisztítsuk meg a nyomtatófejet, ha a nyomtatás halvány, vagy ha bizonyos színek nem jelennek meg annak ellenére, hogy van elegendő tinta.

A nyomtatófejek tisztításának folyamata a következő:

## Tisztítás

1. Nyissuk meg a nyomtatóillesztő beállító ablakát.

2. Ellenőrizzük, hogy a nyomtató be van-e kapcsolva, majd a Karbantartás (Maintenance) lapon kattintsunk a Tisztítás (Cleaning) pontra.

   Megkezdődik a nyomtatófej tisztítása.

3. Végezzük el a tisztítást.

   Ha megjelenik a megerősítő üzenet, kattintsunk az OK gombra.
   Ezután megjelenik a Fúvókaellenőrzés (Nozzle Check) párbeszédpanel.

4. Ellenőrizzük az eredményt.

   A nyomtatási minőség javulását ellenőrzendő, kattintsunk az Ellenőrző minta nyomtatása (Print Check Pattern) gombra. Az ellenőrzési folyamat leállításához kattintsunk a Mégse (Cancel) gombra.

   Ha a fej egyszeri tisztítása nem oldja meg a problémát, tisztítsuk meg még egyszer.

## Fokozott tisztítás

A Fokozott tisztítás (Deep Cleaning) alaposabb az egyszerű Tisztítás (Cleaning) műveletnél. Akkor végezzünk fokozott tisztítást, ha az egyszerű tisztítás kétszeri alkalmazása sem oldotta meg a problémát.

1. Nyissuk meg a nyomtatóillesztő beállító ablakát.

2. A Karbantartás (Maintenance) lapon kattintsunk a Fokozott tisztítás (Deep Cleaning) gombra.

   Megjelenik a Fokozott tisztítás (Deep Cleaning) párbeszédpanel. Kövessük a párbeszédpanel útmutatásait.
   A Fokozott tisztítás (Deep Cleaning) megkezdése előtt az előzetesen ellenőrzendő elemek megjelenítéséhez kattintsunk a Kezdeti elemellenőrzés (Initial Check Items) gombra.

3. Ellenőrizzük, hogy a nyomtató be van-e kapcsolva, majd kattintsunk a Végrehajtás (Execute) gombra.

   Ha megjelenik a megerősítő üzenet, kattintsunk az OK gombra.

   Megkezdődik a nyomtatófejek fokozott tisztítása.

Fontos

- A Tisztítás (Cleaning) elhasznál egy kis tintát. A Fokozott tisztítás (Deep Cleaning) több tintát fogyaszt, mint a Tisztítás (Cleaning).
  A nyomtatófejek gyakori tisztítása hamar elfogyasztja a nyomtatóban levő tintát. Következésképpen csak szükség esetén végezzünk tisztítást.

Megjegyzés

- Ha a Fokozott tisztítás (Deep Cleaning) után sem észlelhető javulás, kapcsoljuk ki a nyomtatót, majd kis idő múlva hajtsuk végre ismét a műveletet. Ha ekkor sem tapasztalunk javulást, akkor kifogyhatott a tinta. A megoldáshoz szükséges teendők részletes leírását a „A készülék működik, de nem adagol festéket” című részben találhatjuk meg.

## Kapcsolódó témakörök

A nyomtatófej fúvókáinak ellenőrzése

A lap tetejére