คำแนะนำขั้นสูง > การแก้ไขปัญหา > สำหรับผู้ใช้ Windows

# สำหรับผู้ใช้ Windows

## การตรวจดูแลสถานะเครื่องพิมพ์ไม่ปรากฏ

- ตรวจสอบ: เปิดใช้การตรวจดูแลสถานะเครื่องพิมพ์แล้วหรือไม่

  ตรวจสอบว่าเลือก เปิดใช้การตรวจดูแลสถานะ จากเมนู ตัวเลือก ของการตรวจดูแลสถานะเครื่องพิมพ์ไว้หรือไม่

  1. เปิดไดอะลอกบ็อกซ์คุณสมบัติเครื่องพิมพ์

     การเปิดไดอะลอกบ็อกซ์ 'คุณสมบัติเครื่องพิมพ์' (Windows)

  2. ในหน้า การบำรุงรักษา คลิก แสดงสถานะเครื่องพิมพ์

  3. เลือก เปิดใช้การตรวจดูแลสถานะ จากเมนู ตัวเลือก หากไม่ได้เลือกไว้

## หน้าจอ Inkjet Printer/Scanner Extended Survey Program จะปรากฏขึ้น

หากติดตั้งโปรแกรม Inkjet Printer/Scanner Extended Survey ไว้ หน้าจอยืนยันจะแจ้งให้ส่งข้อมูลการใช้งานเครื่องพิมพ์จะปรากฏขึ้นหลังจากติดตั้งไปแล้วเป็นเวลาสามเดือนและหกเดือน หลังจากนี้ หน้าจอยืนยันจะแสดงผลทุกครึ่งปีเป็นเวลาต่อเนื่องประมาณสี่ปี

อ่านคำแนะนำบนหน้าจอและปฏิบัติตามขั้นตอนด้านล่าง

- หากยอมรับเข้าร่วมโครงการสำรวจความคิดเห็น:

  คลิก ยอมรับ จากนั้นทำตามคำแนะนำอิเลกทรอนิคส์ ข้อมูลการใช้งานเครื่องพิมพ์จะถูกส่งไปยัง Canon ผ่านอินเทอร์เน็ต

  หมายเหตุ

  - ขณะส่งข้อมูล หน้าจอแจ้งเตือน เช่น ระบบความปลอดภัยทางอินเทอร์เน็ตอาจปรากฏขึ้น

    ในกรณีนี้ให้ตรวจสอบว่าชื่อโปรแกรมเป็น 'IJPLMUI.exe' จากนั้นอนุญาตการดำเนินการ

- หากไม่ยอมรับเข้าร่วมโครงการสำรวจความคิดเห็น:

  คลิก ไม่ยอมรับ หน้าจอยืนยันจะปิดลง และแบบสำรวจในขณะนั้นจะถูกข้ามไป หน้าจอยืนยันจะปรากฏขึ้นอีกครั้งเมื่อครบสามเดือน

- การยกเลิกการติดตั้งโปรแกรม Inkjet Printer/Scanner Extended Survey:

  ยกเลิกการติดตั้งโปรแกรม Inkjet Printer/Scanner Extended Survey โดยคลิกที่ รายละเอียด จากนั้นคลิก ยกเลิกการติดตั้ง ในหน้าจอระบุรายละเอียด หลังจากยกเลิกการติดตั้งโปรแกรมเสร็จสิ้น แบบสำรวจและการถ่ายโอนข้อมูลการใช้เครื่องพิมพ์จะไม่ถูกดำเนินการ

ด้านบนของหน้า