Οδηγός λειτουργιών για προχωρημένους > Παράρτημα > Σύνδεση του εκτυπωτή με το δίκτυο > Ρυθμίσεις στο διακομιστή εκτύπωσης

# Ρυθμίσεις στο διακομιστή εκτύπωσης

Για να χρησιμοποιήσετε έναν εκτυπωτή σε δίκτυο, ρυθμίστε την κοινή χρήση του εκτυπωτή στο σύστημα διακομιστή εκτύπωσης.

Η διαδικασία ρύθμισης των συστημάτων διακομιστών εκτύπωσης είναι η εξής:

1. Εγκαταστήστε το πρόγραμμα οδήγησης του εκτυπωτή στο σύστημα διακομιστή εκτύπωσης

   Για οδηγίες εγκατάστασης ανατρέξτε στο εγχειρίδιο χρήστη.

2. Επιλέξτε στοιχεία από το μενού Έναρξη (Start) όπως φαίνεται παρακάτω:

   - Στα Windows Vista, επιλέξτε το μενού Έναρξη (Start) -> Πίνακας ελέγχου (Control Panel) -> Υλικό και ήχος (Hardware and Sound) -> Εκτυπωτές (Printers).

   - Στα Windows XP, επιλέξτε το μενού Έναρξη (Start) -> Πίνακας ελέγχου (Control Panel) -> Εκτυπωτές και άλλο υλικό (Printers and Other Hardware) -> Εκτυπωτές και φαξ (Printers and Faxes).

   - Στα Windows 2000, επιλέξτε το μενού Έναρξη (Start) -> Ρυθμίσεις (Settings) -> Εκτυπωτές (Printers).

   Εμφανίζεται το παράθυρο Εκτυπωτές (Printers) (Windows Vista, Windows 2000) ή Εκτυπωτές και φαξ (Printers and Faxes) (Windows XP).

3. Κάντε κλικ στο εικονίδιο για το μοντέλο εκτυπωτή που θα χρησιμοποιηθεί από κοινού

   - Στα Windows Vista, πατήστε το πλήκτρο Alt στο πληκτρολόγιο και έπειτα επιλέξτε Εκτέλεση ως διαχειριστής (Run as administrator) -> Κοινή χρήση... (Sharing...) από το εμφανιζόμενο μενού Αρχείο (File).

   - Στα Windows XP ή Windows 2000, επιλέξτε Κοινή χρήση... (Sharing...) από το μενού Αρχείο (File).

   Σημείωση

   - Στα Windows XP ενδέχεται να εμφανιστεί ένα μήνυμα, το οποίο συνιστά στο χρήστη να χρησιμοποιήσει τον Οδηγό εγκατάστασης δικτύου για τη ρύθμιση της κοινής χρήσης.
     Όταν εμφανιστεί αυτό το μήνυμα, επιλέξτε να μην χρησιμοποιηθεί ο οδηγός και έπειτα ρυθμίστε την κοινή χρήση.

4. Ρύθμιση κοινής χρήσης

   Επιλέξτε Κοινή χρήση αυτού του εκτυπωτή (Share this printer) (Windows Vista, Windows XP) ή Κοινόχρηστο (Shared) (Windows 2000) στην καρτέλα Κοινή χρήση (Sharing) για να ορίσετε ένα όνομα του κοινόχρηστου εκτυπωτή και πατήστε OK.

   Σημαντικό

   - Στα Windows Vista, ενδέχεται να εμφανιστεί ένα παράθυρο διαλόγου επιβεβαίωσης/προειδοποίησης κατά την εγκατάσταση, την κατάργηση εγκατάστασης ή την έναρξη του λογισμικού.
     Αυτό το παράθυρο διαλόγου εμφανίζεται στην περίπτωση που απαιτούνται δικαιώματα διαχειριστή για την εκτέλεση μιας εργασίας.
     Εάν είστε συνδεδεμένοι σε λογαριασμό διαχειριστή (administrator), κάντε κλικ στο κουμπί Συνέχεια (Continue) ή Αποδοχή (Allow) για να συνεχίσετε.

     Ορισμένες εφαρμογές απαιτούν ένα λογαριασμό διαχειριστή (administrator) για τη συνέχεια. Εάν είστε συνδεδεμένοι σε έναν τυπικό λογαριασμό, αλλάξτε σε λογαριασμό διαχειριστή και ξεκινήστε τη διαδικασία από την αρχή.

   Έτσι ολοκληρώνεται η ρύθμιση του συστήματος διακομιστή εκτύπωσης. Στη συνέχεια, ρυθμίστε τα συστήματα-πελάτες.

Μετάβαση στην αρχή της σελίδας