Bővített felhasználói kézikönyv > Számítógépről való nyomtatás > Nyomtatás más alkalmazásból > Különböző nyomtatási eljárások > Bélyegző/Háttér nyomtatása > Képadat elmentése háttérként való használathoz

# Képadat elmentése háttérként való használathoz

Ez a funkció nem érhető el a 64 bites nyomtatóillesztő használata esetén.

Kiválaszthatunk egy bitképfájlt, és elmenthetjük új háttérként. Módosíthatjuk és regisztrálhatjuk egy, már létező háttér beállításait is. A feleslegessé vált háttér bármikor törölhető.

Kép háttérként való regisztrálása a következők szerint történik:

## Képadat regisztrálása háttérként való használathoz

1. Nyissuk meg a nyomtatóillesztő beállító ablakát.

2. Az Oldalbeállítás (Page Setup) lapon kattintsunk a Bélyegző/Háttér... (Stamp/Background...) gombra.

   Megjelenik a Bélyegző/Háttér (Stamp/Background) párbeszédpanel.

3. Kattintsunk a Háttér kiválasztása... (Select Background...) gombra.

   Megnyílik a Háttérbeállítások (Background Settings) párbeszédpanel.

4. Válasszuk ki a háttérképként regisztrálni kívánt képet.

   Kattintsunk a Fájl kiválasztása... (Select File...) gombra. Válasszuk ki a kívánt képet (bitkép fájlt), majd kattintsunk a Megnyitás (Open) gombra.

5. Végezzük el a következő beállításokat a megtekintőablak használata mellett.

   Elrendezési mód

     Adjuk meg a háttérkép elhelyezésének módját.
     Ha az Egyéni (Custom) értéket választjuk, megadhatjuk a bélyegző helyének X pozíció (X-Position) és Y pozíció (Y-Position) értékeit.
     A háttér helyét a megtekintőablakba való mozgatásával is megváltoztathatjuk.

   Intenzitás

     Adjuk meg a háttérkép intenzitását az Intenzitás (Intensity) csúszka segítségével. A háttér világosításához húzzuk balra a csúszkát. A háttér sötétítéséhez húzzuk jobbra a csúszkát. Ha a háttérképet az eredeti intenzitással kívánjuk nyomtatni, mozgassuk a csúszkát a jobb oldali szélső helyzetébe.

6. Mentsük a hátteret.

   Kattintsunk a Beállítások mentése (Save settings) fülre, írjunk be egy új bélyegzőnevet a Cím (Title) mezőbe, majd kattintsunk a Mentés (Save) gombra.
   Ha megjelenik a megerősítő üzenet, kattintsunk az OK gombra.

7. Fejezzük be a beállítást.

   Kattintsunk az OK gombra. Ismét megjelenik a Bélyegző/Háttér (Stamp/Background) párbeszédpanel.
   A regisztrált cím megjelenik a Háttér (Background) listában.

## Háttérbeállítások módosítása és mentése

1. Válasszuk ki azt a hátteret, amelynek a beállításait módosítani szeretnénk.

   Kapcsoljuk be a Bélyegző/Háttér (Stamp/Background) párbeszédpanel Háttér (Background) jelölőnégyzetét, majd válasszuk ki a módosítani kívánt hátteret a Háttér listából.

2. Kattintsunk a Háttér kiválasztása... (Select Background...) gombra.

   Megnyílik a Háttérbeállítások (Background Settings) párbeszédpanel.

3. Az előnézet megtekintése mellett adjuk meg a kívánt beállításokat a Háttér (Background) lapon.

4. Mentsük a hátteret.

   Kattintsunk a Mentés felülírással (Save overwrite) elemre a Save settings (Beállítások mentése) lapon. Ha más címen kívánjuk elmenteni a hátteret, írjunk be egy új címet a Cím (Title) mezőbe, majd kattintsunk a Mentés (Save) gombra.
   Ha megjelenik a megerősítő üzenet, kattintsunk az OK gombra.

5. Fejezzük be a beállítást.

   Kattintsunk az OK gombra. Ismét megjelenik a Bélyegző/Háttér (Stamp/Background) párbeszédpanel.
   A regisztrált cím megjelenik a Háttér (Background) listában.

## Feleslegessé vált háttér törlése

1. Kattintsunk a Bélyegző/Háttér (Stamp/Background) párbeszédpanel Háttér kiválasztása... (Select Background...) gombjára.

   Megnyílik a Háttérbeállítások (Background Settings) párbeszédpanel.

2. Válasszuk ki a törölni kívánt hátteret.

   Válasszuk ki a törölni kívánt háttér címét a Beállítások mentése (Save settings) lap Hátterek (Backgrounds) listájából, és kattintsunk a Törlés (Delete) gombra.
   Ha megjelenik a megerősítő üzenet, kattintsunk az OK gombra.

3. Fejezzük be a beállítást.

   Kattintsunk az OK gombra. Ismét megjelenik a Bélyegző/Háttér (Stamp/Background) párbeszédpanel.

A lap tetejére