คำแนะนำขั้นสูง การแก้ไขปัญหา

สารบัญ > ข้อมูลเบื้องต้นของเครื่องพิมพ์ > ส่วนประกอบหลัก

# ส่วนประกอบหลัก

### ภาพด้านหน้า

(1) แถบกำหนดแนวกระดาษ

บีบและเลื่อนแถบกำหนดแนวกระดาษให้เข้าชิดด้านซ้ายของกระดาษ

(2) ฐานรองกระดาษ

เปิดเพื่อป้อนกระดาษลงในเทรย์ด้านหลัง

(3) เทรย์ด้านหลัง

ป้อนกระดาษประเภทและขนาดต่าง ๆ ที่สามารถใช้กับเครื่องพิมพ์ได้

สามารถป้อนกระดาษขนาดและประเภทเดียวกันตั้งแต่สองแผ่นขึ้นไปพร้อมกันได้ เครื่องจะจ่ายกระดาษทีละแผ่นโดยอัตโนมัติ

ดูใน การป้อนกระดาษ

(4) ฝาครอบด้านหน้า

เปิดเมื่อต้องการทำการเปลียนคาร์ทริด FINE หรือนำกระดาษติดค้างในเครื่องพิมพ์ออก

(5) คานปรับความหนากระดาษ

ปรับระยะระหว่างหัวพิมพ์และกระดาษที่ใส่ให้เข้ากับชนิดสื่อสิ่งพิมพ์

หมายเหตุ ตำแหน่งของคานปรับความหนากระดาษ เลื่อนไปทางขวาเมื่อต้องการพิมพ์งานลงบนซองจดหมายหรือกระดาษพิมพ์ลายบนเสื้อ เลื่อนไปทางซ้ายเมื่อต้องการพิมพ์งานลงบนกระดาษอื่นที่ไม่ใช่ซองจดหมายหรือกระดาษพิมพ์ลายบนเสื้อ ดูรายละเอียดชนิดสื่อสิ่งพิมพ์และตำแหน่งคานปรับความหนากระดาษได้จาก ชนิดสื่อสิ่งพิมพ์ที่สามารถใช้ได้

(6) ช่องออกกระดาษ

สำหรับจ่ายงานพิมพ์

(7) ปุ่มเปิด/ปิดเครื่อง

สำหรับเปิดหรือปิดเครื่อง

ข้อสำคัญ การถอดปลั๊กไฟ เมื่อต้องการถอดปลั๊กไฟหลังปิดเครื่อง กรุณาตรวจสอบว่าไฟ แสดงการทำงาน ไม่ได้ติดสว่างอยู่ หากถอดปลั๊กไฟออกจากเต้ารับไฟฟ้าในขณะที่ไฟ แสดงการทำงาน ติดสว่างหรือกะพริบอยู่ เครื่องพิมพ์อาจไม่สามารถพิมพ์งานได้เนื่องจากหัวพิมพ์จะไม่ได้รับการป้องกัน

(8) ปุ่ม RESUME/CANCEL

กดเพื่อยกเลิกงานพิมพ์ที่อยู่ระหว่างดำเนินการ หลังทำการแก้ไขข้อผิดพลาดของเครื่องพิมพ์แล้ว คุณสามารถกดปุ่มนี้เพื่อทำการยกเลิกข้อความระบุข้อผิดพลาดและดำเนินการพิมพ์ต่อ

(9) ไฟเตือน

ไฟจะติดสว่างหรือกะพริบเป็นสีส้มเมื่อมีข้อผิดพลาดเกิดขึ้น เช่น กระดาษหรือหมึกหมด

(10) ไฟแสดงการทำงาน

ไฟจะกระพริบและติดสว่างเป็นสีเขียวเมื่อทำการเปิดเครื่อง

หมายเหตุ ไฟแสดงการทำงานและไฟ เตือน คุณสามารถตรวจสอบสถานะของเครื่องพิมพ์ได้จากไฟ แสดงการทำงาน และไฟ เตือน - ไฟ แสดงการทำงาน ดับ: เครื่องไม่ได้เปิดทำงาน - ไฟ แสดงการทำงาน ติดสว่างเป็นสีเขียว: เครื่องพิมพ์พร้อมที่จะพิมพ์งาน

- ไฟ แสดงการทำงาน กะพริบเป็นสีเขียว เครื่องพิมพ์เตรียมพร้อมสำหรับการพิมพ์หรืออยู่ระหว่างพิมพ์งาน

- ไฟ เตือน กะพริบเป็นสีส้ม: เกิดข้อผิดพลาดขึ้น และเครื่องพิมพ์ไม่พร้อมที่จะพิมพ์งาน ดูรายละเอียดเพิ่มเติมได้จากหัวข้อ 'การแก้ไขปัญหา' จากคู่มืออิเลกทรอนิคส์: คำแนะนำขั้นสูง

- ไฟ แสดงการทำงาน กะพริบเป็นสีเขียวหนึ่งครั้งและไฟ เตือน กะพริบเป็นสีส้มสลับกันหนึ่งครั้ง: อาจเกิดข้อผิดพลาดขึ้น คุณจำเป็นต้องติดต่อผู้แทนศูนย์บริการ Canon ดูรายละเอียดเพิ่มเติม 'การแก้ไขปัญหา' จากคู่มืออิเลกทรอนิคส์: คำแนะนำขั้นสูง

### ภาพด้านหลัง

(11) ขั้วต่อสายไฟ

เสียบสายไฟสำหรับจ่ายไฟ

(12) พอร์ต USB

เสียบสาย USB เพื่อเชื่อมต่อกับคอมพิวเตอร์

ข้อควรระวัง อย่าสัมผัสโครงโลหะ

### ภาพด้านใน

(13) ที่ใส่คาร์ทริด FINE

ติดตั้งคาร์ทริด FINE

ติดตั้งคาร์ทริด FINE สีดำในช่องด้านซ้าย (B) และคาร์ทริด FINE สีในช่องด้านขวา (C)

(14) คาร์ทริด FINE (คาร์ทริดหมึก)

คาร์ทริดเปลี่ยนที่ใช้ร่วมกับหัวพิมพ์และถังเก็บหมึก

หมายเหตุ ดูรายละเอียดการติดตั้งคาร์ทริด FINE ได้จากคู่มือการใช้: คำแนะนำเริ่มต้น

ข้อสำคัญ พื้นที่ (A) ที่ระบุในภาพอาจเลอะคราบหมึกได้ ซึ่งไม่ส่งผลกระทบต่อประสิทธิภาพของเครื่องพิมพ์แต่อย่างใด อย่าสัมผัสพื้นที่ (A) เครื่องพิมพ์อาจพิมพ์งานได้ไม่ถูกต้องหากคุณสัมผัสถูกบริเวณดังกล่าว

ด้านบน