# Οθόνη Printer Connection [Σύνδεση εκτυπωτή]

Σε αυτήν την οθόνη, η σύνδεση μεταξύ του εκτυπωτή και του υπολογιστή μπορεί να ρυθμιστεί με αυτόματο τρόπο. Ακολουθήστε τις οδηγίες που εμφανίζονται στην οθόνη. Όταν η εγκατάσταση δεν ολοκληρώνεται και η οθόνη Printer Connection [Σύνδεση εκτυπωτή] εξακολουθεί να εμφανίζεται:

Δοκιμάστε πρώτα τη "Λύση 1" που περιγράφεται παρακάτω.

## Λύση 1

1. Βεβαιωθείτε ότι ο εκτυπωτής είναι σωστά συνδεδεμένος στον υπολογιστή. Αν η σύνδεση είναι σωστή αλλά το πρόβλημα παραμένει, συνεχίστε με το βήμα 2 παρακάτω.
2. Απενεργοποιήστε τον εκτυπωτή.
3. Αποσυνδέστε το καλώδιο σύνδεσης από τον εκτυπωτή και ξανασυνδέστε το.
4. Ενεργοποιήστε τον εκτυπωτή.

   Αν η εγκατάσταση δεν συνεχιστεί πέρα από αυτό το σημείο, εγκαταστήστε ξανά το πρόγραμμα οδήγησης ακολουθώντας τις παρακάτω οδηγίες:

## Λύση 2

1. Στην οθόνη Printer Connection [Σύνδεση εκτυπωτή], κάντε κλικ στο Cancel [Άκυρο].
2. Όταν εμφανιστεί η οθόνη Installation Failure [Αποτυχία εγκατάστασης], κάντε κλικ στο Start Over [Εκτέλεση από την αρχή].
3. Όταν εμφανιστεί η οθόνη Easy Install / Custom Install [Εύκολη εγκατάσταση / Προσαρμοσμένη εγκατάσταση], κάντε κλικ στο Back [Πίσω].
4. Επιλέξτε Exit [Έξοδος] και στη συνέχεια αφαιρέστε το CD-ROM.
5. Απενεργοποιήστε τον εκτυπωτή.
6. Επανεκκινήστε τον υπολογιστή.
7. Εγκαταστήστε ξανά το πρόγραμμα οδήγησης του εκτυπωτή, ακολουθώντας τη διαδικασία που περιγράφεται στον Οδηγό Γρήγορης Εκκίνησης.