Bővített felhasználói kézikönyv > Számítógépről való nyomtatás > Nyomtatás más alkalmazásból > A nyomtatási minőség módosítása és a képadatok javítása > A színkorrekció megadása > Nyomtatás az ICC-profilok segítségével

# Nyomtatás az ICC-profilok segítségével

Ha a képnek egy adott ICC-profilja van, nyomtatáskor hatékonyan használhatjuk a kép színterét (Adobe RGB vagy sRGB).

A nyomtatóillesztő beállításának eljárása függ a használt alkalmazói szoftvertől.

## Képek nyomtatása olyan alkalmazói szoftverből, mely meg tud határozni egy ICC-profilt

Ha az Adobe Photoshop, a Canon Digital Photo Professional vagy más olyan alkalmazói szoftvert használunk, mely lehetővé teszi egy ICC-profil megadását, az adatok nyomtatásánál használhatjuk a Windows színkezelő rendszerét (ICM). A képadat ICC-profiljában megadott színtér hatékony használatával kinyomtathatjuk az alkalmazói szoftver szerkesztő és retusáló lehetőségeinek eredményeit.

Ezen nyomtatási módszer használatához először egy alkalmazói szoftvert kell használnunk, mellyel meghatározhatunk egy ICC-profilt a képadatban. Egy ICC-profil alkalmazói szoftverben történő meghatározásának instrukcióit a felhasznált alkalmazói szoftver kézikönyvében találhatjuk meg.

1. Nyissuk meg a nyomtatóillesztő beállító ablakát.

2. Válasszuk ki a hordozó típusát.

   Válasszuk a Fő (Main) lap Hordozótípus (Media Type) listájából a nyomtatóba betöltött papír típusát.

3. Válasszuk ki a nyomtatás minőségét.

   Válasszuk ki a Nagy (High), a Normál (Standard) vagy a Gyors (Fast) Nyomtatási minőség (Print Quality) értéket.

4. Válasszuk ki a kézi színbeállítást.

   Válasszuk ki a Kézi (Manual) értéket a Szín/intenzitás (Color/Intensity) beállításnál, és kattintsunk a Beállítás... (Set...) parancsra.
   Megnyílik a Kézi színbeállítás (Manual Color Adjustment) párbeszédpanel.

5. Válasszuk ki a színkorrekciót.

   Kattintsunk az Egyeztetés (Matching) fülre, és válasszuk az ICM értéket a Színkorrekció (Color Correction) beállításnál.

6. Állítsuk be a többi elemet.

   Szükség esetén kattintsunk a Színigazítás (Color Adjustment) fülre, és állítsuk be a Ciánkék (Cyan), a Bíbor (Magenta) és a Sárga (Yellow) színegyensúlyát, és állítsuk be a Fényesség (Brightness), az Intenzitás (Intensity) és a Kontraszt (Contrast) opciót, majd kattintsunk az OK gombra.

7. Fejezzük be a beállítást.

   Kattintsunk a Fő (Main) lapon az OK gombra.
   Nyomtatáskor a nyomtató a képadat színterét használja.

Fontos

- Ha egy külön létrehozott profil vagy speciális Canon papírhoz egy alkalmazói szoftverben lévő profil megadásával akarunk egy képet nyomtatni, a nyomtatóillesztő Színkorrekció (Color Correction) menüjéből válasszuk a Nincs (None) pontot.

## Képek nyomtatása olyan alkalmazói szoftverből, mely nem tud meghatározni ICC-profilokat

Ha olyan alkalmazói szoftverből nyomtatunk, mely nem tud meghatározni ICC-profilokat, határozzuk meg az ICC-profilt a nyomtatóillesztő beállításaiban, majd nyomtassuk ki az adatokat. Ha Adobe RGB adatokat nyomtatunk, kinyomtathatjuk azokat az Adobe RGB színtér segítségével még akkor is, ha az alkalmazói szoftver nem támogatja az Adobe RGB-t.

1. Nyissuk meg a nyomtatóillesztő beállító ablakát.

2. Válasszuk ki a hordozó típusát.

   Válasszuk a Fő (Main) lap Hordozótípus (Media Type) listájából a nyomtatóba betöltött papír típusát.

3. Válasszuk ki a nyomtatás minőségét.

   Válasszuk ki a Nagy (High), a Normál (Standard) vagy a Gyors (Fast) Nyomtatási minőség (Print Quality) értéket.

4. Válasszuk ki a kézi színbeállítást.

   Válasszuk ki a Kézi (Manual) értéket a Szín/intenzitás (Color/Intensity) beállításnál, és kattintsunk a Beállítás... (Set...) parancsra.
   Megjelenik a Kézi színbeállítás (Manual Color Adjustment) párbeszédpanel.

5. Válasszuk ki a színkorrekciót.

   Kattintsunk az Egyeztetés (Matching) fülre, és válasszuk az ICM értéket a Színkorrekció (Color Correction) beállításnál.

6. Válasszuk ki a bemeneti profilt.

   Válasszunk egy olyan Bemeneti profil (Input Profile) értéket, mely illeszkedik a képadat színteréhez.

   - sRGB adatok vagy ICC-profil nélküli adatok esetén:

     Válasszuk a Normál (Standard) értéket.

   - Adobe RGB adatok esetén:

     Válasszuk az Adobe RGB (1998) értéket.

   Fontos

   - Ha az alkalmazói szoftver meghatároz egy bemeneti profilt, akkor a nyomtatóillesztőben megadott bemeneti profil beállítások nem lesznek érvényesek.

   - Ha nincs telepítve ICC-profil a számítógépre, az Adobe RGB (1998) nem jelenik meg. Az ICC-profilokat a nyomtatóhoz mellékelt [Setup CD-ROM/Telepítés CD-ROM] segítségével telepíthetjük.

7. Állítsuk be a többi elemet.

   Szükség esetén kattintsunk a Színigazítás (Color Adjustment) fülre, és állítsuk be a Ciánkék (Cyan), a Bíbor (Magenta) és a Sárga (Yellow) színegyensúlyát, és állítsuk be a Fényesség (Brightness), az Intenzitás (Intensity) és a Kontraszt (Contrast) opciót, majd kattintsunk az OK gombra.

8. Fejezzük be a beállítást.

   Kattintsunk a Fő (Main) lapon az OK gombra.
   Nyomtatáskor az adatok a kiválasztott képadat színterével lesznek kinyomtatva.

## Kapcsolódó témakörök

A nyomtatási minőség és a féltónus módszer kombinációjának kiválasztása

A színkorrekció megadása

A színegyensúly beállítása

A fényesség beállítása

Az intenzitás beállítása

A kontraszt beállítása

A lap tetejére