Οδηγός λειτουργίας για προχωρημένους > Συντήρηση > Εκτέλεση συντήρησης από υπολογιστή > Καθαρισμός του εσωτερικού του εκτυπωτή

# Καθαρισμός του εσωτερικού του εκτυπωτή

Χρησιμοποιήστε τη λειτουργία για τον καθαρισμό της κάτω πλάκας στο εσωτερικό του εκτυπωτή για να μην δημιουργηθούν κηλίδες στην πίσω πλευρά των φύλλων. Κάντε καθαρισμό της κάτω πλάκας πριν κάνετε εκτύπωση διπλής όψης.
Επίσης εκτελέστε καθαρισμό της κάτω πλάκας αν στην εκτυπωμένη σελίδα εμφανιστούν κηλίδες μελάνης που προκλήθηκαν από οτιδήποτε άλλο, εκτός των δεδομένων εκτύπωσης.

Η διαδικασία για την εκτέλεση του καθαρισμού της κάτω πλάκας είναι η εξής:

## Καθαρισμός της κάτω πλάκας

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Στην καρτέλα Συντήρηση (Maintenance) κάντε κλικ στο κουμπί Καθαρισμός της κάτω πλάκας (Bottom Plate Cleaning)

   Ανοίγει το παράθυρο διαλόγου Καθαρισμός της κάτω πλάκας (Bottom Plate Cleaning).

3. Τοποθετήστε χαρτί στον εκτυπωτή.

   Όπως υποδεικνύεται στο παράθυρο διαλόγου, διπλώστε στη μέση και οριζόντια ένα φύλλο απλού χαρτιού μεγέθους A4 ή Letter και στη συνέχεια ξεδιπλώστε το.
   Τοποθετήστε το χαρτί στην πίσω θήκη με κατακόρυφο προσανατολισμό και την κορυφή του τσακίσματος στραμμένη προς τα κάτω.

4. Εκτελέστε καθαρισμό της κάτω πλάκας

   Βεβαιωθείτε ότι ο εκτυπωτής είναι σε λειτουργία και κάντε κλικ στο κουμπί Εκτέλεση (Execute).
   Ξεκινά ο καθαρισμός της κάτω πλάκας.

Μετάβαση στην αρχή της σελίδας