Avanceret vejledning > Tillæg > Opdatering af printerdriveren > Installation af printerdriveren

# Installation af printerdriveren

Du kan få adgang til vores websted via internettet, og her kan du hente den nyeste printerdriver til din model.

Sådan installeres printerdriveren:

1. Sluk for printeren

   Vigtigt

   - Hvis du tænder for computeren, mens printeren er tændt, startes funktionen Windows Plug and Play automatisk, og vinduet Ny hardware fundet (Found New Hardware) (Windows Vista) eller vinduet Guiden Ny hardware fundet (Found New Hardware Wizard) (Windows XP, Windows 2000) vises. I så fald skal du klikke på Annuller (Cancel).

2. Start installationsprogrammet

   Dobbeltklik på ikonet for den fil, du har hentet.
   Installationsprogrammet starter.

   Vigtigt

   - I Windows Vista åbnes der muligvis en bekræftelses-/advarselsdialogboks, når du installerer, afinstallerer eller starter software.
     Dialogboksen åbnes, når administratorrettigheder kræves for at udføre en opgave.
     Hvis du har logget på en administratorkonto (administrator), skal du klikke på Fortsæt (Continue) eller Tillad (Allow) for at fortsætte.
     Visse programmer kræver en administratorkonto (administrator) for at fortsætte. Hvis du har logget på en standardkonto, skal du skifte til en administratorkonto og begynde forfra med handlingen.

3. Installer driveren

   Klik på Næste (Next) i vinduet Velkommen (Welcome).
   Læs indholdet i vinduet Licensaftale (License Agreement). Klik på Ja (Yes), når du har læst indholdet.
   Installation af printerdriveren starter.

   Når vinduet Installationen er udført (Installation Complete) vises, skal du kontrollere, at printeren er tilsluttet computeren ved hjælp af et kabel.

   Hvis du vil vælge printerens tilslutningsport manuelt, skal du markere afkrydsningsfeltet Vælg printerport (Select printer port) og klikke på Manuel markering (Manual selection). Vælg tilslutningsdestinationen i dialogboksen Vælg printerport (Select printer port), og klik på OK.

4. Fuldfør installationen.

   Klik på Fuldført (Complete).
   Tænd for printeren, og vent indtil forbindelsen registreres.

Herefter installeres printerdriveren.

Afhængigt af, hvilket miljø du anvender, bliver du muligvis bedt om at genstarte computeren. Genstart computeren for at fuldføre installationen.

Vigtigt

- Når du pakker den komprimerede fil ud, skal du gemme den i en mappe som f.eks. "temp". Brug kun tegn i det engelske alfabet i mappenavnet. Ellers installeres printerdriveren muligvis ikke korrekt.

- Du kan hente printerdriveren gratis, men eventuelle gebyrer for adgang til internettet hæfter du selv for.

## Relaterede emner

Hentning af den seneste printerdriver

Før du installerer printerdriveren

Gå til toppen af siden