คำแนะนำขั้นสูง > การพิมพ์จากคอมพิวเตอร์ > การพิมพ์ด้วยซอฟต์แวร์แอพพลิเคชั่นอื่นๆ > วิธีการพิมพ์แบบต่างๆ > การพิมพ์ไร้ขอบ

# การพิมพ์ไร้ขอบ

ฟังก์ชันการพิมพ์ไร้ขอบสามารถให้พิมพ์ข้อมูลอย่างไม่มีขอบ โดยขยายข้อมูลออก เพื่อให้ข้อมูลเกินกระดาษออกไปเล็กน้อย หากไม่ใช้ฟังก์ชันการพิมพ์ไร้ขอบ จะมีขอบอยู่รอบข้อมูลที่พิมพ์ออก หากต้องการพิมพ์ข้อมูลอย่างไม่มีขอบ เช่นข้อมูลรูปถ่าย ให้เลือก 'การพิมพ์ไร้ขอบ'

ขั้นตอนในการดำเนินการพิมพ์ไร้ขอบมีดังต่อไปนี้

## การตั้งค่าการพิมพ์ไร้ขอบ

1. เปิด หน้าต่างการตั้งค่าไดรเวอร์เครื่องพิมพ์

2. ตั้งค่าการพิมพ์ไร้ขอบ

   เลือกเช็คบ็อกซ์ การพิมพ์ไร้ขอบ บนแท็บ ตั้งค่าหน้ากระดาษ

   คลิก ตกลง เมื่อข้อความยืนยันปรากฏขึ้น
   เมื่อมีข้อความให้คุณทำการเลือกชนิดสื่อสิ่งพิมพ์ปรากฏขึ้น กรุณาเลือกชนิดสื่อสิ่งพิมพ์ที่คุณต้องการจากลิสต์ แล้วคลิก ตกลง

3. เช็คขนาดกระดาษ

   เช็คลิสต์ ขนาดกระดาษ หากต้องการเปลี่ยนแปลงการตั้งค่านี้ ให้เลือกขนาดหน้าอื่นจากลิสต์ ลิสต์จะแสดงเพียงขนาดที่ใช้กับการพิมพ์ไร้ขอบได้เท่านั้น

4. ปรับปริมาณการขยายจากกระดาษ

   ปรับปริมาณการขยายด้วยตัวเลื่อน ปริมาณการขยาย ตามความต้องการ
   การลากตัวเลื่อนไปทางขวาจะให้ปริมาณการขยายมากขึ้น การลากตัวเลื่อนไปทางซ้ายจะให้ปริมาณน้อยลง
   แนะนำให้เลือกลากตัวเลื่อนไปตำแหน่งที่สองจากทางขวา ในสภาพการใช้งานส่วนใหญ่

   ข้อสำคัญ

   - หากคุณเลื่อนตัวเลื่อนไปทางตำแหน่งขวาสุด ด้านหลังหน้ากระดาษอาจกลายเป็นรอยเปื้อน

5. ให้ทำการตั้งค่าเสร็จสิ้น

   คลิก ตกลง
   ข้อมูลจะพิมพ์โดยไม่ปรากฏขอบอยู่บนกระดาษ

ข้อสำคัญ

- หากขนาดกระดาษที่ใช้กับการพิมพ์ไร้ขอบไม่ได้ถูกเลือกอยู่ การพิมพ์ไร้ขอบจะเลือกใช้ขนาดกระดาษที่เลือกได้นั้นโดยอัตโนมัติ

- เมื่อ กระดาษที่มีความละเอียดสูง กระดาษพิมพ์ลายบนเสื้อ หรือ ซองจดหมาย ให้เลือกจากลิสต์ ชนิดสื่อสิ่งพิมพ์ บนแท็บ หลัก คุณไม่สามารถดำเนินการพิมพ์ไร้ขอบได้

- เมื่อ 'การพิมพ์ไร้ขอบ' ถูกเลือกอยู่ การตั้งค่า ขนาดกระดาษเครื่องพิมพ์ เค้าโครงหน้า ด้านเย็บเล่ม (เมื่อ การพิมพ์ทั้งสองหน้า ไม่ได้ถูกเลือก) และปุ่ม ตราประทับ/พื้นหลัง... บนแท็บ ตั้งค่าหน้ากระดาษ จะปรากฏเป็นแถบสีเทาและไม่สามารถเลือกได้

- คุณภาพการพิมพ์อาจลดลงเล็กน้อยหรือกระดาษอาจเปรอะเปื้อนในส่วนหัวและส่วนปลาย ทั้งนี้ขึ้นอยู่กับสื่อสิ่งพิมพ์ที่ถูกเลือกใช้อยู่

- หากอัตราส่วนของความสูงถึงความกว้างแตกต่างกันไปจากข้อมูลภาพอย่างมาก นี่ขึ้นอยู่กับขนาดของสื่อสิ่งพิมพ์ที่เลือกใช้ในการพิมพ์ ภาพบางส่วนอาจไม่พิมพ์ออก
  ในกรณีนี้ ตัดข้อมูลภาพด้วยซอฟต์แวร์แอพพลิเคชั่นตามแต่ขนาดกระดาษ

หมายเหตุ

- เมื่อเลือก กระดาษธรรมดา จาก ชนิดสื่อสิ่งพิมพ์ บนแท็บ หลัก คุณไม่ควรทำการพิมพ์ไร้ขอบ ดังนั้นไดอะล็อกบ็อกซ์สำหรับเลือกสื่อสิ่งพิมพ์จะปรากฏขึ้น
  หากคุณกำลังใช้กระดาษธรรมดาในการพิมพ์ทดลอง กรุณาเลือก กระดาษธรรมดา และคลิก ตกลง

## การขยายบริเวณขอบเขตของเอกสารเพื่อจัดพิมพ์

การระบุปริมาณของการขยายเป็นจำนวนมาก ช่วยให้พิมพ์แบบไร้ขอบอย่างไม่มีปัญหา อย่างไรก็ตาม ส่วนที่ขยายให้มีขนาดใหญ่กว่าหน้ากระดาษจะไม่ได้ทำการจัดพิมพ์ออก เนื้อหาข้อความที่อยู่รอบรูปภาพอาจไม่ได้มีการจัดพิมพ์ออก

ลองการพิมพ์ไร้ขอบดูสักครั้งหนึ่งก่อน หากไม่พอใจกับผลลัพธ์การพิมพ์ไร้ขอบ โปรดทำการลดปริมาณการขยายลง เมื่อตัวเลื่อน ปริมาณการขยาย ถูกลากไปทางด้านซ้ายมือ ปริมาณการขยาย เอกสารจะลดลง

ข้อสำคัญ

- หาก 'ปริมาณการขยาย' ถูกลดน้อยลง อาจปรากฏขอบที่ไม่ได้คาดหมายในการพิมพ์ ทั้งนี้ขึ้นอยู่กับสื่อสิ่งพิมพ์

หมายเหตุ

- ถ้า ดูภาพตัวอย่างก่อนการพิมพ์ ได้เลือกอยู่บนแท็บ หลัก คุณสามารถยืนยันก่อนที่พิมพ์ว่า ผลลัพธ์มีขอบหรือไม่

ด้านบน