คำแนะนำขั้นสูง > การแก้ไขปัญหา > การพิมพ์ไม่เริ่มดำเนินการ

# การพิมพ์ไม่เริ่มดำเนินการ

- ขั้นตอนตรวจสอบที่ 1: ตรวจสอบว่าเสียบปลั๊กไฟถูกต้อง จากนั้นเปิดเครื่องพิมพ์

  ขณะไฟแสดงการทำงานกระพริบเป็นสีเขียว เครื่องพิมพ์จะเริ่มการทำงาน รอจนกระทั่งไฟแสดงการทำงานหยุดกระพริบและติดสว่างค้างเป็นสีเขียว

  หมายเหตุ

  - ขณะทำการพิมพ์ข้อมูลขนาดใหญ่ เช่น ภาพถ่ายหรือภาพกราฟฟิก อาจใช้เวลาในการพิมพ์นานขึ้น ขณะที่ไฟแสดงการทำงานกระพริบเป็นสีเขียว คอมพิวเตอร์กำลังประมวลผลข้อมูลและส่งมายังเครื่องพิมพ์ รอจนกระทั่งงานพิมพ์เริ่มดำเนินการ

- ขั้นตอนตรวจสอบที่ 2: ตรวจสอบว่าเสียบสาย USB เข้ากับเครื่องพิมพ์และคอมพิวเตอร์ถูกต้อง จากนั้นตรวจสอบรายการต่อไปนี้

  - ในกรณีที่ใช้อุปกรณ์เชื่อมต่อ เช่น ฮับ USB ให้ปลดสายฮับออกและต่อเครื่องพิมพ์เข้ากับคอมพิวเตอร์โดยตรง จากนั้นลองพิมพ์ใหม่อีกครั้ง หากพิมพ์งานได้ตามปกติ แสดงว่าเป็นข้อผิดพลาดของอุปกรณ์เชื่อมต่อ ปรึกษาตัวแทนจำหน่ายอุปกรณ์เชื่อมต่อสำหรับข้อมูลเพิ่มเติม

  - และอาจเป็นข้อผิดพลาดของสาย USB ด้วย เปลี่ยนสาย USB และลองพิมพ์ใหม่อีกครั้ง

- ขั้นตอนตรวจสอบที่ 3: รีสตาร์ทคอมพิวเตอร์

  หากมีงานพิมพ์ที่ไม่ต้องการ ให้ลบรายการนั้นๆทิ้ง

  การลบงานพิมพ์ซึ่งไม่ปรารถนา

- ขั้นตอนตรวจสอบที่ 4: ตรวจสอบว่าได้เลือกชื่อเครื่องพิมพ์ในไดอะลอกบ็อกซ์พิมพ์แล้ว

  เครื่องพิมพ์จะไม่สามารถพิมพ์งานได้ถูกต้องหากใช้ไดร์เวอร์สำหรับเครื่องพิมพ์รุ่นอื่น

  สำหรับระบบ Windows ตรวจสอบว่าได้เลือกชื่อเครื่องพิมพ์ในไดอะลอกบ็อกซ์พิมพ์แล้ว

  สำหรับ Macintosh ตรวจสอบว่าได้เลือกชื่อเครื่องพิมพ์ใน Printerในไดอะลอกบ็อกซ์ Print แล้ว

  หมายเหตุ

  - การกำหนดให้เครื่องพิมพ์เป็นเครื่องมาตรฐาน ทำได้โดยเลือก Set as Default Printer (Windows), Default Printer หรือ Make Default (Macintosh)

- ขั้นตอนตรวจสอบที่ 5: กำหนดค่าพอร์ตเครื่องพิมพ์ให้ถูกต้อง

  กำหนดค่า 'USBnnn' ( 'n' คือตัวเลข) เพื่อระบุพอร์ตเครื่องพิมพ์

  1. ล็อกออนเข้าบัญชีผู้ใช้โดยใช้สิทธิ์ของผู้ดูแลระบบ

  2. คลิก Control Panel จากนั้นเลือก Printer จาก Hardware and Sound

     สำหรับ Windows XP คลิก Control Panel, Printers and Other Hardware จากนั้นเลือก Printers and Faxes

     สำหรับ Windows 2000 คลิก Control Panel จากนั้นเลือก Printers

  3. คลิกขวาที่ไอคอน Canon XXX จากนั้นเลือก คุณสมบัติ

  4. คลิกแท็บ Ports เพื่อยืนยันการตั้งค่าพอร์ต

     ตรวจสอบว่าชื่อพอร์ต USBnnn ('n' คือตัวเลข) กับ Canon XXX ปรากฏขึ้นในคอลัมน์ Printer ซึ่งถูกเลือกไว้สำหรับ การพิมพ์ในพอร์ตต่อไปนี้

     หากค่าที่ตั้งไม่ถูกต้อง ให้ติดตั้งไดร์เวอร์เครื่องพิมพ์อีกครั้งหรือแก้ไขพอร์ตเครื่องพิมพ์ให้ถูกต้อง

ด้านบนของหน้า