Laaja käyttöopas > Tulostaminen tietokoneesta > Tulostaminen muista sovellusohjelmistoista > Erilaisia tulostustapoja > Reunaton tulostus

# Reunaton tulostus

Reunaton tulostus -toiminnolla asiakirjan voi tulostaa suurennettuna ilman reunuksia hieman paperia suuremmaksi. Ilman reunatonta tulostusta tulostetun asiakirjan reunoihin tulee reunus. Jos haluat tulostaa asiakirjan valokuvan tavoin ilman reunuksia, valitse Reunaton tulostus.

Reunaton tulostus otetaan käyttöön seuraavasti:

## Reunaton tulostus -asetuksen määrittäminen

1. Avaa tulostinajurin asetusikkuna

2. Aseta reunaton tulostus

   Valitse Reunaton tulostus (Borderless Printing) -valintaruutu Sivun asetukset (Page Setup) -välilehdessä.

   Valitse OK, kun vahvistusilmoitus tulee näyttöön.
   Kun näkyviin tuleva viesti kehottaa vaihtamaan tulostusmateriaalia, valitse materiaali luettelosta ja valitse OK.

3. Tarkista paperikoko

   Tarkista Sivukoko (Page Size) -luettelo. Jos haluat muuttaa asetusta, valitse luettelosta jokin muu sivukoko. Luettelossa näkyvät vain reunattomaan tulostukseen sopivat koot.

4. Säädä laajennuksen määrä paperista

   Muuta laajennusta tarvittaessa Laajennuksen määrä (Amount of Extension) -liukusäätimellä.
   Määrä kasvaa, kun säädintä siirretään oikealle, ja vastaavasti pienenee, kun sitä siirretään vasemmalle.
   Säätimen suositeltava sijainti on useimmiten toinen merkki oikealta.

   Tärkeää

   - Jos liukusäädin siirretään aivan oikeaan reunaan, paperin kääntöpuolelle voi tulla tahroja.

5. Suorita asetusten määritys loppuun

   Valitse OK.
   Asiakirjat tulostetaan paperille ilman reunuksia.

Tärkeää

- Jos valitaan sivukoko, jota ei voi käyttää reunattomassa tulostuksessa, koko muutetaan automaattisesti kelvollisten kokojen joukkoon kuuluvaan kokoon.

- Jos Päävalikko (Main) -välilehden Tulostusmateriaali (Media Type) -luettelosta valitaan Korkearesoluutiopaperi (High Resolution Paper), T-paidan siirtokuvat (T-Shirt Transfers) tai Kirjekuori (Envelope), reunatonta tulostusta ei voi käyttää.

- Kun Reunaton tulostus on valittu, Sivun asetukset (Page Setup) -välilehden kohdat Tulostimen paperikoko (Printer Paper Size), Sivun asettelu (Page Layout) sekä Nidottu reuna (Staple Side) (jos Kaksipuolinen tulostus (Duplex Printing) -asetusta ei ole valittu) ja Leima/tausta... (Stamp/Background...) on himmennetty, eikä niitä voi käyttää.

- Tulostuslaatu voi heikentyä tai arkki voi tahriutua ylä- ja alareunasta käytetyn materiaalin tyypin mukaan.

- Jos kuvan korkeuden ja leveyden suhteessa on huomattavaa eroa, käytettävän tulostusmateriaalin koosta riippuen osa kuvasta ei välttämättä tulostu.
  Rajaa tällöin kuvatiedostoa sovelluksessa paperikoon mukaan.

Huomautus

- Reunatonta tulostusta ei suositella käytettäväksi, kun Päävalikko (Main) -välilehden Tulostusmateriaali (Media Type) -asetuksena on Tavallinen paperi (Plain Paper). Tällöin näyttöön tulee valintaikkuna, jossa voi määrittää tulostusmateriaalin.
  Jos käytät testitulostuksessa tavallista paperia, valitse Tavallinen paperi (Plain Paper) ja valitse sitten OK.

## Tulostettavan asiakirja-alueen laajentaminen

Jotta asiakirja voitaisiin tulostaa täysin reunattomasti, tulee sille määrittää suuri laajennus. Paperin ulkopuolelle jäävä alue ei kuitenkaan tulostu. Valokuvan reunoilla olevat kohteet eivät ehkä tulostu.

Kokeile reunatonta tulostusta kerran. Jos et ole tyytyväinen reunattoman tulostuksen tulokseen, pienennä laajennuksen määrää. Laajennuksen määrä pienenee, kun Laajennuksen määrä (Amount of Extension) -liukusäädintä siirretään vasemmalle.

Tärkeää

- Jos Laajennuksen määrä -asetusta pienennetään, tulosteeseen saattaa käytetyn paperikoon mukaan tulostua odottamaton reunus.

Huomautus

- Jos valitset Päävalikko (Main) -välilehden Esikatsele ennen tulostamista (Preview before printing) -asetuksen, voit varmistaa ennen tulostusta, onko tulostus reunatonta.

Sivun alkuun