Bővített felhasználói kézikönyv > Hibaelhárítás > A nyomtatás nem indul el

# A nyomtatás nem indul el

- 1. ellenőrzés: Győződjön meg arról, hogy a tápkábel megfelelően van csatlakoztatva, majd kapcsolja be a nyomtatót.

  Amíg a [Power] (Tápellátás) lámpa zölden villog, a készülék felkészül a normál működésre. Várjon, amíg a [Power] (Tápellátás) lámpa abbahagyja a villogást, és folyamatosan, zölden világítani kezd.

  megjegyzés

  - Nagy méretű adatok, például fényképek vagy képek nyomtatása esetén tovább tarthat a nyomtatás megkezdése. Amíg a [Power] (Tápellátás) lámpa zölden villog, a számítógép adatokat dolgoz fel, és küld a nyomtató számára. Várja meg, míg elindul a nyomtatás.

- 2. ellenőrzés: Győződjön meg arról, hogy az USB-kábel megfelelően van csatlakoztatva a nyomtatóhoz és a számítógéphez, majd ellenőrizze a következőket:

  - USB-hub vagy más továbbítóeszköz használata esetén távolítsa azt el, és csatlakoztassa a nyomtatót közvetlenül a számítógéphez, majd próbálja meg újra a nyomtatást. Ha a nyomtatás normál módon indul el, akkor a gond a továbbítóeszközzel lehet. Részletes tudnivalókért forduljon a továbbítóeszköz forgalmazójához.

  - Az is előfordulhat, hogy az USB-kábel hibás. Cserélje ki az USB-kábelt, és próbálkozzon újból a nyomtatással.

- 3. ellenőrzés: Indítsa újra a számítógépét.

  Ha vannak felesleges nyomtatási feladatok, törölje azokat.

  Nem kívánt nyomtatási feladatok törlése

- 4. ellenőrzés: Győződjön meg arról, hogy az Ön nyomtatójának neve legyen kiválasztva a Nyomtatás párbeszédpanelen.

  A nyomtató nem fog megfelelően nyomtatni, ha másik nyomtató illesztőprogramját használja.

  Windows rendszer esetén győződjön meg arról, hogy az Ön nyomtatójának neve legyen kiválasztva a Nyomtatás (Print) párbeszédpanelen.

  Macintosh operációs rendszer esetén győződjön meg arról, hogy a nyomtató neve van kiválasztva a Nyomtatás párbeszédpanel Nyomtató (Printer) listájában.

  megjegyzés

  - A Beállítás alapértelmezett nyomtatóként (Set as Default Printer) (Windows esetén), Alapértelmezett nyomtató (Default Printer) vagy Beállítás alapértelmezettként (Make Default) (Macintosh esetén) lehetőség kiválasztásával a készüléket alapértelmezésben kijelölt nyomtatóként állíthatja be.

- 5. ellenőrzés: Állítsa be megfelelően a nyomtatóportot.

  "USBnnn" beállítása (ahol "n" egy szám) nyomtatóportként.

  1. Rendszergazdai jogokkal rendelkező fiókkal lépjen be.

  2. Kattintson a Vezérlőpult (Control Panel) lehetőségre, majd a Hardver és hang (Hardware and Sound) kategóriában a Nyomtató (Printer) lehetőségre.

     Windows XP operációs rendszeren kattintson a Vezérlőpult (Control Panel), Nyomtatók és más hardverek (Printers and Other Hardware), majd a Nyomtatók és faxok (Printers and Faxes) lehetőségekre.

     Windows 2000 operációs rendszeren kattintson a Vezérlőpult (Control Panel), majd a Nyomtatók (Printers) lehetőségekre.

  3. Az egér gombjával kattintson a Canon XXX ikonra, majd válassza a Tulajdonságok (Properties) opciót.

  4. A portbeállítások ellenőrzéséhez kattintson a Portok (Ports) lapra.

     Győződjön meg arról, hogy a Nyomtató (Printer) oszlopban az USBnnn port (ahol „n” egy szám) és a Canon XXX érték van kiválasztva a Nyomtatás a következő port(ok)ra (Print to the following port(s)) lehetőségnél.

     Ha a beállítás nem helyes, módosítsa a használt csatlakozásnak megfelelően, vagy telepítse újra az illesztőprogramot.

A lap tetejére