Οδηγός λειτουργιών για προχωρημένους Αντιμετώπιση προβλημάτων

Περιεχόμενα > Τακτική συντήρηση > Αντικατάσταση του φυσιγγίου FINE > Διαδικασία αντικατάστασης

### Διαδικασία αντικατάστασης

Όταν εξαντληθεί η μελάνη στα φυσίγγια FINE, ακολουθήστε την παρακάτω διαδικασία για να τα αντικαταστήσετε.

Σημαντικό Διαχείριση φυσιγγίων FINE Μην αγγίζετε τις ηλεκτρικές επαφές(A) ή τα ακροφύσια των κεφαλών εκτύπωσης(B) των φυσιγγίων FINE. Ο εκτυπωτής μπορεί να μην εκτυπώνει σωστά εάν τον αγγίζετε. Για να διατηρείτε την ιδανική ποιότητα εκτύπωσης, σας συνιστούμε να χρησιμοποιείτε τα συνιστώμενα φυσίγγια FINE της Canon.
Η επαναπλήρωση των δοχείων μελάνης δεν συνιστάται.

Αν αφαιρέσετε ένα φυσίγγιο FINE, αντικαταστήστε το αμέσως. Μην αφήνετε τον εκτυπωτή χωρίς τα φυσίγγια FINE.

Αντικαταστήστε τα άδεια φυσίγγια με καινούρια. Εάν τοποθετήσετε φυσίγγια FINE που έχουν ήδη αφαιρεθεί μία φορά, ο εκτυπωτής ενδέχεται να μην αποδίδει καλά αποτελέσματα εκτύπωσης για λόγους όπως η φραγή των φυσιγγίων.
Επιπλέον, με τη χρήση τέτοιου είδους φυσιγγίων, η προειδοποιητική ένδειξη Χαμηλής στάθμης μελάνης ενδέχεται να μην εμφανίζεται κανονικά.

Για να διατηρήσετε την ιδανική ποιότητα εκτύπωσης, χρησιμοποιήστε τα φυσίγγια FINE στον εκτυπωτή εντός της περιόδου που υποδεικνύεται στη συσκευασία τους. Επίσης, χρησιμοποιείτε τα φυσίγγια FINE εντός διαστήματος έξι μηνών από την ημερομηνία εγκατάστασής τους (Συνιστούμε να σημειώσετε την ημερομηνία κατά την οποία τα εγκαταστήσατε).

Σημείωση Αν εξαντληθεί η μελάνη σε ένα φυσίγγιο FINE, μπορείτε να εκτυπώσετε είτε με το έγχρωμο είτε με το μαύρο φυσίγγιο FINE, σε όποιο από τα δύο υπάρχει ακόμα μελάνη, για μικρό μόνο διάστημα. Ωστόσο, η ποιότητα της εκτύπωσης μπορεί να μειωθεί σε σχέση με την εκτύπωση και με τα δύο φυσίγγια. Συνιστάται η χρήση νέων φυσιγγίων FINE ώστε να επιτυγχάνετε τα βέλτιστα δυνατά αποτελέσματα.

Ακόμα και όταν εκτυπώνετε μόνο με τη μία μελάνη, εκτυπώστε με τοποθετημένο το άδειο φυσίγγιο FINE. Αν δεν είναι τοποθετημένο είτε το έγχρωμο είτε το μαύρο φυσίγγιο FINE, παρουσιάζεται σφάλμα και ο εκτυπωτής δεν εκτυπώνει.

Για πληροφορίες σχετικά με αυτή τη ρύθμιση, ανατρέξτε στο ηλεκτρονικό εγχειρίδιο: Οδηγός λειτουργιών για προχωρημένους.

Η έγχρωμη μελάνη μπορεί να καταναλωθεί ακόμα και κατά την εκτύπωση ασπρόμαυρων εγγράφων ή όταν έχει οριστεί ασπρόμαυρη εκτύπωση.

Και οι δύο μελάνες καταναλώνονται επίσης κατά τον απλό και το βαθύ καθαρισμό της κεφαλής εκτύπωσης, ο οποίος ενδέχεται να είναι απαραίτητος για τη διατήρηση της απόδοσης του εκτυπωτή. Όταν η μελάνη εξαντληθεί, αντικαταστήστε αμέσως το φυσίγγιο FINE με καινούριο.

1. Βεβαιωθείτε ότι η συσκευή έχει τεθεί σε λειτουργία και, στη συνέχεια, ανοίξτε το μπροστινό κάλυμμα.

Η υποδοχή του φυσιγγίου FINE μετακινείται στη θέση αντικατάστασης.

Προσοχή Μην κρατάτε την υποδοχή του φυσιγγίου FINE για να το σταματήσετε ή να το μετακινήσετε διά της βίας. Μην αγγίζετε τα μεταλλικά μέρη ή άλλα εξαρτήματα που βρίσκονται στο εσωτερικό του εκτυπωτή.

Σημαντικό Αν το μπροστινό κάλυμμα μείνει ανοιχτό για περισσότερο από 10 λεπτά, η υποδοχή του φυσιγγίου FINE μετακινείται προς τα δεξιά. Στην περίπτωση αυτή, κλείστε το μπροστινό κάλυμμα και ανοίξτε το ξανά.

1. Αφαιρέστε το άδειο φυσίγγιο FINE.

(1) Πιέστε προς τα κάτω το φυσίγγιο FINE.

(2) Αφαιρέστε το φυσίγγιο FINE.

Σημαντικό Να χειρίζεστε τα φυσίγγια FINE με προσοχή για να μη λεκιάσετε τα ρούχα σας και τη γύρω περιοχή. Απορρίψτε τα άδεια φυσίγγια FINE σύμφωνα με τους ισχύοντες τοπικούς νόμους και κανονισμούς περί διάθεσης αναλώσιμων υλικών.

1. Ετοιμάστε το νέο φυσίγγιο FINE.

Βγάλτε το καινούριο φυσίγγιο FINE από τη συσκευασία του και αφαιρέστε προσεκτικά την πορτοκαλί προστατευτική ταινία (A).

Σημαντικό Αν ανακινήσετε τα φυσίγγια FINE, μπορεί να προκληθεί διαρροή μελάνης και να λερωθούν τα χέρια σας ή η γύρω περιοχή. Χειριστείτε προσεκτικά τα φυσίγγια FINE. Προσέξτε μην λερώσετε τα χέρια σας ή το γύρω χώρο με τη μελάνη από την προστατευτική ταινία που έχετε βγάλει.

Μην τοποθετείτε ξανά την προστατευτική ταινία αφού την αφαιρέσετε. Απορρίψτε την σύμφωνα με τους ισχύοντες τοπικούς νόμους και κανονισμούς περί διάθεσης αναλώσιμων υλικών.

Μην αγγίζετε τις ηλεκτρικές επαφές ή τα ακροφύσια των κεφαλών εκτύπωσης των φυσιγγίων FINE. Ο εκτυπωτής μπορεί να μην εκτυπώσει σωστά εάν τον αγγίξετε.

1. Εγκαταστήστε το φυσίγγιο FINE.

(1) Εγκαταστήστε ένα καινούριο φυσίγγιο FINE και πιέστε το ώστε να τοποθετηθεί σωστά στην κατάλληλη υποδοχή.

Το μαύρο φυσίγγιο FINE πρέπει να τοποθετηθεί στην αριστερή υποδοχή (B) και το έγχρωμο φυσίγγιο FINE στη δεξιά υποδοχή (C).

(2) Πιέστε προς τα πάνω το φυσίγγιο FINE για να τοποθετηθεί σωστά στη θέση του και να ακουστεί ο χαρακτηριστικός ήχος κλικ.

Σημαντικό Ο εκτυπωτής δεν μπορεί να εκτυπώσει αν δεν είναι τοποθετημένο και το μαύρο και το έγχρωμο φυσίγγιο FINE. Βεβαιωθείτε ότι είναι τοποθετημένα και τα δύο φυσίγγια FINE.

1. Κλείστε το μπροστινό κάλυμμα.

Σημείωση Αν η λυχνία [Alarm] (Ένδειξη προσοχής) εξακολουθεί να αναβοσβήνει με πορτοκαλί χρώμα αφού κλείσετε το μπροστινό κάλυμμα, ανατρέξτε στην ενότητα "Αντιμετώπιση προβλημάτων" στο ηλεκτρονικό εγχειρίδιο : Οδηγός λειτουργιών για προχωρημένους.

Όταν αρχίζετε να εκτυπώνετε αφού αντικαταστήσετε το φυσίγγιο FINE, ο εκτυπωτής ξεκινά αυτόματα καθαρισμό της κεφαλής εκτύπωσης. Μην εκτελέσετε καμία άλλη λειτουργία μέχρι ο εκτυπωτής να ολοκληρώσει τον καθαρισμό της κεφαλής εκτύπωσης. Η λυχνία Power (Ισχύς) αναβοσβήνει με πράσινο χρώμα κατά τη διάρκεια του καθαρισμού.

Αν οι τυπωμένες γραμμές δεν είναι ευθυγραμμισμένες ή η κεφαλή εκτύπωσης δεν είναι ευθυγραμμισμένη, ευθυγραμμίστε τη θέση της κεφαλής εκτύπωσης
Ανατρέξτε στην ενότητα Ευθυγράμμιση της κεφαλής εκτύπωσης.

Μετάβαση στην αρχή της σελίδας