Bővített felhasználói kézikönyv Hibaelhárítás

Tartalom > A nyomtató áttekintése > A nyomtató részei és kezelőszervei

# A nyomtató részei és kezelőszervei

### Elölnézet

(1) Papírvezető

Csípje össze, és csúsztassa a papírköteg bal oldalához.

(2) Papírtámasztó

Nyissa fel a papír hátsó tálcába történő betöltéséhez.

(3) Hátsó tálca

A nyomtatóban használható különböző méretű és típusú papírok betöltésére szolgál.

Kettő vagy annál több megegyező méretű és típusú papírlap helyezhető be egyszerre, melyeket a nyomtató automatikusan egyesével tölt be.

Lásd: Papír betöltése.

(4) Előlap

Nyissa fel a FINE patronok cseréjéhez, illetve az elakadt papír nyomtatóból történő eltávolításához.

(5) Papírvastagsági kar

Beállítja a nyomtatófej és a betöltött papír közötti távolságot a hordozótípusnak megfelelően.

Megjegyzés A papírvastagsági kar pozíciója Állítsa jobb oldalra, ha borítékra vagy pólósablonra nyomtat. Állítsa bal oldalra, ha nem borítékra vagy pólósablonra nyomtat. A hordozótípusokkal és a papírvastagsági kar pozíciójával kapcsolatos részletekről A használható hordozók című részben olvashat.

(6) Papírkimeneti nyílás

A nyomatok kiadása.

(7) [Power] (Tápellátás) gomb

Be-, illetve kikapcsolja a készüléket.

Fontos A tápkábel kihúzása Mielőtt a készülék kikapcsolása után kihúzná a tápkábelt, győződjön meg róla, hogy a [Power] (Tápellátás) lámpa nem világít. Ha a tápkábelt úgy húzza ki a fali csatlakozóaljzatból, hogy a [Power] (Tápellátás) lámpa még világít vagy villog, akkor a készülék nyomtatásképtelenné válhat, mivel a nyomtatófej nem védhető meg.

(8) [RESUME/CANCEL] (FOLYTATÁS/MEGSZAKÍTÁS) gomb

Nyomja meg, ha meg szeretne szakítani egy folyamatban lévő nyomtatási feladatot. Akkor is ezt a gombot kell használni, ha egy nyomtatóhiba megoldása után törölni szeretné a hibaüzenetet, és folytatni szeretné a nyomtatást.

(9) [Alarm] (Riasztás) lámpa

Narancssárgán világít vagy villog, amikor hiba történik, például ha kifogyott a papír vagy a tinta.

(10) [Power] (Tápellátás) lámpa

Villog, majd zölden világít a készülék bekapcsolása után.

Megjegyzés A [Power] (Tápellátás) és az [Alarm] (Riasztás) lámpa A nyomtató állapota ellenőrizhető a [Power] (Tápellátás) és az [Alarm] (Riasztás) lámpával. - [Power] Tápellátás lámpa nem világít: A készülék ki van kapcsolva. - [Power] Tápellátás lámpa zölden világít: A készülék nyomtatásra kész.

- [Power] Tápellátás lámpa zölden villog: A nyomtató előkészül a nyomtatásra, vagy nyomtatás van folyamatban.

- [Alarm] Riasztás lámpa narancssárgán villog: Hiba történt, és a nyomtató nem áll készen a nyomtatásra. A részleteket a Bővített felhasználói kézikönyv című, képernyőn megjelenő kézikönyv „Hibaelhárítás” című része tartalmazza.

- A [Power] (Tápellátás) lámpa zölden villog, az [Alarm] (Riasztás) lámpa pedig narancssárgán villog, felváltva: Valószínűleg olyan hiba történt, amihez kapcsolatba kell lépnie a Canon szakszervizzel. A részleteket a Bővített felhasználói kézikönyv című, képernyőn megjelenő kézikönyv „Hibaelhárítás” című része tartalmazza.

### Hátulnézet

(11) Tápkábel csatlakozója

Ide csatlakoztassa a tartozék tápkábelt.

(12) USB-csatlakozó

Csatlakoztassa ide az USB-kábelt a készülék számítógéppel történő összekötéséhez.

Figyelem Ne érintse meg a fémborítást.

### Belső nézet

(13) FINE patrontartó

FINE patron helyezzen bele.

A fekete FINE patront a bal oldali nyílásba (B), a színes FINE patront pedig a jobb oldali nyílásba (C) kell helyezni.

(14) FINE patronok (tintapatronok)

Cserélhető patron, amelybe a nyomtatófej és a tintatartály bele van építve.

Megjegyzés A FINE patronok behelyezésével kapcsolatos részleteket a Beüzemelési útmutató című nyomtatott kézikönyvben találhatja meg.

Fontos A tinta ráfröccsenhet az alábbi ábra (A)-val jelölt részére. Ez nem befolyásolja a nyomtató teljesítményét. Ne érintse meg az (A) jelű részt. Ha hozzáér, a nyomtatás esetleg nem lesz megfelelő.

A lap tetejére