Οδηγός λειτουργιών για προχωρημένους > Εκτύπωση από έναν υπολογιστή > Εκτύπωση με άλλο λογισμικό εφαρμογής > Διάφορες μέθοδοι εκτύπωσης > Ορισμός του αριθμού αντιτύπων και της σειράς εκτύπωσης

# Ορισμός του αριθμού αντιτύπων και της σειράς εκτύπωσης

Προεπιλεγμένη ρύθμιση | Εκτύπωση από την τελευταία σελίδα
Συρραφή | Εκτύπωση από την τελευταία σελίδα (Print from Last Page) + Συρραφή (Collate)

Η διαδικασία για τον καθορισμό του αριθμού αντιτύπων και της σειράς εκτύπωσης είναι η εξής:

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Ορίστε τον αριθμό των αντιτύπων που θέλετε να εκτυπώσετε.

   Από την επιλογή Αντίτυπα (Copies) στην καρτέλα Διαμόρφ. σελίδας (Page Setup) ορίστε τον αριθμό των αντιτύπων που θέλετε να εκτυπώσετε.

3. Ορίστε την ακολουθία εκτύπωσης

   Επιλέξτε το πλαίσιο ελέγχου Εκτύπωση από την τελευταία σελίδα (Print from Last Page) εάν θέλετε να αρχίσει η εκτύπωση από την τελευταία κατά σειρά σελίδα. Με αυτή την ενέργεια, δε θα χρειαστεί να ταξινομήσετε τις σελίδες με τη σωστή τους σειρά μετά την εκτύπωση.

4. Επιλέξτε συρραφή εάν εάν στο πλαίσιο Αντίτυπα (Copies) καθορίζετε πολλαπλά αντίτυπα

   Επιλέξτε το πλαίσιο επιλογής Συρραφή (Collate) εάν καθορίζετε πολλαπλά αντίτυπα.
   Καταργήστε την επιλογή αυτού του πλαισίου επιλογής για να εκτυπώσετε μαζί όλες τις σελίδες με τον ίδιο αριθμό σελίδας.

5. Ολοκληρώστε την εγκατάσταση

   Επιλέξτε OK.
   Εκτυπώνεται ο καθορισμένος αριθμός αντιτύπων με την καθορισμένη σειρά εκτύπωσης.

Σημαντικό

- Εάν η εφαρμογή σας έχει την ίδια λειτουργία, ορίστε τις ρυθμίσεις στην εφαρμογή. Εάν καθορίσετε τον αριθμό αντιτύπων και τη σειρά εκτύπωσης και στην εφαρμογή και στο πρόγραμμα οδήγησης εκτυπωτή, ο αριθμός των αντιτύπων μπορεί να αποτελεί πολλαπλάσιους αριθμούς των δύο ρυθμίσεων, διαφορετικά η καθορισμένη σειρά εκτύπωσης ενδέχεται να μην ενεργοποιηθεί.

- Οι επιλογές Εκτύπωση από την τελευταία σελίδα (Print from Last Page) και Συρραφή (Collate) εμφανίζονται με αχνά γράμματα και δεν είναι διαθέσιμες, εάν έχει επιλεχθεί η Εκτύπωση φυλλαδίου (Booklet Printing) για τη ρύθμιση Διάρθρωση σελίδας (Page Layout).

- Η επιλογή Εκτύπωση από την τελευταία σελίδα (Print from Last Page) εμφανίζεται με αχνά γράμματα και δεν είναι διαθέσιμη, εάν έχει επιλεχθεί η Εκτύπωση αφίσας (Poster Printing) για τη ρύθμιση Διάρθρωση σελίδας (Page Layout).

Σημείωση

- Ορίζοντας τις ρυθμίσεις Εκτύπωση από την τελευταία σελίδα (Print from Last Page) και Συρραφή (Collate), μπορείτε να εκτελέσετε εκτυπώσεις έτσι ώστε να γίνεται συρραφή των εγγράφων ένα με ένα ξεκινώντας από την τελευταία σελίδα.
  Οι ρυθμίσεις αυτές μπορούν να χρησιμοποιηθούν σε συνδυασμό με τις επιλογές Εκτύπωση χωρίς περίγραμμα (Borderless Printing), Εκτύπωση σε κανονικό μέγεθος (Normal-size Printing), Εκτύπωση με προσαρμογή στη σελίδα (Fit-to-Page Printing), Εκτύπωση βάσει κλίμακας (Scaled Printing), Εκτύπωση διάρθρωσης σελίδας (Page Layout Printing) και Εκτύπωση διπλής όψης (Duplex Printing).

Μετάβαση στην αρχή της σελίδας