Bővített felhasználói kézikönyv > Számítógépről való nyomtatás > Nyomtatás a mellékelt alkalmazáson keresztül > Mi az Easy-PhotoPrint EX?

# Mi az Easy-PhotoPrint EX?

Az Easy-PhotoPrint EX programmal albumokat, naptárakat és címkéket lehet létrehozni a digitális fényképezőgéppel készített fényképekből.

Segítségével egyszerűen nyomtathat szegély nélküli képeket is.

Fontos

- Az Easy-PhotoPrint EX nem használható Windows 95, Windows 98, Windows Me és Windows NT4 rendszerrel.

- Az Easy-PhotoPrint EX csak tintasugaras Canon nyomtatókkal használható. Nem használható például kompakt Canon nyomtatókkal (SELPHY CP series).

- Ha nincs telepítve a számítógépre az Easy-PhotoPrint EX programot támogató nyomtató, a létrehozott anyagokat nem fogja tudni kinyomtatni.

- Ha olyan számítógépre telepíti az Easy-PhotoPrint EX programot, amelyen már telepítve van az Easy-LayoutPrint, az Easy-PhotoPrint EX az Easy-LayoutPrint helyére fog kerülni.

Megjegyzés

- A4-nél nagyobb méretű papírra csak erre alkalmas nyomtatókkal lehet nyomtatni. További tudnivalók a nyomtató kézikönyvében találhatók.

- Az Easy-PhotoPrint EX program képernyőinek bemutatását az Easy-PhotoPrint EX program súgójában találja meg.

  Kattintson a Súgó (Help) elemre a képernyőn vagy a párbeszédpanelen, és válassza az Easy-PhotoPrint EX súgó (Easy-PhotoPrint EX Help) elemet a Súgó (Help) menüben. Megjelenik a súgó.

## Az Exif Print technológia

Az Easy-PhotoPrint EX támogatja az „Exif Print” technológiát. Az Exif Print egy szabvány, amely megkönnyíti a kommunikációt a digitális fényképezőgépek és a nyomtatók között.

Ha Exif Print-kompatibilis digitális fényképezőgéphez csatlakozik, a rendszer a képadatokat a fényképkészítés pillanatában optimalizálja, ami különösen jó minőségű nyomtatást eredményez.

## Az Easy-PhotoPrint EX indítása másik alkalmazásból

Az Easy-PhotoPrint EX más alkalmazásokból is elindítható.

Az indítás módjáról az alkalmazás kézikönyvében találhatók további részletek.

Az Album (Album) funkció az alábbi alkalmazásokkal használható:

- Az MP Navigator EX 1.00-s vagy későbbi verziója

- A Zoom Browser EX 5.8-as vagy későbbi verziója

A Fotónyomtatás (Photo Print) funkció az alábbi alkalmazásokkal használható:

- Az MP Navigator EX 1.00-s vagy későbbi verziója

- A Zoom Browser EX 6.0-s vagy későbbi verziója

- A Digital Photo Professional 3.2-es vagy későbbi verziója

Megjegyzés

- A Digital Photo Professional programból történő indítás esetén a következő korlátozások vannak érvényben az Easy-PhotoPrint EX programra:

  - A Menü (Menu) elem nem látható a lépésgomb-területen, a képernyő bal oldalán.

  - A képeket nem lehet javítani.

  - A képek megjelenítési sorrendje nem módosítható.

  - A szerkesztett képek nem menthetők.

  - Csak az ICC-profil engedélyezése (Enable ICC Profile) érték lehet kiválasztva a Színkorrekció a nyomtatásnál (Color correction for printing) beállításnál, a Beállítások (Preferences) párbeszédpanel Egyebek (Advanced) lapján. A Vivid Photo és a Fotózajcsökkentés (Photo Noise Reduction) funkció ezért nem használható.

## Támogatott adatformátumok (fájlkiterjesztések)

- BMP (.bmp)

- JPEG (.jpg, .jpeg)

- TIFF (.tif, .tiff)

- PICT (.pict, .pct)

- Easy-PhotoPrint képfájlok (.epp)

Fontos

- Ha egy kép kiválasztása alkalmával van TIFF fájl a kiválasztott mappában, lehet, hogy a kép hibásan jelenik meg, vagy az Easy-PhotoPrint EX leáll, a TIFF formátumtól függően. Ilyen esetben helyezze át a TIFF fájlt másik mappába, vagy alakítsa át más formátumúvá, majd ismét válassza ki a mappát.

- A nem támogatott fájlok miniatűrjeként a (Kérdőjel) ikon jelenik meg.

Megjegyzés

- Ha a Digital Photo Professional programból indítja el az Easy-PhotoPrint EX programot, minden olyan képfájl megjelenik, amelyet a Digital Photo Professional támogat.

## Az Easy-PhotoPrint EX által támogatott adatformátumok (fájlkiterjesztések)

- Easy-PhotoPrint EX fotónyomtatási fájl (.el6)

- Easy-PhotoPrint EX albumfájl (.el1)

- Easy-PhotoPrint EX címkefájl (.el2)

- Easy-PhotoPrint EX naptárfájl (.el4)

- Easy-PhotoPrint EX elrendezésfájl (.el5)

A lap tetejére