Bővített felhasználói kézikönyv > Számítógépről való nyomtatás > Nyomtatás más alkalmazásból > Különböző nyomtatási eljárások > Bélyegző/Háttér nyomtatása > Bélyegzőbeállítás mentése

# Bélyegzőbeállítás mentése

Ez a funkció nem érhető el a 64 bites nyomtatóillesztő használata esetén.

Készíthetünk és elmenthetünk egy új bélyegzőt. Módosíthatjuk és regisztrálhatjuk egy, már létező bélyegző jellemzőit is. A felesleges bélyegzők bármikor törölhetők.

Egy új bélyegző regisztrálásának folyamata a következő:

## Új bélyegző regisztrálása

1. Nyissuk meg a nyomtatóillesztő beállító ablakát.

2. Az Oldalbeállítás (Page Setup) lapon kattintsunk a Bélyegző/Háttér... (Stamp/Background...) gombra.

   Megjelenik a Bélyegző/Háttér (Stamp/Background) párbeszédpanel.

3. Kattintsunk a Bélyegző beállítása... (Define Stamp...) gombra.

   Megjelenik a Bélyegzőbeállítások (Stamp Settings) párbeszédpanel.

4. Állítsuk be a bélyegzőt, miközben az egészet követhetjük a megtekintőablakban.

   - Bélyegző (Stamp) lap

     A Bélyegző típusa (Stamp Type) Szöveg (Text) vagy Bitkép (Bitmap) típusúnak választható.
     Egyszöveg (text) regisztrálásakor a karaktereknek már beírva ott kell lennie a Bélyegző szövege (Stamp Text) mezőben. Szükség esetén módosítsuk a TrueType betűtípus (True Type Font), Stílus (Style), Méret (Size) és a Körvonal (Outline) beállításokat. A bélyegző színét a Szín kiválasztása... (Select Color...) gombra való kattintással adhatjuk meg.
     A Bitkép (Bitmap) beállítása esetén kattintsunk a Fájl kiválasztása... (Select File...) gombra, és válasszuk ki a használni kívánt bitkép (.bmp) fájlt. Ha szükséges, módosíthatjuk a Méret (Size) és az Átlátszó fehér terület (Transparent white area) beállításokat is.

   - Elhelyezés (Placement) lap

     Válasszuk ki a bélyegző helyét a Pozíció (Position) listából. Választhatjuk a Pozíció (Position) lista Egyéni (Custom) elemét is, és megadhatjuk az X pozíció (X-Position) és az Y pozíció (Y-Position).
     A bélyegző helyét a megtekintőablakban való mozgatásával is változtathatjuk.
     A bélyegző elhelyezési szögének megváltoztatásához írjunk be közvetlenül egy értéket a Tájolás (Orientation) mezőbe.

5. Mentsük a bélyegzőt.

   Kattintsunk a Beállítások mentése (Save settings) fülre, írjunk be egy új bélyegzőnevet a Cím (Title) mezőbe, majd kattintsunk a Mentés (Save) gombra.
   A megerősítő üzenet megjelenésekor kattintsunk az OK gombra.

6. Fejezzük be a beállítást.

   Kattintsunk az OK gombra. Ismét megjelenik a Bélyegző/Háttér (Stamp/Background) párbeszédpanel.
   A regisztrált cím megjelenik a Bélyegző (Stamp) listában.

## Bélyegzőbeállítások módosítása és mentése

1. Válasszuk ki azt a bélyegzőt, amelynek a beállításait módosítani szeretnénk.

   Kapcsoljuk be a Bélyegző/Háttér (Stamp/Background) párbeszédpanel Bélyegző (Stamp) jelölőnégyzetét, majd válasszuk ki a módosítani kívánt bélyegzőt a Bélyegző (Stamp) listából.

2. Kattintsunk a Bélyegző beállítása... (Define Stamp...) gombra.

   Megjelenik a Bélyegzőbeállítások (Stamp Settings) párbeszédpanel.

3. Állítsuk be a bélyegzőt, miközben az egészet követhetjük a megtekintőablakban.

4. Mentsük a bélyegzőt.

   Kattintsunk a Mentés felülírással (Save overwrite) elemre a Save settings (Beállítások mentése) lapon.
   Ha más címmel kívánjuk elmenteni a bélyegzőt, írjunk be egy új címet a Cím (Title) mezőbe, majd kattintsunk a Mentés (Save) gombra.
   A megerősítő üzenet megjelenésekor kattintsunk az OK gombra.

5. Fejezzük be a beállítást.

   Kattintsunk az OK gombra. Ismét megjelenik a Bélyegző/Háttér (Stamp/Background) párbeszédpanel.
   A regisztrált cím megjelenik a Bélyegző (Stamp) listában.

## Nem szükséges bélyegző törlése

1. Kattintsunk a Bélyegző/Háttér (Stamp/Background) párbeszédpanel Bélyegző beállítása... (Define Stamp...) pontjára.

   Megjelenik a Bélyegzőbeállítások (Stamp Settings) párbeszédpanel.

2. Válasszuk ki a törölni kívánt bélyegzőt.

   Válasszuk ki a törölni kívánt bélyegző címét a Beállítások mentése (Save settings) lap Bélyegzők (Stamps) listájából. Ezután kattintsunk a Törlés (Delete) gombra.
   A megerősítő üzenet megjelenésekor kattintsunk az OK gombra.

3. Fejezzük be a beállítást.

   Kattintsunk az OK gombra. Ismét megjelenik a Bélyegző/Háttér (Stamp/Background) párbeszédpanel.

A lap tetejére