Bővített felhasználói kézikönyv > Függelék > A nyomtatóillesztő frissítése > A nyomtatóillesztő telepítése

# A nyomtatóillesztő telepítése

Meglátogathatjuk a Canon internetes weboldalát, s letölthetjük a nyomtatóillesztőt a modellünk számára.

A letöltött nyomtatóillesztő telepítése a következőképpen végezhető el:

1. Kapcsoljuk ki a nyomtatót.

   Fontos

   - Ha úgy kapcsoljuk be a számítógépet, hogy a nyomtató is be van kapcsolva, akkor a Windows Plug & Play funkciója automatikusan végrehajtódik, s megjelenik az Új hardver (Found New Hardware) (Windows Vista) vagy az Új hardver varázsló (Found New Hardware Wizard) (Windows XP, Windows 2000) ablak. Ebben az esetben kattintsunk a Mégse (Cancel) gombra.

2. Indítsuk el a telepítőt.

   Kattintsunk duplán a letöltött fájl ikonjára.
   A telepítés elindul.

   Fontos

   - Windows Vista rendszer esetében a szoftverek telepítésekor, letörlésekor vagy indításakor megjelenhet egy megerősítő/figyelmeztető párbeszédpanel.
     Ez a párbeszédpanel akkor jelenik meg, ha egy feladat elvégzéséhez rendszergazdai jogok szükségesek.
     Ha Rendszergazdai (Administrator) fiókba vagyunk bejelentkezve, a folytatáshoz kattintsunk a Folytatás (Continue) vagy az Engedélyezés (Allow) parancsra.
     Néhány program esetében a folytatáshoz Rendszergazdai (Administrator) fiók szükséges. Ha általános jogú fiókba vagyunk bejelentkezve, váltsunk át rendszergazdai fiókra, és kezdjük elölről a műveletet.

3. Telepítsük a nyomtatóillesztőt.

   Az Üdvözöljük (Welcome) ablakban kattintsunk a Tovább (Next) gombra.
   Olvassuk el a Licencszerződés (License Agreement) ablak tartalmát. Elolvasása után kattintsunk az Igen (Yes) gombra.
   Megkezdődik a nyomtatóillesztő telepítése.

   Miután megjelent A telepítés kész (Installation Complete) ablak, ellenőrizzük, hogy a nyomtató és a számítógép össze van-e kötve a kábellel.

   A nyomtató kapcsolati portjának kézi kiválasztásához jelöljük be a Nyomtatóport kiválasztása (Select printer port) jelölőnégyzetet, és kattintsunk a Kézi kiválasztás (Manual selection) pontra. A Nyomtatóport kiválasztása (Select printer port) ablakban válasszuk ki a kapcsolat helyét, majd kattintsunk az OK gombra.

4. Fejezzük be a telepítést.

   Kattintsunk a Kész (Complete) gombra.
   Kapcsoljuk be a nyomtatót, s várjunk, amíg létrejön a kapcsolat.

Ez az eljárás telepíti a nyomtatóillesztőt.

A használt környezettől függően, megjelenhet egy, a számítógép újraindítását kérő üzenet. A telepítés megfelelő befejezéséhez indítsuk újra a számítógépet.

Fontos

- Ha kibontottuk a letöltött tömörített fájlt, mentsük a fájlt például egy „temp” nevű mappába. A mappa nevében csak angol karaktereket használjunk. Egyébként a nyomtatóillesztő telepítése hibás lehet.

- A nyomtatóillesztő letöltése ingyenes, de az internet elérésének költségei a felhasználót terhelik.

## Kapcsolódó témakörök

A legfrissebb nyomtatóillesztő beszerzése

A nyomtatóillesztő telepítése előtt

A lap tetejére