Avanceret vejledning > Udskrivning fra en computer > Udskrivning med andre programmer > Forskellige udskrivningsmetoder > Stempel/Baggrundsudskrivning > Lagring af billeddata, der skal bruges som baggrund

# Lagring af billeddata, der skal bruges som baggrund

Denne funktion er ikke tilgængelig, når 64-bit printerdriveren bruges.

Du kan vælge en bitmapfil og gemme den som en ny baggrund. Du kan også ændre og registrere nogle af indstillingerne for en eksisterende baggrund. En baggrund, der ikke bruges, kan til enhver tid slettes.

Sådan registreres billeddata, der skal bruges som baggrund:

## Registrering af billeddata, der skal bruges som baggrund

1. Åbn installationsvinduet for printerdriveren

2. Klik på Stempel/Baggrund... (Stamp/Backtround...) på fanen Sideopsætning (Page Setup).

   Dialogboksen Stempel/baggrund (Stamp/Background) åbnes.

3. Klik på Vælg baggrund... (Select Background...).

   Dialogboksen Baggrundsindstillinger (Background Settings) åbnes.

4. Vælg de billeddata, der skal registreres til baggrunden.

   Klik på Vælg fil... (Select File...). Vælg målbilledet (bitmapfil), og klik derefter på Åbn (Open).

5. Angiv følgende indstillinger, mens eksempelvinduet vises:

   Layoutmetode

     Vælg, hvordan baggrundsbilledet skal placeres.
     Hvis du vælger Brugerdefineret (Custom), kan du angive koordinater for X-position (X-Position) og Y-position (Y-Position).
     Du kan også ændre baggrundsplaceringen ved at trække i billedet i eksempelvinduet.

   Intensitet

     Brug skyderen Intensitet (Intensity) for at vælge intensitet for baggrundsbilledet. Flyt skyderen mod venstre for at gøre baggrunden lysere. Flyt skyderen mod højre for at gøre baggrunden mørkere. Hvis du vil udskrive baggrunden med det oprindelige bitmapbilledes intensitet, skal du flytte skyderen til positionen længst til højre.

6. Lagring af en baggrund

   Klik på fanen Gem indstillinger (Save settings), skriv en ny stempeltitel i feltet Titel (Title), og klik derefter på Gem (Save).
   Klik på OK, når der vises en bekræftelsesmeddelelse.

7. Fuldførelse af konfigurationen.

   Klik på OK. Dialogboksen Stempel/baggrund (Stamp/Background) åbnes igen.
   Den titel, der er registreret, vises på listen Baggrund (Background).

## Ændring og lagring af enkelte af baggrundsindstillingerne

1. Vælg den baggrund, der skal ændres indstillinger for.

   Marker afkrydsningsfeltet Baggrund (Background) i dialogboksen Stempel/Baggrund (Stamp/Background), og vælg derefter titlen på den baggrund, du vil ændre, på listen Baggrund.

2. Klik på Vælg baggrund... (Select Background...).

   Dialogboksen Baggrundsindstillinger (Background Settings) åbnes.

3. Mens eksempelvinduet vises, skal du angive elementerne på fanen Baggrund (Background)

4. Lagring af en baggrund

   Klik på Gem overskrivning (Save overwrite) på fanen Gem indstillinger (Save settings). Hvis du vil gemme baggrunden med en anden titel, skal du indtaste en ny titel i boksen Titel (Title) og klikke på Gem (Save).
   Klik på OK, når der vises en bekræftelsesmeddelelse.

5. Fuldførelse af konfigurationen.

   Klik på OK. Dialogboksen Stempel/baggrund (Stamp/Background) åbnes igen.
   Den titel, der er registreret, vises på listen Baggrund (Background).

## Sletning af en overflødig baggrund

1. Klik på Vælg baggrund... (Select Background...) i dialogboksen Stempel/Baggrund (Stamp/Background)

   Dialogboksen Baggrundsindstillinger (Background Settings) åbnes.

2. Vælg den baggrund, der skal slettes

   Vælg titlen på den baggrund, du vil slette, på listen Baggrunde (Backgrounds) på fanen Gem indstillinger (Save settings), og klik derefter på Slet (Delete).
   Klik på OK, når der vises en bekræftelsesmeddelelse.

3. Fuldførelse af konfigurationen.

   Klik på OK. Dialogboksen Stempel/baggrund (Stamp/Background) åbnes igen.

Gå til toppen af siden