Avanceret vejledning > Udskrivning fra en computer > Udskrivning med andre programmer > Ændring af udskriftskvalitet og korrektion af billeddata > Angivelse af farvekorrektion > Optimal fotoudskrivning af billeddata

# Optimal fotoudskrivning af billeddata

Ved udskrivning af billeder, der er taget med digitale kameraer, kan det af og til virke, som om udskriftens farvetoner adskiller sig fra dem i det faktiske billede eller dem, der vises på skærmen.
Hvis du ønsker, at udskriftsresultatet skal være så tæt på de ønskede farvetoner som muligt, skal du vælge en udskrivningsmetode, som passer bedst til formålet eller det program, du anvender.

## Farvestyring

Enheder som f.eks. digitale kameraer, scannere, computerskærme og printere håndterer farver forskelligt. Farvestyring (farvematching) er en metode, som håndterer enhedsafhængige "farver" som et fælles farveområde. I Windows er der indbygget et farvestyringssystem i operativsystemet, nemlig "ICM".
sRGB og Adobe RGB bruges ofte som fælles farveområder. Adobe RGB har et større farveområde end sRGB.

ICC-profiler konverterer enhedsafhængige "farver" til et fælles farveområde.
Ved at anvende en ICC-profil og foretage farvestyring kan du afgrænse billeddataenes farveområde inden for det farvegengivelsesområde, som printeren kan udskrive i.

## Valg af en udskriftsmetode, som passer til billeddataene

Den anbefalede udskrivningsmetode afhænger af farveområdet (Adobe RGB eller sRGB), som er indlejret i billeddataene eller det anvendte program. Der findes to gængse udskrivningsmetoder. Kontroller farveområdet (Adobe RGB eller sRGB), som er indlejret i billeddataene og det program, du bruger, og vælg derefter den udskrivningsmetode, som passer bedst til dit formål.

- Sådan udskrives der vha. Canon Digital Photo Color

  Måldata: sRGB-data
  Udskrivningsmetode: Justering af farver med printerdriveren

- Sådan udskrives dataenes farveområde effektivt

  Måldata: Adobe RGB-data eller sRGB-data
  Program: Der kan eller kan ikke angives en ICC-profil.
  Udskrivningsmetode: Udskrivning med ICC-profiler

Gå til toppen af siden