Οδηγός λειτουργιών για προχωρημένους > Αντιμετώπιση προβλημάτων > Η υποδοχή του φυσιγγίου FINE δεν μετακινείται στη θέση αντικατάστασης

# Η υποδοχή του φυσιγγίου FINE δεν μετακινείται στη θέση αντικατάστασης

- Έλεγχος 1: Είναι απενεργοποιημένη η λυχνία Power (Ισχύς);

  Ελέγξτε αν η λυχνία Power (Ισχύς) είναι αναμμένη με πράσινο χρώμα.

  Εάν η συσκευή δεν είναι ενεργοποιημένη, η υποδοχή του φυσιγγίου FINE δεν θα μετακινηθεί. Αν η λυχνία Power (Ισχύς) είναι σβηστή, κλείστε το εμπρόσθιο κάλυμμα και ενεργοποιήστε τον εκτυπωτή.

  Όταν η λυχνία Power (Ισχύς) αναβοσβήνει με πράσινο χρώμα, ο εκτυπωτής προετοιμάζεται για λειτουργία. Περιμένετε έως ότου η λυχνία Power (Ισχύς) σταματήσει να αναβοσβήνει και παραμείνει αναμμένη με πράσινο χρώμα και στη συνέχεια ανοίξτε ξανά το εμπρόσθιο κάλυμμα.

- Έλεγχος 2: Αναβοσβήνει η λυχνία Alarm (Ένδειξης προσοχής);

  Κλείστε το εμπρόσθιο κάλυμμα, βεβαιωθείτε για το πόσες φορές αναβοσβήνει η λυχνία Alarm (Ένδειξη προσοχής), προβείτε στην κατάλληλη ενέργεια για να διορθώσετε το σφάλμα και στη συνέχεια ανοίξτε το ξανά. Για λεπτομέρειες σχετικά με την επίλυση του σφάλματος, ανατρέξτε στο Η λυχνία Alarm (Ένδειξη προσοχής) αναβοσβήνει με πορτοκαλί χρώμα.

- Έλεγχος 3: Έμεινε ανοιχτό το εμπρόσθιο κάλυμμα για 10 λεπτά ή και περισσότερο;

  Αν το εμπρόσθιο κάλυμμα μείνει ανοιχτό για περισσότερο από 10 λεπτά, η υποδοχή του φυσιγγίου FINE μετακινείται προς τα δεξιά για να αποφευχθεί το στέγνωμα της κεφαλής εκτύπωσης. Κλείστε και ανοίξτε ξανά το εμπρόσθιο κάλυμμα για να επιστρέψει η υποδοχή του φυσιγγίου FINE στα αριστερά.

- Έλεγχος 4: Ο εκτυπωτής εκτυπώνει συνεχώς για μεγάλο χρονικό διάστημα;

  Κλείστε το εμπρόσθιο κάλυμμα, περιμένετε για λίγο και στη συνέχεια ανοίξτε το και πάλι.

  Αν ο εκτυπωτής εκτυπώνει συνεχώς για παρατεταμένο χρονικό διάστημα, η κεφαλή εκτύπωσης θα υπερθερμανθεί και ο εκτυπωτής θα σταματήσει να εκτυπώνει προσωρινά για να προστατέψει την κεφαλή εκτύπωσης.

σημείωση

- Με το άνοιγμα του εμπρόσθιου καλύμματος κατά την εκτύπωση, η υποδοχή του φυσιγγίου FINE μετακινείται προς τα δεξιά. Κλείστε το εμπρόσθιο κάλυμμα και ανοίξτε το ξανά μετά την ολοκλήρωση της εκτύπωσης.

Μετάβαση στην αρχή της σελίδας