Οδηγός λειτουργιών για προχωρημένους > Αντιμετώπιση προβλημάτων > Εμπλοκή χαρτιού

# Εμπλοκή χαρτιού

σημείωση

- Αν πρέπει να απενεργοποιήσετε τον εκτυπωτή για να απομακρύνετε το μπλοκαρισμένο χαρτί κατά τη διάρκεια μιας εκτύπωσης, πατήστε το κουμπί RESUME/CANCEL (ΣΥΝΕΧΙΣΗ/ΑΚΥΡΩΣΗ) για να ακυρώσετε τις εργασίες εκτύπωσης πριν απενεργοποιήσετε τον εκτυπωτή.

## Αν το χαρτί μπλοκαριστεί στη σχισμή εξόδου χαρτιού ή στην πίσω θήκη:

Ακολουθήστε την παρακάτω διαδικασία για να αφαιρέσετε το χαρτί.

1. Τραβήξτε αργά το χαρτί προς τα έξω από την πίσω θήκη ή από τη σχισμή εξόδου χαρτιού, ανάλογα με το ποιο είναι πιο εύκολο.

   σημείωση

   - Αν το χαρτί σχιστεί και παραμείνει κάποιο κομμάτι μέσα στον εκτυπωτή, απενεργοποιήστε τον, ανοίξτε το εμπρόσθιο κάλυμμα και αφαιρέστε το χαρτί.

     Προσέξτε να μην αγγίξετε τα εξαρτήματα στο εσωτερικό του εκτυπωτή.

     Αφού αφαιρέσετε όλο το χαρτί, κλείστε το εμπρόσθιο κάλυμμα και θέστε εκ νέου τον εκτυπωτή σε λειτουργία.

   - Αν δεν μπορείτε να τραβήξετε και να αφαιρέσετε το χαρτί, απενεργοποιήστε τον εκτυπωτή και θέστε τον πάλι σε λειτουργία. Ίσως το χαρτί εξαχθεί αυτόματα.

2. Τοποθετήστε ξανά χαρτί και πατήστε το κουμπί RESUME/CANCEL (ΣΥΝΕΧΙΣΗ/ΑΚΥΡΩΣΗ) του εκτυπωτή.

   Αν απενεργοποιήσατε τον εκτυπωτή στο βήμα (1), τότε όλες οι εργασίες στην ουρά εκτύπωσης έχουν ακυρωθεί. Εάν είναι απαραίτητο, επαναλάβετε την εκτύπωση.

   σημείωση

   - Όταν τοποθετείτε εκ νέου χαρτί, βεβαιωθείτε ότι χρησιμοποιείτε το σωστό χαρτί και ότι το τοποθετείτε σωστά.

     Τοποθέτηση χαρτιού

   - Το χαρτί μεγέθους Α5 είναι κατάλληλο για την εκτύπωση εγγράφων που αποτελούνται κυρίως από κείμενο. Δεν συνιστάται η χρήση αυτού του χαρτιού για την εκτύπωση εγγράφων με φωτογραφίες ή γραφικά, επειδή το χαρτί που εκτυπώνεται μπορεί να τσαλακωθεί και να προκαλέσει εμπλοκές στην έξοδο του χαρτιού.

Αν δεν μπορείτε να αφαιρέσετε το χαρτί ή αν το χαρτί σχιστεί μέσα στον εκτυπωτή ή αν το σφάλμα εμπλοκής χαρτιού εξακολουθεί να παρουσιάζεται μετά την αφαίρεση του χαρτιού, επικοινωνήστε με τον τεχνικό αντιπρόσωπο της Canon.

## Σε άλλες περιπτώσεις:

Βεβαιωθείτε για τα ακόλουθα:

- Έλεγχος 1: Υπάρχει κανένα ξένο αντικείμενο στην πίσω θήκη ή γύρω από τη σχισμή εξόδου χαρτιού;

- Έλεγχος 2: Είναι το χαρτί τσαλακωμένο;

  Έλεγχος 3: Τοποθετήστε το χαρτί αφού πρώτα το ισιώσετε.

Μετάβαση στην αρχή της σελίδας