Bővített felhasználói kézikönyv > Számítógépről való nyomtatás > Nyomtatás más alkalmazásból > Különböző nyomtatási eljárások > Bélyegző/Háttér nyomtatása

# Bélyegző/Háttér nyomtatása

Ez a funkció nem érhető el a 64 bites nyomtatóillesztő használata esetén.

A Bélyegző (Stamp) funkció lehetővé teszi szöveges vagy bitkép bélyegző nyomtatását a dokumentum adataira vagy azok mögé. A Háttér (Background) funkció teszi egy halvány kép nyomtatását a dokumentum adatai mögé.

A bélyegző/háttér nyomtatása a következőképpen végezhető el:

## Bélyegző nyomtatása

A „BIZALMAS”, a „FONTOS” és a cégeknél használt más bélyegzők már eleve be vannak építve.

1. Nyissuk meg a nyomtatóillesztő beállító ablakát.

2. Az Oldalbeállítás (Page Setup) lapon kattintsunk a Bélyegző/Háttér... (Stamp/Background...) gombra.

   Megjelenik a Bélyegző/Háttér (Stamp/Background) párbeszédpanel.

3. Válasszunk egy bélyegzőt.

   Jelöljük be a Bélyegző (Stamp) jelölőnégyzetet, és válasszuk ki a kívánt bélyegzőt a listából.
   Az aktuális beállítások az Oldalbeállítás (Page Setup) lap bal oldalán található beállítási előnézet ablakban láthatók.

4. Állítsuk be a bélyegző részleteit.

   Ha szükséges, állítsuk be a következőket, majd kattintsunk az OK gombra.

   Bélyegző a szöveg fölött

     Ha a dokumentum elejére szeretnénk nyomtatni a bélyegzőt, jelöljük be ezt a jelölőnégyzetet.

     Megjegyzés

     - A bélyegző kap nagyobb prioritást azokon a helyeken, ahol érintkezik a dokumentum szövegével, azaz a bélyegző rá lesz nyomtatva a dokumentumadatokra. Ha a Bélyegző a szöveg fölött (Place stamp over text) jelölőnégyzet nincs bejelölve, a bélyegző a dokumentum szövege mögé kerül, és a használt alkalmazástól függően eltűnhet az átfedő részeknél.

   Bélyegző csak az első lapon

     Ha a dokumentumnak csak az első oldalára szeretnénk nyomtatni a bélyegzőt, jelöljük be ezt a jelölőnégyzetet.

   Bélyegző beállítása... (Define Stamp...) gomb

     Ha módosítani szeretnénk a bélyegző szövegét, a bitképet vagy a pozíciót, kattintsunk erre a gombra (lásd a Bélyegzőbeállítás mentése című részt).

5. Fejezzük be a beállítást.

   Az Oldalbeállítás (Page Setup) lapon kattintsunk az OK gombra.
   A nyomtatáskor az adatok a megadott bélyegzővel kerülnek nyomtatásra.

## Háttér nyomtatása

1. Válasszuk ki azt a hátteret, amelynek a beállításait módosítani szeretnénk.

   Mintaként két bitkép szerepel az illesztőben.

2. Az Oldalbeállítás (Page Setup) lapon kattintsunk a Bélyegző/Háttér... (Stamp/Background...) gombra.

   Megjelenik a Bélyegző/Háttér (Stamp/Background) párbeszédpanel.

3. Válasszuk ki a hátteret.

   Jelöljük be a Háttér (Background) jelölőnégyzetet, és válasszuk ki a kívánt hátteret a listából.
   Az aktuális beállítások az Oldalbeállítás (Page Setup) lap bal oldalán található beállítási előnézet ablakban láthatók.

4. Állítsuk be a háttér részleteit.

   Ha szükséges, állítsuk be a következőket, majd kattintsunk az OK gombra.

   Háttér csak az első oldalon

     Ha a dokumentumnak csak az első oldalára szeretnénk nyomtatni a hátteret, jelöljük be ezt a jelölőnégyzetet.

   Háttér kiválasztása... (Select Background...) gomb

     Ha másik bitkép fájlt szeretnénk használni, vagy módosítani szeretnénk a háttér elrendezését vagy fedettségét, kattintsunk erre a gombra (lásd a Képadat elmentése háttérként való használathoz című részt).

5. Fejezzük be a beállítást.

   Az Oldalbeállítás (Page Setup) lapon kattintsunk az OK gombra.
   A nyomtatáskor az adatok a megadott háttérrel kerülnek nyomtatásra.

Fontos

- Ha be van jelölve a Szegély nélküli nyomtatás (Borderless Printing) jelölőnégyzet, a Bélyegző/Háttér... (Stamp/Background...) gomb szürke, és nem érhető el.

Megjegyzés

- Ha a füzetnyomtatás során az Üres oldal beszúrása (Insert blank page) négyzet be van jelölve, a bélyegző és a háttér nem lesz kinyomtatva az üres lapokra.

## Kapcsolódó témakörök

Bélyegzőbeállítás mentése

Képadat elmentése háttérként való használathoz

A lap tetejére