Οδηγός λειτουργίας για προχωρημένους > Συντήρηση > Εκτέλεση συντήρησης από υπολογιστή > Έλεγχος ακροφυσίων των κεφαλών εκτύπωσης

# Έλεγχος ακροφυσίων των κεφαλών εκτύπωσης

Η λειτουργία ελέγχου των ακροφυσίων των κεφαλών εκτύπωσης εκτυπώνει ένα μοτίβο ελέγχου που σας επιτρέπει να ελέγξετε αν οι κεφαλές εκτύπωσης λειτουργούν σωστά. Εκτυπώστε το μοτίβο αν η εκτύπωση είναι αχνή ή απουσιάζει κάποιο χρώμα.

Η διαδικασία για την εκτύπωση μοτίβου ελέγχου των ακροφυσίων είναι η εξής:

## Έλεγχος ακροφυσίων

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Στην καρτέλα Συντήρηση (Maintenance) κάντε κλικ στο κουμπί Έλεγχος ακροφυσίων (Nozzle Check)

   Ανοίγει το πλαίσιο διαλόγου Έλεγχος ακροφυσίων (Nozzle Check).
   Για να εμφανίσετε μια λίστα με τα στοιχεία που θα πρέπει να ελέγξετε πριν να εκτυπώσετε το μοτίβο ελέγχου, κάντε κλικ στο κουμπί Στοιχεία αρχικού ελέγχου (Initial Check Items).

3. Τοποθετήστε χαρτί στον εκτυπωτή.

   Ορίστε τη θέση του ρυθμιστικού πάχους χαρτιού στα αριστερά και τοποθετήστε ένα φύλλο απλού χαρτιού μεγέθους Α4 ή Letter στην πίσω θήκη.

4. Εκτυπώστε ένα μοτίβο ελέγχου ακροφυσίων

   Βεβαιωθείτε ότι ο εκτυπωτής είναι ενεργοποιημένος και, στη συνέχεια, κάντε κλικ στο κουμπί Εκτύπωση μοτίβου ελέγχου (Print Check Pattern).
   Εκτυπώνεται το μοτίβο ελέγχου ακροφυσίων.

   Κάντε κλικ στο κουμπί OK όταν εμφανιστεί ένα μήνυμα επιβεβαίωσης.
   Ανοίγει το πλαίσιο διαλόγου Έλεγχος μοτίβου (Pattern Check).

5. Ελέγξτε τα αποτελέσματα της εκτύπωσης

   Ελέγξτε τα αποτελέσματα της εκτύπωσης. Αν το αποτέλεσμα της εκτύπωσης είναι κανονικό, κάντε κλικ στην επιλογή Έξοδος (Exit).
   Αν το αποτέλεσμα της εκτύπωσης έχει κηλίδες ή αν υπάρχουν ενότητες που δεν έχουν εκτυπωθεί, κάντε κλικ στο κουμπί Καθαρισμός (Cleaning) για να καθαρίσετε την κεφαλή εκτύπωσης.

## Σχετικό θέμα

Καθαρισμός των κεφαλών εκτύπωσης

Μετάβαση στην αρχή της σελίδας