Οδηγός λειτουργιών για προχωρημένους Αντιμετώπιση προβλημάτων

Περιεχόμενα > Εκτύπωση > Εκτύπωση εγγράφων (Windows)

# Εκτύπωση εγγράφων (Windows)

Σημείωση Οι λειτουργίες μπορεί να διαφέρουν ανάλογα με τη εφαρμογή λογισμικού σας. Για λεπτομέρειες σχετικά με τη λειτουργία, ανατρέξτε στο εγχειρίδιο χρήσης της εφαρμογής σας. Οι οθόνες που χρησιμοποιούνται στην παρούσα ενότητα είναι για εκτύπωση με λειτουργικό σύστημα Windows Vista Ultimate Edition (στο εξής αποκαλούμενα ως "Windows Vista").

1. Βεβαιωθείτε ότι ο εκτυπωτής είναι ενεργοποιημένος.

Ανατρέξτε στην ενότητα Μπροστινή όψη.

1. Τοποθετήστε χαρτί.

Ανατρέξτε στην ενότητα Τοποθέτηση χαρτιού.

1. Δημιουργήστε (ή ανοίξτε) ένα έγγραφο για να το εκτυπώσετε χρησιμοποιώντας μια κατάλληλη εφαρμογή λογισμικού.

1. Ανοίξτε το πλαίσιο διαλόγου ιδιοτήτων εκτυπωτή.

(1) Επιλέξτε Εκτύπωση (Print) στο μενού Αρχείο (File) ή από τη γραμμή εντολών της εφαρμογής λογισμικού σας.

Εμφανίζεται το πλαίσιο διαλόγου Εκτύπωση (Print).

(2) Βεβαιωθείτε ότι είναι επιλεγμένο το όνομα του εκτυπωτή σας.

Σημείωση Αν είναι επιλεγμένο άλλο όνομα εκτυπωτή, κάντε κλικ και επιλέξτε το όνομα του εκτυπωτή σας.

(3) Κάντε κλικ στην επιλογή Προτιμήσεις (Preferences) (ή Ιδιότητες (Properties)).

1. Ορίστε τις απαιτούμενες ρυθμίσεις εκτύπωσης.

(1) Επιλέξτε τον τύπο μέσου του τοποθετημένου χαρτιού στο Τύπος μέσου (Media Type).

Σημείωση Αν επιλέξετε λανθασμένο τύπο μέσου, ο εκτυπωτής ίσως να μην εκτυπώνει με τη σωστή ποιότητα εκτύπωσης.

(2) Ορίστε την ποιότητα εκτύπωσης, κλπ. στο Ποιότητα εκτύπωσης (Print Quality) και Χρώμα/Ένταση (Color/Intensity) όπως απαιτείται.

Σημείωση Για λεπτομέρειες σχετικά με την ποιότητα εκτύπωσης, ανατρέξτε στο ηλεκτρονικό εγχειρίδιο: Οδηγός λειτουργιών για προχωρημένους.

(3) Κάντε κλικ στην επιλογή OK.

Σημείωση Για να επιβεβαιώσετε το μέγεθος σελίδας, κάντε κλικ στην καρτέλα Διαμόρφωση σελίδας (Page Setup). Εάν η ρύθμιση δεν αντιστοιχεί στο μέγεθος χαρτιού του εγγράφου που έχετε ήδη ορίσει στο λογισμικό εφαρμογής, πρέπει να ορίσετε ξανά το μέγεθος χαρτιού ή διαφορετικά να χρησιμοποιήσετε τις επιλογές Εκτύπωση βάσει κλίμακας (Scaled Printing) ή Εκτύπωση με προσαρμογή στη σελίδα (Fit-to-Page Printing).

Για λεπτομέρειες, ανατρέξτε στο ηλεκτρονικό εγχειρίδιο: Οδηγός λειτουργιών για προχωρημένους.

Για λεπτομέρειες σχετικά με άλλες λειτουργίες του προγράμματος οδήγησης του εκτυπωτή, κάντε κλικ στη Βοήθεια (Help) ή στις Οδηγίες (Instructions) για να προβάλετε την ηλεκτρονική βοήθεια ή το ηλεκτρονικό εγχειρίδιο: Οδηγός λειτουργιών για προχωρημένους. Το κουμπί Instructions (Οδηγίες) εμφανίζεται στα φύλλα Κύριες ρυθμίσεις (Main) και Συντήρηση (Maintenance) όταν τα ηλεκτρονικά εγχειρίδια είναι εγκατεστημένα στον υπολογιστή σας.

Για να δείτε την προεπισκόπηση και να επιβεβαιώσετε το αποτέλεσμα της εκτύπωσης, επιλέξτε το πλαίσιο ελέγχου Προεπισκόπηση πριν από την εκτύπωση (Preview before printing) στο φύλλο Κύριες ρυθμίσεις (Main). Ορισμένες εφαρμογές λογισμικού μπορεί να μην διαθέτουν τη λειτουργία προεπισκόπησης.

1. Ξεκινήστε την εκτύπωση.

Κάντε κλικ στην επιλογή Εκτύπωση (Print) (ή στο OK) για να ξεκινήσετε την εκτύπωση.

Σημείωση Ενδέχεται να εμφανιστεί το μήνυμα το οποίο σας ζητά να επιβεβαιώσετε τη θέση του ρυθμιστικού πάχους χαρτιού. Εάν το μήνυμα εμφανιστεί, βεβαιωθείτε ότι το ρυθμιστικό πάχους χαρτιού είναι σωστά τοποθετημένο. Ανατρέξτε στην ενότητα Τοποθέτηση χαρτιού.

Για να ακυρώσετε μια εργασία εκτύπωσης που βρίσκεται σε εξέλιξη, πατήστε το κουμπί RESUME/CANCEL (ΣΥΝΕΧΙΣΗ/ΑΚΥΡΩΣΗ) του εκτυπωτή ή κάντε κλικ στο Ακύρωση εκτύπωσης (Cancel Printing) στην οθόνη παρακολούθησης κατάστασης του εκτυπωτή.

Για να εμφανιστεί η παρακολούθηση της κατάστασης του εκτυπωτή, κάντε κλικ στο Canon ΧΧΧ(όπου "XXX" το όνομα του εκτυπωτή σας) στη γραμμή εργασιών.

Αν οι εκτυπωμένες γραμμές δεν είναι ευθυγραμμισμένες ή τα αποτελέσματα της εκτύπωσης δεν είναι ικανοποιητικά, προσαρμόστε τη θέση της κεφαλής εκτύπωσης. Ανατρέξτε στην ενότητα Ευθυγράμμιση της κεφαλής εκτύπωσης.

Μετάβαση στην αρχή της σελίδας