Laaja käyttöopas > Huolto > Huoltotoimien suorittaminen tietokoneesta > Tulostuspään suuttimien tarkistaminen

# Tulostuspään suuttimien tarkistaminen

Tulostamalla suutintestikuvion voit tarkistaa, ovatko tulostuspäät kunnossa. Jos tulosteet ovat haalistuneita tai tietty väri ei tulostu, tulosta testikuvio.

Tulosta suutintestikuvio seuraavasti:

## Suutintesti

1. Avaa tulostinajurin asetusikkuna

2. Valitse Ylläpito (Maintenance) -välilehdessä Suutintesti (Nozzle Check).

   Suutintesti (Nozzle Check) -valintaikkuna tulee näyttöön.
   Saat näkyviin ennen tarkistuskuvion tulostusta tarkistettavien kohtien luettelon valitsemalla Alkutarkistuskohdat (Initial Check Items).

3. Aseta tulostimeen paperi

   Aseta paperin paksuudensäätövipu vasemmalle ja aseta takalokeroon A4- tai Letter-kokoinen tavallinen paperiarkki.

4. Tulosta suutintestikuvio

   Varmista, että tulostimeen on kytketty virta, ja valitse Tulosta tarkistuskuvio (Print Check Pattern).
   Suutintestikuvio tulostuu.

   Valitse OK, kun näyttöön tulee vahvistusilmoitus.
   Kuviotarkistus (Pattern Check) -valintaikkuna tulee näyttöön.

5. Tarkastele tulostusjälkeä

   Tarkastele tulostusjälkeä. Jos tulostusjälki on kunnossa, valitse Lopeta (Exit).
   Jos tuloste on tahriintunut tai siitä puuttuu osia, puhdista tulostuspää napsauttamalla Puhdistus (Cleaning) -painiketta.

## Muita aiheita

Tulostuspäiden puhdistaminen

Sivun alkuun