Bővített felhasználói kézikönyv Hibaelhárítás

Tartalom > További segédprogramok használata > A Solution Menu és a My Printer alkalmazás

# A Solution Menu és a My Printer alkalmazás

A Solution Menu és a My Printer alkalmazás (csak Windows) segítségével egyszerűen hozzájuthat a nyomtatóval kapcsolatos információkhoz, illetve módosíthatja a nyomtatóbeállításokat a képernyőn keresztül.

A Solution Menu alkalmazással elindíthatja a nyomtatóhoz kapott szoftvereket, és megjelenítheti a kezelési útmutatót. Ezenfelül a hibaelhárítással kapcsolatban is tájékoztatást nyújt.

A My Printer alkalmazással megjelenítheti a nyomtatóillesztő nyomtatótulajdonságokat tartalmazó párbeszédpanelét. Ezenfelül azzal kapcsolatban is tájékoztatást nyújt, hogy mit kell tenni, ha probléma adódik a működés során. A My Printer alkalmazás nem használható Macintosh rendszeren.

### A Solution Menu elindítása

Kattintson duplán az asztalon a (Solution Menu) ikonra.

Kattintson ide: Solution Menu

Kattintson duplán a Dock alkalmazásban a (Solution Menu) ikonra.

* Az alábbi képernyőképek Windows Vista rendszeren készültek.

Kattintson a használni kívánt funkció gombjára.

A Solution Menu elindítása után lekicsinyítheti az ablak méretét a címsor (ablakméret: kicsi) ikonjára kattintva.

Megjegyzés Telepítse a Solution Menu programot a [Setup CD-ROM/Telepítés CD-ROM] lemezről, ha még nem telepítette vagy eltávolította. A Solution Menu telepítéséhez válassza az Egyéni telepítés (Custom Install) Solution Menu pontját. A képernyőn megjelenő gombok a vásárlás országától vagy régiójától függően eltérőek lehetnek.

Ha a Start menüből szeretné elindítani a Solution Menu programot, válassza a Minden program (All Programs) (illetve Windows 2000 rendszeren Programok (Programs)), Canon segédprogramok (Canon Utilities), Solution Menu pontot, majd a Solution Menu parancsot.

Ha a menüsávból szeretné elindítani a Solution Menu programot, válassza az Ugrás (Go), Alkalmazások (Applications), Canon segédprogramok (Canon Utilities), Solution Menu pontot, majd kattintson duplán a Solution Menu parancsra.

### A My Printer elindítása

Kattintson duplán az asztalon a (My Printer) ikonra.

Megjegyzés A My Printer a Solution Menu alkalmazásból is elindítható. Telepítse a My Printer programot a [Setup CD-ROM/Telepítés CD-ROM] lemezről, ha még nem telepítette vagy eltávolította. Ha telepíteni szeretné a My Printer programot, válassza az Egyéni telepítés (Custom Install) My Printer pontját.

Ha a Start menüből szeretné elindítani a My Printer programot, válassza a Minden program (All Programs) (illetve Windows 2000 rendszeren Programok (Programs)), Canon segédprogramok (Canon Utilities), My Printer pontot, majd a My Printer parancsot.

A lap tetejére