Bővített felhasználói kézikönyv > Hibaelhárítás > Papírelakadások

# Papírelakadások

megjegyzés

- Ha nyomtatás során az elakadt papír eltávolítása érdekében ki kell kapcsolnia a nyomtatót, törölje a nyomtatási feladatokat a nyomtató kikapcsolása előtt a [RESUME/CANCEL] (FOLYTATÁS/MEGSZAKÍTÁS) gombbal.

## Ha a papír a papírkimeneti nyílásban vagy a hátsó tálcában akadt el:

Az alábbi lépések végrehajtásával távolítsa el a papírt a nyomtatóból.

1. Lassan húzza ki a papírlapot a hátsó tálcán vagy a kimeneti nyíláson keresztül, attól függően, hogy merrefelé könnyebb.

   megjegyzés

   - Ha a papír elszakad és egy kis darabja a nyomtatóban marad, kapcsolja ki a nyomtatót, és az előlap felnyitása után távolítsa el a papírt.

     Vigyázzon, hogy ne érintse meg a nyomtató belsejében található alkatrészeket.

     Ha eltávolította az összes papírt, csukja le az előlapot, majd kapcsolja újra be a készüléket.

   - Ha nem sikerül az elakadt papírt kihúzni, kapcsolja ki a nyomtatót, majd kapcsolja vissza. A nyomtató automatikusan kiadhatja a papírt.

2. Töltse be a papírt újra, majd nyomja meg a [RESUME/CANCEL] (Folytatás/Törlés) gombot a nyomtatón.

   Ha a nyomtatót a (1). lépésben kikapcsolta, a várólistában szereplő összes nyomtatási feladat törlődött. Indítsa újra a nyomtatásokat, ha szükséges.

   megjegyzés

   - A papír újratöltésénél ellenőrizze, hogy megfelelő papírt használ-e, és az előírt módon tölti-e be azt a készülékbe.

     Papír betöltése

   - Az A5 méretű papírok elsősorban szöveget tartalmazó dokumentumok nyomtatására alkalmasak. Ilyen papírok használata nem célszerű fényképeket vagy ábrákat tartalmazó dokumentumok nyomtatásához, mivel a nyomat esetleg meghajlik, és elakadást okozhat.

Ha nem sikerült eltávolítani a papírt vagy a papír elszakad a nyomtató belsejében, illetve ha a papírelakadási hiba a papír eltávolítása után is fennáll, lépjen kapcsolatba a Canon márkaszervizzel.

## Egyéb esetekben:

Ügyeljen a következők betartására:

- 1. ellenőrzés: Nincs-e a hátsó tálcában vagy a papírkimeneti nyílásnál idegen tárgy?

- 2. ellenőrzés: A papír nem hajlott meg?

  3. ellenőrzés: Miután kisimította, töltse be a papírt.

A lap tetejére