Οδηγός λειτουργιών για προχωρημένους Αντιμετώπιση προβλημάτων

Περιεχόμενα > Παράρτημα > Προφυλάξεις ασφαλείας

# Προφυλάξεις ασφαλείας

Διαβάστε προσεκτικά τις πληροφορίες ασφαλείας που παρέχονται σε αυτό το εγχειρίδιο με την ένδειξη "Προειδοποίηση" και "Προσοχή", ώστε να μάθετε πώς να χρησιμοποιείτε τον εκτυπωτή με ασφάλεια. Μην επιχειρήσετε να χρησιμοποιήσετε τον εκτυπωτή με οποιοδήποτε άλλο τρόπο εκτός από τον τρόπο που περιγράφεται σε αυτό το εγχειρίδιο. Υπάρχει κίνδυνος αιφνίδιας πρόκλησης ατυχήματος, πυρκαγιάς ή ηλεκτροπληξίας.

Προειδοποίηση Αν αγνοήσετε κάποια από αυτές τις προφυλάξεις ασφαλείας, υπάρχει κίνδυνος να προκαλέσετε ηλεκτροπληξία, πυρκαγιά ή βλάβη στον εκτυπωτή.

> Επιλογή θέσης | Μην τοποθετείτε τον εκτυπωτή κοντά σε εύφλεκτα διαλυτικά μέσα όπως οινόπνευμα ή διαλυτικά.
> Παροχή ισχύος | Μην επιχειρήσετε ποτέ να συνδέσετε ή να αποσυνδέσετε τον εκτυπωτή από την παροχή ισχύος με βρεγμένα χέρια.
> Εισάγετε πάντοτε το φις στην πρίζα μέχρι το τέρμα.

> Μην φθείρετε, τροποποιείτε, τεντώνετε ή συστρέφετε υπερβολικά το καλώδιο τροφοδοσίας. Μην τοποθετείτε βαριά αντικείμενα πάνω στο καλώδιο τροφοδοσίας.

> Μην συνδέετε ποτέ τον εκτυπωτή σε πρίζα ρεύματος που χρησιμοποιείται παράλληλα από άλλο εξοπλισμό (αγωγός/καλώδιο επέκτασης, σταυρός, τ, κτλ.).

> Μην χρησιμοποιείτε ποτέ τον εκτυπωτή αν υπάρχουν κόμποι στο καλώδιο τροφοδοσίας ή αν είναι τυλιγμένο.
> Αν εντοπίσετε καπνό, ασυνήθιστες οσμές ή παράξενους θορύβους γύρω από τον εκτυπωτή, αποσυνδέστε αμέσως τον εκτυπωτή από την παροχή ισχύος και επικοινωνήστε με το τμήμα τεχνικής υποστήριξης.

> Κατά περιόδους, να αποσυνδέετε τον εκτυπωτή από την πρίζα και με ένα στεγνό ύφασμα αφαιρείτε τυχόν σκόνη ή ρύπους που συλλέγονται στο φις και στην πρίζα του ρεύματος. Αν ο εκτυπωτής τοποθετηθεί σε μέρος που εκτίθεται σε πολλή σκόνη, καπνό ή υψηλή υγρασία, η σκόνη που συλλέγεται στο φις απορροφά την υγρασία προκαλώντας βλάβη στη μόνωση και πυρκαγιά.

> Αν ακούσετε βροντές, αποσυνδέστε την παροχή ρεύματος από τον εκτυπωτή και μην τον χρησιμοποιείτε. Εάν αφήσετε τον εκτυπωτή στην πρίζα, ενδέχεται να προκληθεί πυρκαγιά, ηλεκτροπληξία ή βλάβη στον εκτυπωτή, ανάλογα με την ένταση της καταιγίδας.
> Χρησιμοποιήστε το καλώδιο τροφοδοσίας που περιλαμβάνεται με τον εκτυπωτή.
> Kαθαρισμός του εκτυπωτή |

> Να χρησιμοποιείτε ένα νωπό ύφασμα για τον καθαρισμό του εκτυπωτή. Μην χρησιμοποιείτε ποτέ εύφλεκτα διαλυτικά μέσα, όπως οινόπνευμα, βενζίνη ή διαλυτικά.

> Αν διεισδύσουν εύφλεκτα διαλυτικά και έρθουν σε επαφή με τα ηλεκτρικά εξαρτήματα στο εσωτερικό του εκτυπωτή, ενδέχεται να προκληθεί πυρκαγιά ή ηλεκτροπληξία.

> Πάντα να αποσυνδέετε τον εκτυπωτή από την πρίζα πριν τον καθαρίσετε. Αν θέσετε τον εκτυπωτή τυχαία σε λειτουργία ενώ την καθαρίζετε, ενδέχεται να τραυματιστείτε ή να προκληθεί βλάβη στον εκτυπωτή.
> Συντήρηση του εκτυπωτή | Μην επιχειρήσετε να αποσυναρμολογήσετε ή να τροποποιήσετε τον εκτυπωτή. Στο εσωτερικό του εκτυπωτή δεν υπάρχουν εξαρτήματα που να μπορούν να επισκευασθούν από το χρήστη. Ο εκτυπωτής περιέχει εξαρτήματα υψηλής τάσης. Μην επιχειρήσετε ποτέ να ακολουθήσετε κάποια διαδικασία συντήρησης που δεν περιγράφεται σε αυτό το εγχειρίδιο.
> Εργασία γύρω από τον εκτυπωτή. | Μην χρησιμοποιείτε εξαιρετικά εύφλεκτα σπρέι κοντά στον εκτυπωτή. Ενδέχεται να προκληθεί πυρκαγιά ή ηλεκτροπληξία αν το σπρέι έρθει σε επαφή με τα ηλεκτρικά εξαρτήματα στο εσωτερικό του εκτυπωτή.

Προσοχή Αν αγνοήσετε κάποια από αυτές τις προφυλάξεις ασφαλείας, ενδέχεται να προκληθεί τραυματισμός ή βλάβη στον εκτυπωτή.

> Επιλογή θέσης | Μην τοποθετείτε τον εκτυπωτή σε ασταθές σημείο ή σε θέση όπου υπόκειται σε υπερβολικούς κραδασμούς.
> Μην εγκαθιστάτε τον εκτυπωτή σε μέρη με μεγάλη υγρασία ή πολλή σκόνη, στο άμεσο ηλιακό φως, σε εξωτερικούς χώρους ή κοντά σε πηγές θέρμανσης. Για αποφυγή του κινδύνου πυρκαγιάς ή ηλεκτροπληξίας, η εγκατάσταση του εκτυπωτή πρέπει να γίνεται σε μέρος με θερμοκρασία περιβάλλοντος στην περιοχή 5°C έως 35°C (41°F έως 95°F) και με υγρασία από 10% έως 90% (χωρίς συμπύκνωση).
> Μην τοποθετείτε τον εκτυπωτή πάνω σε παχύ χαλί ή τάπητα.
> Μην τοποθετείτε τον εκτυπωτή με το πίσω μέρος του να ακουμπάει στον τοίχο.
> Παροχή ισχύος |

> Μην αφαιρείτε ποτέ το φις τραβώντας το καλώδιο.

> Μην χρησιμοποιείτε καλώδιο επέκτασης.

> Φροντίστε να υπάρχει πάντα εύκολη πρόσβαση στην περιοχή γύρω από την πρίζα, για να μπορέσετε να αποσυνδέσετε εύκολα το καλώδιο τροφοδοσίας αν απαιτείται.

> Εργασία γύρω από τον εκτυπωτή. | Μην βάζετε ποτέ τα χέρια ή τα δάχτυλά σας μέσα στον εκτυπωτή ενώ εκτυπώνει.
> Όταν μετακινείτε τον εκτυπωτή, να τον κρατάτε και από τα δύο του άκρα.
> Μην τοποθετείτε κανενός είδους αντικείμενα πάνω στον εκτυπωτή.
> Μην τοποθετείτε μεταλλικά αντικείμενα (συνδετήρες, συρραπτικά, κτλ.) ή δοχεία με εύφλεκτους διαλύτες (οινόπνευμα, νέφτι) επάνω στον εκτυπωτή.
> Αν κάποιο ξένο αντικείμενο (μέταλλο ή υγρό) πέσει στον εκτυπωτή, αποσυνδέστε το καλώδιο τροφοδοσίας και επικοινωνήστε με το τμήμα σέρβις.
> Μην μεταφέρετε και μην αποθηκεύετε τον εκτυπωτή σε κεκλιμένη, κατακόρυφη ή ανάποδη θέση, καθώς ενδέχεται να διαρρεύσει μελάνη και να προκληθούν βλάβες στον εκτυπωτή.
> Φυσίγγια FINE (Φυσίγγια μελάνης) | Φυλάσσετε τα φυσίγγια FINE (φυσίγγια μελάνης) μακριά από τα παιδιά. Σε περίπτωση κατάποσης της μελάνης, ξεπλύνετε το στόμα σας με νερό ή πιείτε ένα ή δύο ποτήρια νερό. Εάν προκληθεί ερεθισμός ή νιώσετε δυσφορία, απευθυνθείτε αμέσως σε γιατρό.
> Σε περίπτωση που η μελάνη έρθει σε επαφή με τα μάτια, ξεπλύντε τα αμέσως με νερό. Σε περίπτωση που η μελάνη έρθει σε επαφή με το δέρμα, πλυθείτε αμέσως με σαπούνι και νερό. Εάν τα μάτια ή το δέρμα σας συνεχίσουν να είναι ερεθισμένα, απευθυνθείτε αμέσως σε γιατρό.
> Μην ανακινείτε τα φυσίγγια FINE (φυσίγγια μελάνης). Ενδέχεται να χυθεί μελάνη και να λερωθούν τα ρούχα σας ή η περιβάλλουσα περιοχή.

> Ποτέ μην αγγίζετε τις ηλεκτρικές επαφές ή τα ακροφύσια των κεφαλών εκτύπωσης των φυσιγγίων FINE (φυσίγγια μελάνης) μετά την εκτύπωση.

> Τα μεταλλικά μέρη μπορεί να είναι καυτά και να προκληθούν εγκαύματα.

> Μην πετάτε τα φυσίγγια FINE (φυσίγγια μελάνης) στη φωτιά.
> Μην επιχειρήσετε να αποσυναρμολογήσετε ή να τροποποιήσετε τα φυσίγγια FINE.
> Χειρίζεστε τα φυσίγγια FINE με προσοχή, λ.χ. μην ασκείτε υπερβολική πίεση και προσέχετε να μην σας πέσουν.

> Μην ξεπλένετε ή σκουπίζετε τα φυσίγγια FINE.

> Αφού εγκαταστήσετε τα φυσίγγια FINE, μην τα αφαιρείτε χωρίς λόγο.

Σημείωση για την τοποθέτηση του εκτυπωτή κοντά σε άλλες ηλεκτρικές συσκευές, όπως λυχνίες φθορισμού

Τοποθετήστε τον εκτυπωτή σε απόσταση τουλάχιστον 5,91 ιντσών / 15 εκ. από άλλες ηλεκτρικές συσκευές όπως λυχνίες φθορισμού. Εάν η απόστασή τους είναι μικρότερη, ο εκτυπωτής ενδέχεται να μη λειτουργεί κανονικά λόγω θορύβου.

Όταν απενεργοποιείτε τη συσκευή

Όταν απενεργοποιείτε τη συσκευή, πατάτε πάντα το κουμπί Power (ΕΝΕΡΓΟΠΟΙΗΣΗ) και να επιβεβαιώνετε ότι η λυχνία Power (Ισχύς) (με πράσινο χρώμα) έχει σβήσει. Εάν αποσυνδέσετε το καλώδιο τροφοδοσίας από την πρίζα ενώ η λυχνία Power (Ισχύος) αναβοσβήνει ή είναι αναμμένη, η κεφαλή εκτύπωσης δεν μπορεί να προστατευθεί και ίσως αργότερα να μην μπορείτε να εκτυπώσετε.

Μετάβαση στην αρχή της σελίδας