Οδηγός λειτουργιών για προχωρημένους > Εκτύπωση από έναν υπολογιστή > Εκτύπωση με άλλο λογισμικό εφαρμογής > Διάφορες μέθοδοι εκτύπωσης > Εκτύπωση χωρίς περίγραμμα

# Εκτύπωση χωρίς περίγραμμα

Η λειτουργία της εκτύπωσης χωρίς περίγραμμα σάς επιτρέπει να εκτυπώνετε δεδομένα χωρίς περίγραμμα, μεγεθύνοντας τα δεδομένα ώστε να εξέχουν λίγο από το χαρτί. Όταν η λειτουργία εκτύπωσης χωρίς περίγραμμα δεν είναι ενεργοποιημένη, εφαρμόζεται περιθώριο γύρω από τα δεδομένα που εκτυπώνονται. Εάν θέλετε να εκτυπώσετε ένα έγγραφο, όπως μια φωτογραφία, χωρίς καθόλου περιγράμματα, επιλέξτε Εκτύπωση χωρίς περίγραμμα.

Η διαδικασία για την εκτέλεση της εκτύπωσης χωρίς περίγραμμα είναι η εξής:

## Ορισμός της λειτουργίας Εκτύπωση χωρίς περίγραμμα

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Ρύθμιση εκτύπωσης χωρίς περίγραμμα

   Επιλέξτε το πλαίσιο επιλογής Εκτύπωση χωρίς περίγραμμα (Borderless Printing) από την καρτέλα Διαμόρφωση σελίδας (Page Setup).

   Κάντε κλικ στο κουμπί OK όταν εμφανιστεί ένα μήνυμα επιβεβαίωσης.
   Όταν εμφανιστεί το μήνυμα το οποίο σας προτρέπει να αλλάξετε τον τύπο μέσου, επιλέξτε έναν τύπο μέσου από τη λίστα και κάντε κλικ στο κουμπί ΟΚ.

3. Ελέγξτε το μέγεθος του χαρτιού

   Ελέγξτε τη λίστα Μέγεθος σελίδας (Page Size). Εάν θέλετε να αλλάξετε, επιλέξτε άλλο μέγεθος χαρτιού από τη λίστα. Στη λίστα εμφανίζονται μόνο τα μεγέθη που μπορούν να χρησιμοποιηθούν για εκτύπωση χωρίς περίγραμμα.

4. Ρυθμίστε το μέγεθος επέκτασης από το χαρτί

   Ρυθμίστε το μέγεθος επέκτασης χρησιμοποιώντας το ρυθμιστικό Μέγεθος επέκτασης (Amount of Extension) ανάλογα με τις ανάγκες σας.
   Η μετακίνηση του ρυθμιστικού προς τα δεξιά αυξάνει το μέγεθος, ενώ η μετακίνηση του ρυθμιστικού προς τα αριστερά το μειώνει.
   Στις περισσότερες περιπτώσεις συνιστάται να ρυθμίσετε το ρυθμιστικό στη δεύτερη θέση από τα δεξιά.

   Σημαντικό

   - Αν ρυθμίσετε το ρυθμιστικό στην τελευταία θέση δεξιά, μπορεί να δημιουργηθούν κηλίδες στην πίσω πλευρά του χαρτιού.

5. Ολοκληρώστε την εγκατάσταση

   Επιλέξτε OK.
   Γίνεται εκτύπωση των δεδομένων χωρίς καθόλου περίγραμμα στο χαρτί.

Σημαντικό

- Αν επιλέξετε ένα μέγεθος σελίδας που δεν μπορεί να χρησιμοποιηθεί για εκτύπωση χωρίς περίγραμμα, η επιλογή σας αλλάζει αυτόματα σε ένα μέγεθος σελίδας κατάλληλο για εκτύπωση χωρίς περίγραμμα.

- Όταν έχουν οριστεί οι επιλογές Χαρτί υψηλής ανάλυσης (High Resolution Paper), Σιδερότυπα (T-Shirt Transfers) ή Φάκελος (Envelope) από τη λίστα Τύπος μέσου (Media Type) στην καρτέλα Κύριες ρυθμίσεις (Main), δεν μπορείτε να εκτελέσετε εκτύπωση χωρίς περίγραμμα.

- Όταν είναι επιλεγμένο το πλαίσιο ελέγχου Εκτύπωση χωρίς περίγραμμα, οι ρυθμίσεις Μέγεθος χαρτιού εκτυπωτή (Printer Paper Size), Διάρθρωση σελίδας (Page Layout), Πλευρά στερέωσης (Staple Side) [όταν δεν είναι επιλεγμένη η Εκτύπωση διπλής όψης (Duplex Printing)] και το κουμπί Σφραγίδα/Φόντο... (Stamp/Background...) στην καρτέλα Διαμόρφωση σελίδας (Page Setup) εμφανίζονται αχνές και δεν είναι διαθέσιμες.

- Η ποιότητα εκτύπωσης ίσως να μειωθεί λίγο ή το φύλλο ενδέχεται να έχει κηλίδες στο επάνω και κάτω μέρος ανάλογα με τον τύπο του μέσου που χρησιμοποιείται.

- Όταν η αναλογία ύψους και πλάτους διαφέρει σημαντικά σε σχέση με τα δεδομένα εικόνας, ένα τμήμα της εικόνας μπορεί να μην εκτυπωθεί, ανάλογα με το μέγεθος του μέσου που χρησιμοποιείται.
  Σε αυτήν την περίπτωση, περικόψτε τα δεδομένα εικόνας με το λογισμικό μιας εφαρμογής σύμφωνα με το μέγεθος του χαρτιού.

Σημείωση

- Όταν έχει επιλεγεί η ρύθμιση Απλό χαρτί (Plain Paper) από τη λίστα Τύπος μέσου (Media Type) στην καρτέλα Κύριες ρυθμίσεις (Main), δεν συνιστάται εκτύπωση χωρίς περίγραμμα και για αυτό το λόγο εμφανίζεται το παράθυρο διαλόγου για την επιλογή μέσου.
  Εάν χρησιμοποιείτε απλό χαρτί για δοκιμαστική εκτύπωση, επιλέξτε τη ρύθμιση Απλό χαρτί (Plain Paper) και κάντε κλικ στο κουμπί ΟΚ.

## Επέκταση της περιοχής του εγγράφου που εκτυπώνετε

Όταν ορίζετε μεγάλο μέγεθος επέκτασης, έχετε τη δυνατότητα να πραγματοποιείτε με επιτυχία εκτύπωση χωρίς περίγραμμα. Ωστόσο, το τμήμα του εγγράφου που εξέχει από την περιοχή του χαρτιού δεν εκτυπώνεται. Τα αντικείμενα που βρίσκονται γύρω από την περίμετρο μιας φωτογραφίας ίσως να μην εκτυπωθούν.

Δοκιμάστε την εκτύπωση χωρίς περίγραμμα μία φορά. Εάν δεν μείνετε ικανοποιημένοι από το αποτέλεσμα της εκτύπωσης χωρίς περίγραμμα, περιορίστε το μέγεθος επέκτασης στην περιοχή του εγγράφου που εκτυπώνεται για να επεκτείνετε το εύρος του εγγράφου προς εκτύπωση. Το μέγεθος της επέκτασης μειώνεται καθώς το ρυθμιστικό Μέγεθος επέκτασης (Amount of Extension) μετακινείται προς τα αριστερά.

Σημαντικό

- Αν το Μέγεθος επέκτασης μειωθεί, ίσως να δημιουργηθεί στην εκτύπωση ένα μη αναμενόμενο περιθώριο, ανάλογα με το μέγεθος χαρτιού.

Σημείωση

- Εάν είναι επιλεγμένη η Προεπισκόπηση πριν από την εκτύπωση (Preview before printing) στην καρτέλα Κύριες ρυθμίσεις (Main), μπορείτε να επιβεβαιώσετε πριν από την εκτύπωση εάν θα υπάρχει περίγραμμα.

Μετάβαση στην αρχή της σελίδας