Οδηγός Λειτουργιών για Προχωρημένους > Αντιμετώπιση προβλημάτων > Τα αποτελέσματα της εκτύπωσης δεν είναι ικανοποιητικά > Τα χρώματα δεν είναι καθαρά

# Τα χρώματα δεν είναι καθαρά

- Έλεγχος 1: Ενεργοποιήστε τη διόρθωση χρωμάτων.

  Όταν εκτυπώνετε φωτογραφίες ή άλλα γραφικά, η ενεργοποίηση της διόρθωσης χρωμάτων στο πρόγραμμα οδήγησης του εκτυπωτή μπορεί να βελτιώσει τα χρώματα.

    Επιλέξτε Vivid Photo στο φύλλο Εφέ (Effects) στο παράθυρο διαλόγου ιδιοτήτων εκτυπωτή.

    Επιλέξτε Επιλογές χρωμάτων (Color Options) στο αναδυόμενο μενού του παραθύρου διαλόγου [Print/Εκτύπωση]και, στη συνέχεια, επιλέξτε Vivid Photo στη Λειτουργία χρωμάτων (Color Mode).
    Σε Mac OS X v 10.4.x ή Mac OS X v 10.3.9, επιλέξτε Ειδικά εφέ (Special Effects) στο παράθυρο διαλόγου [Print/Εκτύπωση] και, στη συνέχεια, επιλέξτε Vivid Photo.

- Έλεγχος 2: Έχει εγκατασταθεί σωστά το φυσίγγιο FINE;

  Αφαιρέστε το φυσίγγιο FINE και στη συνέχεια τοποθετήστε το ξανά. Το αποτέλεσμα εκτύπωσης μπορεί να βελτιωθεί με την επανατοποθέτηση του φυσιγγίου FINE.

  Επίσης, ελέγξτε ότι έχει αφαιρεθεί η προστατευτική ταινία (A).

- Έλεγχος 3: Όταν το φυσίγγιο FINE αδειάσει, πρέπει να αντικατασταθεί με καινούριο.

- Έλεγχος 4: Εκτυπώνεται σωστά το μοτίβο ελέγχου ακροφυσίων;

  Εκτυπώστε το μοτίβο ελέγχου ακροφυσίων για να καθορίσετε αν το μελάνι ψεκάζεται σωστά από τα ακροφύσια της κεφαλής εκτύπωσης.

  Ανατρέξτε στην Τακτική συντήρηση (Routine Maintenance) για εκτύπωση του μοτίβου ελέγχου ακροφυσίων, καθαρισμό της κεφαλής εκτύπωσης και βαθύ καθαρισμό της κεφαλής εκτύπωσης.

  - Αν το μοτίβο ελέγχου ακροφυσίων δεν εκτυπώνεται σωστά:

    Αφού εκτελέσετε τον καθαρισμό της κεφαλής εκτύπωσης, εκτυπώστε το μοτίβο ελέγχου ακροφυσίων και εξετάστε το μοτίβο.

  - Αν το πρόβλημα δεν επιλυθεί αφού πραγματοποιήσετε καθαρισμό της κεφαλής εκτύπωσης δυο φορές:

    Εκτελέστε τον βαθύ καθαρισμό της κεφαλής εκτύπωσης.

    Αν το πρόβλημα δεν επιλυθεί με τον βαθύ καθαρισμό της κεφαλής εκτύπωσης, εκτελέστε τον ξανά.

  - Αν το πρόβλημα δεν επιλυθεί με τον επαναληπτικό καθαρισμό της κεφαλής εκτύπωσης:

    Ίσως έχει εξαντληθεί η μελάνη. Αντικαταστήστε το φυσίγγιο FINE.

σημείωση

- Τα χρώματα της εκτύπωσης μπορεί να μην αντιστοιχούν στα χρώματα της οθόνης λόγω βασικών διαφορών στις μεθόδους που χρησιμοποιούνται για την παραγωγή χρωμάτων. Οι ρυθμίσεις ελέγχου χρωμάτων και οι συνθήκες περιβάλλοντος μπορούν επίσης να επηρεάσουν την εμφάνιση των χρωμάτων στην οθόνη.

Μετάβαση στην αρχή της σελίδας