คำแนะนำขั้นสูง > การแก้ไขปัญหา > กระดาษติดค้าง

# กระดาษติดค้าง

หมายเหตุ

- หากต้องปิดเครื่องพิมพ์เพื่อนำกระดาษที่ติดค้างออกระหว่างการพิมพ ให้กดปุ่ม RESUME/CANCEL เพื่อยกเลิกงานพิมพ์ก่อนทำการปิดเครื่องพิมพ์

## หากกระดาษติดค้างในช่องออกกระดาษออกหรือเทรย์ด้านหลัง:

นำกระดาษออกโดยทำตามขั้นตอนต่อไปนี้

1. ค่อย ๆ ดึงกระดาษออกจากเทรย์ด้านหลังหรือจากช่องออกกระดาษก็ได้

   หมายเหตุ

   - หากกระดาษฉีกขาดและมีเศษตกค้างภายในเครื่องพิมพ์ ให้ปิดเครื่อง เปิดฝาครอบด้านหน้าและนำกระดาษออก

     ระวังอย่าสัมผัสโดนส่วนประกอบภายในเครื่องพิมพ์

     หลังจากนำกระดาษออกหมดแล้ว ปิดฝาครอบด้านหน้าจากนั้นเปิดเครื่องพิมพ์ใหม่อีกครั้ง

   - หากไม่สามารถนำกระดาษออกได้ ให้ปิดและเปิดเครื่องพิมพ์ใหม่อีกครั้ง กระดาษจะถูกจ่ายออกอัตโนมัติ

2. ป้อนกระดาษเข้าไปใหม่ และกดปุ่ม RESUME/CANCEL ที่เครื่องพิมพ์

   หากปิดเครื่องตามขั้นตอนที่ (1) งานพิมพ์ทั้งหมดในรายการจะถูกยกเลิก ทำการพิมพ์ใหม่ถ้าจำเป็น

   หมายเหตุ

   - ขณะป้อนกระดาษใหม่ ตรวจสอบว่าใช้กระดาษถูกประเภทและป้อนกระดาษถูกต้อง

     การป้อนกระดาษ

   - กระดาษ A5 เหมาะสำหรับการพิมพ์เอกสารที่มีข้อความเป็นหลัก ไม่แนะนำให้ใช้กระดาษ A5 ในการพิมพ์เอกสารที่มีภาพถ่ายหรือภาพกราฟฟิก เนื่องจากผลงานพิมพ์ที่ได้อาจเกินเป็นลอนและทำให้กระดาษติดค้างได้

หากไม่สามารถนำกระดาษหรือเศษกระดาษที่ติดค้างภายในเครื่องออกได้ หรือยังคงเกิดกระดาษติดค้างหลังจากนำกระดาษออกแล้ว กรุณาติดต่อผู้แทนศูนย์บริการ Canon ของคุณ

## ในบางกรณี:

ตรวจสอบรายการต่อไปนี้:

- ขั้นตอนตรวจสอบที่ 1: มีวัตถุแปลกปลอมอยู่ที่เทรย์ด้านหลังหรือบริเวณช่องออกกระดาษออกหรือไม่

- ขั้นตอนตรวจสอบที่ 2: กระดาษงอหรือไม่

  ขั้นตอนตรวจสอบที่ 3: ป้อนกระดาษหลังจากที่แก้ไขส่วนที่โค้งงอแล้ว

ด้านบนของหน้า