Οδηγός λειτουργίας για προχωρημένους > Συντήρηση > Εκτέλεση συντήρησης από υπολογιστή > Καθαρισμός των κεφαλών εκτύπωσης

# Καθαρισμός των κεφαλών εκτύπωσης

Η λειτουργία καθαρισμού επιτρέπει την αφαίρεση ξένων σωμάτων και ρύπων από τα ακροφύσια των κεφαλών εκτύπωσης. Καθαρίστε τις κεφαλές εκτύπωσης όταν η εκτύπωση είναι αχνή ή ένα χρώμα δεν εκτυπώνεται ακόμα και εάν υπάρχει αρκετή μελάνη.

Η διαδικασία για τον καθαρισμό των κεφαλών εκτύπωσης είναι η εξής:

## Καθαρισμός

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Βεβαιωθείτε ότι ο εκτυπωτής είναι σε λειτουργία και στη συνέχεια κάντε κλικ στο εικονίδιο Καθαρισμός (Cleaning) στην καρτέλα Συντήρηση (Maintenance)

   Αρχίζει ο καθαρισμός της κεφαλής εκτύπωσης.

3. Ολοκληρώστε τον καθαρισμό

   Κάντε κλικ στο κουμπί OK όταν εμφανιστεί ένα μήνυμα επιβεβαίωσης.
   Στη συνέχεια, ανοίγει το παράθυρο διαλόγου Έλεγχος ακροφυσίων (Nozzle Check).

4. Ελέγξτε τα αποτελέσματα

   Για να ελέγξετε εάν η ποιότητα εκτύπωσης έχει βελτιωθεί, κάντε κλικ στο κουμπί Εκτύπωση μοτίβου ελέγχου (Print Check Pattern). Για να ακυρώσετε τη διαδικασία ελέγχου, κάντε κλικ στο κουμπί Άκυρο (Cancel).

   Εάν ένας μόνο καθαρισμός δεν επιλύσει το πρόβλημα της κεφαλής εκτύπωσης, επαναλάβετε τον καθαρισμό ακόμη μία φορά.

## Βαθύς καθαρισμός

Η λειτουργία Βαθύς καθαρισμός (Deep Cleaning) είναι πιο διεξοδική από τη λειτουργία Καθαρισμός (Cleaning). Εκτελέστε βαθύ καθαρισμό, εάν το πρόβλημα της κεφαλής εκτύπωσης δεν επιλυθεί μετά από δύο προσπάθειες καθαρισμού.

1. Ανοίξτε το παράθυρο ρύθμισης του προγράμματος οδήγησης του εκτυπωτή

2. Στην καρτέλα Συντήρηση (Maintenance) κάντε κλικ στο κουμπί Βαθύς καθαρισμός (Deep Cleaning)

   Ανοίγει το παράθυρο διαλόγου Βαθύς καθαρισμός (Deep Cleaning). Ακολουθήστε τις οδηγίες που εμφανίζονται στο παράθυρο διαλόγου.
   Κάντε κλικ στην επιλογή Στοιχεία αρχικού ελέγχου (Initial Check Items) για να εμφανιστούν τα στοιχεία που πρέπει να ελέγξετε πριν εκτελέσετε τη λειτουργία Βαθύς καθαρισμός (Deep Cleaning).

3. Βεβαιωθείτε ότι ο εκτυπωτής είναι σε λειτουργία και στη συνέχεια κάντε κλικ στο κουμπί Εκτέλεση (Execute).

   Κάντε κλικ στο κουμπί OK όταν εμφανιστεί ένα μήνυμα επιβεβαίωσης.

   Αρχίζει ο βαθύς καθαρισμός της κεφαλής εκτύπωσης.

Σημαντικό

- Η λειτουργία Καθαρισμός (Cleaning) καταναλώνει μικρή ποσότητα μελάνης. Η λειτουργία Βαθύς καθαρισμός (Deep Cleaning) καταναλώνει μεγαλύτερη ποσότητα μελάνης από τη λειτουργία Καθαρισμός (Cleaning).
  Ο συχνός καθαρισμός της κεφαλής εκτύπωσης έχει ως αποτέλεσμα τη μεγάλη κατανάλωση της μελάνης. Συνεπώς, πραγματοποιείτε καθαρισμό μόνο όταν είναι απαραίτητο.

Σημείωση

- Αν δεν υπάρχει ένδειξη βελτίωσης αφού εκτελεστεί Βαθύς καθαρισμός (Deep Cleaning), κλείστε τον εκτυπωτή και πραγματοποιήστε πάλι τον καθαρισμό. Αν και πάλι δεν υπάρξει βελτίωση, η μελάνη ενδέχεται να έχει εξαντληθεί. Ανατρέξτε στην ενότητα «Το μηχάνημα λειτουργεί αλλά δεν εξέρχεται μελάνη» για λεπτομέρειες σχετικά με τους τρόπους διόρθωσης του προβλήματος.

## Σχετικό θέμα

Έλεγχος των ακροφυσίων των κεφαλών εκτύπωσης

Μετάβαση στην αρχή της σελίδας