คำแนะนำขั้นสูง การแก้ไขปัญหา

สารบัญ > การบำรุงรักษาตามปกติ > การเปลี่ยนคาร์ทริด FINE > ขั้นตอนการเปลี่ยนชิ้นส่วน

### ขั้นตอนการเปลี่ยนชิ้นส่วน

ในกรณีที่คาร์ทริด FINE หมึกหมด ให้เปลี่ยนคาร์ทริดใหม่โดยทำตามขั้นตอนต่อไปนี้

ข้อสำคัญ การหยิิบจับคาร์ทริด FINE อย่าสัมผัสถูกหน้าสัมผัสทางไฟฟ้า (A) หรือหัวพิมพ์ (B) บนคาร์ทริด FINE เครื่องพิมพ์อาจพิมพ์งานได้ไม่ถูกต้องหากคุณสัมผัสถูกบริเวณดังกล่าว เพื่อให้ได้คุณภาพงานพิมพ์ที่ดี แนะนำให้ใช้คาร์ทริด FINE จาก Canon ที่กำหนด ไม่แนะนำให้เติมหมึก

หากถอดคาร์ทริด FINE ออก ให้เปลี่ยนด้วยคาร์ทริดใหม่ทันที ห้ามทิ้งเครื่องพิมพ์ไว้โดยไม่ใส่คาร์ทริด FINE

เปลี่ยนคาร์ทริดที่หมึกหมดด้วยคาร์ทริดใหม่ หากใส่คาร์ทริด FINE ที่ใช้แล้ว เครื่องพิมพ์อาจไม่สามารถพิมพ์งานได้ถูกต้องเนื่องมาจากการอุดตันของหัวพิมพ์
นอกจากนี้ข้อมูลแจ้งเตือนหมึกเหลือน้อยอาจไม่ถูกต้องสำหรับคาร์ทริดดังกล่าว

เพื่อให้ได้คุณภาพงานพิมพ์ที่ดี ควรใส่คาร์ทริด FINE ในเครื่องพิมพ์ตามระยะการใช้งานที่ระบุไว้บนบรรจุภัณฑ์ และควรใช้คาร์ทริด FINE ให้หมดภายในหกเดือนหลังการติดตั้ง (แนะนำให้บันทึกว้นที่ทำการติดตั้งคาร์ทริดไว้)

หมายเหตุ หากคาร์ทริด FINE หมด คุณสามารถทำการพิมพ์โดยใช้คาร์ทริด FINE สีหรือสีดำได้ตามปริมาณหมึกที่เหลืออยู่แต่เพียงชั่วคราวเท่านั้น อย่างไรก็ตาม คุณภาพการพิมพ์อาจลดลงเมื่อเทียบกับการพิมพ์ที่ใช้คาร์ทริดทั้งสีดำและสี แนะนำให้ใช้คาร์ทริด FINE ใหม่เพื่อให้ได้คุณภาพงานพิมพ์ที่ดีที่สุด

แม้ว่าจะใช้หมึกเพียงสีเดียวในการพิมพ์ ก็ไม่ควรปล่อยให้คาร์ทริด FINE ที่หมึกหมดแล้วติดตั้งอยู่ในเครื่อง หากไม่ได้ติดตั้งคาร์ทริด FINE สีหรือสีดำไว้ อาจเกิดข้อผิดพลาดขึ้นทำให้เครื่องไม่พิมพ์งาน

ดูข้อมูลเพิ่มเติมเกี่ยวกับการตั้งค่าได้ในคู่มืออิเล็กทรอนิคส์: คำแนะนำขั้นสูง

หมึกสีอาจจะถูกใช้ด้วย เมื่อทำการพิมพ์เอกสารขาวดำ หรือตั้งค่าการพิมพ์เป็นแบบขาวดำ

ทั้งหมึกสีและสีดำจะถูกใช้ในการทำความสะอาดหัวพิมพ์และทำความสะอาดหัวพิมพ์อย่างละเอียด ซึ่งจำเป็นต่อการรักษาประสิทธิภาพของเครื่องพิมพ์ เมื่อหมึกหมด ให้เปลี่ยนคาร์ทริด FINE ด้วยคาร์ทริดใหม่ทันที

1. ตรวจสอบว่าเครื่องเปิดอยู่ จากนั้นเปิดฝาครอบด้านหน้า

ที่ใส่คาร์ทริด FINE จะเคลื่อนไปยังตำแหน่งเปลี่ยน

ข้อควรระวัง ห้ามดันหรือยึดที่ใส่คาร์ทริด FINE ให้เคลื่อนหรือหยุดตามใจชอบ ห้ามสัมผัสถูกชิ้นส่วนโลหะหรือส่วนอื่นภายในเครื่องพิมพ์

ข้อสำคัญ หากเปิดฝาครอบด้านหน้าทิ้งไว้เกินกว่า 10 นาที ที่ใส่คาร์ทริด FINE จะเคลื่อนไปทางขวา ในกรณีนี้ให้ปิดและเปิดฝาครอบด้านหน้าใหม่อีกครั้ง

1. นำคาร์ทริด FINE ออก

(1) กดคาร์ทริด FINE ลง

(2) นำคาร์ทริด FINE ออก

ข้อสำคัญ หยิบจับคาร์ทริด FINE ด้วยความระมัดระวังอย่าให้เลอะเสื้อผ้าหรือพื้นที่โดยรอบ ทิ้งคาร์ทริด FINE ที่หมึกหมดแล้วตามกฏและข้อกำหนดของการทิ้งอุปกรณ์สิ้นเปลืองในพื้นที่

1. เตรียมคาร์ทริด FINE ใหม่

นำคาร์ทริด FINE ใหม่ออกจากบรรจุถัณฑ์ และแกะเทปป้องกันสีส้มออก (A) อย่างเบามือ

ข้อสำคัญ หากเขย่าคาร์ทริด FINE หมึกอาจหกออกมาเลอะมือหรือพื้นที่โดยรอบ หยิบจับคาร์ทริด FINE อย่างระมัดระวัง ระวังอย่าให้มือหรือพื้นที่โดยรอบเลอะหมึกจากเทปป้องกันที่แกะออก อย่าติดเทปป้องกันกลับเข้าไปใหม่หลังจากแกะออกแล้ว ทิ้งชิ้นส่วนตามกฏและข้อกำหนดการทิ้งอุปกรณ์สิ้นเปลืองในพื้นที่

ห้ามสัมผัสถูกหน้าสัมผัสทางไฟฟ้าหรือหัวพิมพ์บนคาร์ทริด FINE เครื่องพิมพ์อาจไม่สามารถพิมพ์งานได้ถูกต้องหากสัมผัสถูกบริเวณดังกล่าว

1. ติดตั้งคาร์ทริด FINE

(1) ติดตั้งคาร์ทริด FINE ใหม่ลงในช่องให้สุด

ติดตั้งคาร์ทริด FINE สีดำในช่องด้านซ้าย (B) และคาร์ทริด FINE สีในช่องด้านขวา (C)

(2) กดคาร์ทริด FINE จนกระทั่งล็อคเข้าที่

ข้อสำคัญ เครื่องพิมพ์จะไม่สามารถพิมพ์งานได้หากไม่ติดตั้งคาร์ทริด FINE สีดำและสีทั้งสองคาร์ทริด ตรวจสอบว่าได้ติดตั้งคาร์ทริด FINE ทั้งสองคาร์ทริด

1. ปิดฝาครอบด้านหน้า

หมายเหตุ หากไฟ เตือน กะพริบเป็นสีส้มหลังจากปิดฝาครอบด้านหน้าแล้ว ให้ดูในหัวข้อ 'การแก้ไขปัญหา' ในคู่มืออิเล็กทรอนิคส์: คำแนะนำขั้นสูง เมื่อเริ่มพิมพ์งานหลังจากเปลี่ยนคาร์ทริด FINE เครื่องพิมพ์จะเริ่มทำความสะอาดหัวพิมพ์โดยอัตโนมัติ ห้ามดำเนินการอื่นใดจนกระทั่งเครื่องพิมพ์เสร็จสิ้นการทำความสะอาดหัวพิมพ์ ไฟ แสดงการทำงาน ติดกะพริบเป็นสีเขียวขณะทำความสะอาด

หากแนวเส้นที่พิมพ์ออกมาไม่ตรงหรือตำแหน่งหัวพิมพ์ไม่ถูกต้อง ให้ทำการจัดตำแหน่งหัวพิมพ์
ดูใน การจัดตำแหน่งหัวพิมพ์

ด้านบน