Bővített felhasználói kézikönyv > Karbantartás > Karbantartás számítógépről > A nyomtatófej fúvókáinak ellenőrzése

# A nyomtatófej fúvókáinak ellenőrzése

A nyomtatófej fúvókáinak ellenőrzése egy fúvókaellenőrző minta kinyomtatásával lehetővé teszi a nyomtatófejek helyes működésének ellenőrzését. Nyomtassuk ki a mintát, ha a nyomtatás halvány vagy ha bizonyos színek nem jelennek meg.

A fúvókaellenőrző minta kinyomtatása a következőképpen végezhető el:

## Fúvókaellenőrzés

1. Nyissuk meg a nyomtatóillesztő beállító ablakát.

2. A Karbantartás (Maintenance) lapon kattintsunk a Fúvókaellenőrzés (Nozzle Check) elemre.

   Megnyílik a Fúvókaellenőrzés (Nozzle Check) párbeszédpanel.
   Kattintsunk a Kezdeti elemellenőrzés (Initial Check Items) gombra azon elemek listájának megtekintéséhez, melyeket az ellenőrző minta nyomtatása előtt meg kell néznünk.

3. Töltsünk be papírt a nyomtatóba.

   Állítsuk a papírvastagsági kart balra, majd helyezzünk egy A4-es vagy egy Letter méretű sima lapot a hátsó tálcára.

4. Nyomtassunk ki egy fúvókaellenőrző mintát.

   Ellenőrizzük, hogy a nyomtató be van-e kapcsolva, majd kattintsunk az Ellenőrző minta nyomtatása (Print Check Pattern) gombra.
   A fúvókaellenőrző minta nyomtatásra kerül.

   Ha megjelenik a megerősítő üzenet, kattintsunk az OK gombra.
   Megnyílik a Minta ellenőrzése (Pattern Check) párbeszédpanel.

5. Ellenőrizzük a nyomtatás eredményét.

   Ellenőrizzük a nyomtatás eredményét. Ha az eredmény megfelelő, kattintsunk a Kilépés (Exit) gombra.
   Ha a nyomtatási eredmény maszatos, vagy bizonyos részek hiányoznak, a nyomtatófej megtisztításához kattintsunk a Tisztítás (Cleaning) gombra.

## Kapcsolódó témakörök

A nyomtatófejek tisztítása

A lap tetejére