Bővített felhasználói kézikönyv > A nyomtatóbeállítások módosítása > A nyomtatóbeállítások módosítása a számítógépről > A nyomtató működési zajának csökkentése

# A nyomtató működési zajának csökkentése

E funkció segítségével csökkenthetjük a nyomtató működési zaját. Akkor válasszuk ezt a beállítást, ha például éjszaka csökkenteni szeretnénk a nyomtató működési zaját.
Ez a funkció csökkentheti a nyomtatási sebességet.

A csendes mód beállításainak módosítási eljárása a következő:

## Csendes mód

1. Nyissuk meg a nyomtatóillesztő beállító ablakát.

2. A Karbantartás (Maintenance) lapon kattintsunk a Csendes mód (Quiet Mode) elemre.

   Megjelenik a Csendes mód (Quiet Mode) párbeszédpanel.

3. Állítsuk be a csendes működést.

   Ha szükséges, állítsuk be a következők egyikét:

   Csendes mód kikapcsolása

     A nyomtató működési zaja normális szintű lesz.

   Csendes mód mindig

     Akkor válasszuk ezt a beállítást, ha csökkenteni szeretnénk a nyomtató működési zaját.

   Csendes mód megadott ideig

     A nyomtató működési zaja csökkenthető egy megadott időtartamra.
     Adjuk meg a csendes mód funkció használatának Kezdés (Start time) és Vége (End time) időpontját.

     Fontos

     - A megadott Kezdés (Start time) és Vége (End time) időpontok nem egyezhetnek meg.

4. Küldjük el a beállításokat.

   Ellenőrizzük, hogy a nyomtató be van-e kapcsolva, majd kattintsunk a Küldés (Send) gombra.
   A megerősítő üzenet megjelenésekor kattintsunk az OK gombra.

   Ezután a kiválasztott beállítások engedélyezve lesznek.

Megjegyzés

- A nyomtatási minőség beállításától függően a csendes mód hatása kisebb is lehet.

A lap tetejére