Avanceret vejledning > Udskrivning fra en computer > Udskrivning med andre programmer > Forskellige udskrivningsmetoder > Udskrivning uden kant

# Udskrivning uden kant

Funktionen til udskrivning uden kant gør det muligt at udskrive data uden margen. Det sker ved at forstørre dataene, så udskriften går lidt ud over papiret. Hvis funktionen til udskrivning uden kant ikke er markeret, afsættes der en margen hele vejen rundt om de udskrevne data. Hvis du vil udskrive et dokument, f.eks. et foto, uden at der afsættes en margen omkring det, skal du vælge Udskrivning uden kant.

Sådan udskrives der uden kant:

## Indstilling af Udskrivning uden kant

1. Åbn installationsvinduet for printerdriveren

2. Vælg udskrivning uden kant

   Marker afkrydsningsfeltet Udskrivning uden kant (Borderless Printing) på fanen Sideopsætning (Page Setup).

   Klik på OK, når der vises en bekræftelsesmeddelelse.
   Når der vises en meddelelse, hvor du bliver bedt om at ændre medietype, skal du vælge en medietype på listen og klikke på OK.

3. Kontrol af papirstørrelse

   Kontroller listen Sidestørrelse (Page Size). Hvis du vil ændre indstillingen, skal du vælge en anden sidestørrelse på listen. På listen vises kun de størrelser, der kan benyttes til udskrivning uden kant.

4. Juster udvidelsesgraden fra papiret

   Juster graden af udvidelse ved at bruge skyderen Udvidelsesgrad (Amount of Extension) efter behov.
   Når skyderen flyttes mod højre, bliver udvidelsesgraden større, og når den flyttes mod venstre, bliver den mindre.
   I de fleste tilfælde anbefales det at placere skyderen i anden position fra højre.

   Vigtigt

   - Hvis du placerer skyderen helt ude til højre, kan bagsiden af papiret blive udtværet.

5. Fuldførelse af konfigurationen.

   Klik på OK.
   Dataene udskrives uden margen på papiret.

Vigtigt

- Hvis der vælges en sidestørrelse, der ikke kan anvendes til udskrivning uden kant, ændres størrelsen automatisk til de gyldige sidestørrelser til udskrivning uden kant.

- Når der er valgt Højopløsningspapir (High Resolution Paper), Overføringspapir til t-shirt (T-Shirt Transfers) eller Kuvert (Envelope) på listen Medietype (Media Type) på fanen Indstillinger (Main), er det ikke muligt at udskrive uden kant.

- Når Udskrivning uden kant er markeret, er indstillingerne Papirstørrelse (Printer Paper Size), Sidelayout (Page Layout), Hæft side (Staple Side) (når Dupleksudskrivning (Duplex Printing) ikke er markeret) og knappen Stempel/Baggrund... (Stamp/Background...) på fanen Sideopsætning (Page Setup) nedtonede og kan ikke vælges.

- Udskriftskvaliteten kan blive forringet, eller arket kan blive tilsmudset øverst og nederst, afhængigt af den type medie der bruges.

- Når der er stor forskel på billedets forhold mellem højde og bredde, udskrives en del af billedet muligvis ikke. Det afhænger af størrelsen på det anvendte medie.
  I sådanne tilfælde skal du beskære billeddataene i et program i henhold til papirstørrelsen.

Bemærk

- Når du vælger Almindeligt papir (Plain Paper) for Medietype (Media Type) på fanen Indstillinger (Main), anbefales det ikke at udskrive uden kant, og derfor vises dialogboksen til valg af medie.
  Hvis du anvender almindeligt papir til testudskrivning, skal du vælge Almindeligt papir (Plain Paper) og klikke på OK.

## Udvidelse af det dokumentområde, der skal udskrives i

Når du angiver en stor udvidelse, kan du uden videre udføre udskrivning uden kant. Den del af dokumentet, der går ud over papirets område, udskrives imidlertid ikke. Elementer omkring et foto udskrives muligvis ikke.

Prøv at foretage en udskrivning uden kant. Hvis du ikke er tilfreds med resultatet af udskrivningen uden kant, kan du mindske graden af udvidelse. Udvidelsesgraden bliver mindre, når skyderen Udvidelsesgrad (Amount of Extension) flyttes til venstre.

Vigtigt

- Hvis Udvidelsesgrad mindskes, kan der fremkomme en uventet margen på udskriften, afhængigt af papirstørrelsen.

Bemærk

- Hvis du markerer Vis udskrift før udskrivning (Preview before printing) på fanen Indstillinger (Main), kan du kontrollere, om der udskrives uden kant, før udskrivningen udføres.

Gå til toppen af siden