Bővített felhasználói kézikönyv > Számítógépről való nyomtatás > Nyomtatás más alkalmazásból > A nyomtatási minőség módosítása és a képadatok javítása > A színegyensúly beállítása

# A színegyensúly beállítása

A nyomtatás során beállíthatjuk a színek árnyalatát.
Ez a funkció egészében megváltoztatja a dokumentum színegyensúlyát, mert a kimenetet az egyes színek tintaarányainak módosításával állítja be. Ha jelentősen kívánjuk módosítani a színegyensúlyt, használjuk a szoftveralkalmazást. A nyomtatóillesztőt csak akkor használjuk, ha a színegyensúlyt csupán kissé kívánjuk módosítani.
A következő minta azt az esetet mutatja, amikor kiemeltük a ciánkék, és tompítottuk a sárga színt, egységessé téve ezáltal a színek általános megjelenését.

Nincs beállítás | A színegyensúly módosítása után

A színegyensúly beállításának folyamata a következő:

1. Nyissuk meg a nyomtatóillesztő beállító ablakát.

2. Válasszuk ki a kézi színbeállítást.

   Válasszuk a Fő (Main) lap Szín/intenzitás (Color/Intensity) beállításánál a Kézi (Manual) értéket, majd kattintsunk a Beállítás... (Set...) parancsra.

   Megnyílik a Kézi színbeállítás (Manual Color Adjustment) párbeszédpanel.

3. Állítsuk be a színegyensúlyt.

   Külön csúszka van a Ciánkék (Cyan), a Bíbor (Magenta) és a Sárga (Yellow) szín számára. A megfelelő csúszkák jobbra történő mozgatásával a színek erőteljesebbek lesznek, a balra történő mozgatással pedig halványabbak. Például, ha a ciánkék gyengébb lesz, a vörös erősebbé válik.
   Akár egy értéket is beírhatunk a csúszkához. Az érték -50 és 50 között lehet.

   Az egyes színek beállítása után kattintsunk az OK gombra.

4. Fejezzük be a beállítást.

   Kattintsunk a Fő (Main) lapon az OK gombra.
   Nyomtatáskor a dokumentum a beállított színegyensúllyal kerül kinyomtatásra.

Fontos

- Ha a Fő (Main) lapon be van jelölve a Szürke nyomtatás (Grayscale Printing) jelölőnégyzet, a Ciánkék (Cyan), a Bíbor (Magenta) és a Sárga (Yellow) lehetőség szürke, és nem érhető el.

## Kapcsolódó témakörök

A nyomtatási minőség és a féltónus módszer kombinációjának kiválasztása

A színkorrekció megadása

A fényesség beállítása

Az intenzitás beállítása

A kontraszt beállítása

A lap tetejére