Bővített felhasználói kézikönyv Hibaelhárítás

Tartalom > Függelék > Biztonsági előírások

# Biztonsági előírások

Kérjük, a nyomtató biztonságos üzemeltetésének érdekében olvassa el a kézikönyvben leírt biztonsági előírásokat és figyelmeztetéseket. Ne próbálja meg a nyomtatót a kézikönyvben leírtaktól eltérően üzemeltetni. Váratlan baleset, tűz vagy áramütés következhet be.

Vigyázat A következő biztonsági előírások figyelmen kívül hagyása áramütéshez, tűzhöz vagy a nyomtató meghibásodásához vezethet.

> A nyomtató helyének megválasztása | Ne helyezze a nyomtatót gyúlékony anyagok, például alkohol vagy hígító közelébe.
> Tápellátás | Nedves kézzel soha ne dugja be a hálózati csatlakozóba és ne húzza ki onnan a nyomtató tápkábelét.
> Mindig ütközésig tolja be a tápkábel dugóját a hálózati csatlakozóba.

> A tápkábelt soha ne sértse meg, ne feszítse meg, ne hajtsa vagy csavarja össze túl szorosan. Ne helyezzen nehéz tárgyakat a tápkábelre.

> Soha ne csatlakoztassa a nyomtatót más készülékekkel közösen használt hálózati aljzatba elosztó, hosszabbító, két illetve három kimenetű T-dugó vagy bármely más eszköz használatával.

> Ne használja a nyomtatót, ha a tápkábel fel van tekerve vagy össze van gabalyodva.
> Amennyiben a nyomtató körül füstöt, szokatlan szagot vagy zajt észlel, azonnal húzza ki a nyomtató tápkábelét a hálózati csatlakozóból, és lépjen kapcsolatba a szervizzel.

> Időnként húzza ki a nyomtatót a fali aljzatból, és egy száraz törlőkendővel távolítsa el a tápkábelen és csatlakozón összegyűlt port. Ha a nyomtatót úgy helyezi el, hogy ott füstnek, pornak vagy magas páratartalomnak van kitéve, a lerakódott por felszívja a nedvességet, és ezáltal rövidzárlatot és tüzet okozhat.

> Ha mennydörgést hall, húzza ki a nyomtató hálózati csatlakozóját a fali aljzatból, ilyenkor tartózkodjon a készülék használatától. A villámlás tüzet, áramütést vagy a nyomtató károsodását okozhatja, ha a nyomtatót csatlakoztatva hagyja.
> Csak a nyomtatóhoz mellékelt tápkábelt használja.
> A nyomtató tisztítása |

> Használjon nyirkos rongyot a nyomtató tisztításához. Tilos a tisztításhoz olyan gyúlékony anyagokat használni, mint az alkohol, a benzin vagy a festékoldó.

> Ha a gyúlékony oldószer érintkezésbe lép a nyomtató belsejében található elektromos alkatrészekkel, az tüzet vagy áramütést okozhat.

> A nyomtató tisztítása előtt mindig húzza ki a tápkábelt a hálózati csatlakozóból. Ha tisztítás közben véletlenül bekapcsolja a nyomtatót, megsértheti magát, vagy kárt okozhat a nyomtatóban.
> A nyomtató karbantartása | Ne próbálja meg szétszedni vagy módosítani a nyomtatót. A nyomtatóban nincsenek szervizen kívül is javítható alkatrészek. A nyomtató nagyfeszültségű alkatrészeket is tartalmaz. Ne próbáljon olyan karbantartási műveletet elvégezni, amely nem szerepel ebben a kézikönyvben.
> Munkavégzés a nyomtató közelében | A nyomtató közelében ne használjon erősen gyúlékony anyagot tartalmazó szórópalackot. Tüzet vagy áramütést okozhat, ha a gyúlékony permet érintkezésbe lép a nyomtató belsejében található elektromos alkatrészekkel.

Figyelem Ha az említett biztonsági előírások bármelyikét figyelmen kívül hagyja, személyi sérülést vagy a nyomtató meghibásodását okozhatja.

> A nyomtató helyének megválasztása | Ne telepítse a nyomtatót instabil vagy erős rezgésnek kitett helyre.
> Ne telepítse a nyomtatót nedves vagy poros helyre, ne tegye ki közvetlen napsütésnek, ne használja épületen kívül, és ne helyezze fűtőtest vagy más hőforrás közelébe. A tűz és áramütés kockázatának csökkentése érdekében a nyomtatót olyan helyre telepítse, ahol a hőmérséklet 5–35 °C (41–95 °F) és a páratartalom 10–90% (lecsapódásmentes).
> Ne helyezze a nyomtatót vastag takaróra vagy szőnyegre.
> A nyomtató hátsó részét ne helyezze közel a falhoz.
> Tápellátás |

> A hálózati csatlakozódugót soha ne a vezetéknél fogva húzza ki.

> Ne használjon hosszabbítót vagy elosztót.

> Gondoskodjon arról, hogy a tápellátáshoz használt hálózati csatlakozó mindig könnyen hozzáférhető legyen, hogy szükség esetén egyszerűen kihúzhassa a csatlakozódugót.

> Munkavégzés a nyomtató közelében | Nyomtatás közben soha ne nyúljon a nyomtatóba.
> A nyomtatót szállításkor a két oldalánál fogja meg.
> Ne helyezzen a nyomtatóra semmilyen tárgyat.
> Soha ne helyezzen fémtárgyakat (gemkapcsokat, tűzőkapcsokat stb.) vagy gyúlékony anyagot (alkoholt, hígítót stb.) tartalmazó tárolóedényt a nyomtató tetejére.
> Ha bármilyen idegen anyag (fém vagy folyadék) kerül a nyomtató belsejébe, húzza ki a tápkábelt és hívja a szervizt.
> Ne szállítsa és ne tárolja a nyomtatót ferde felületen, függőleges helyzetben vagy fejjel lefelé, mert a tinta kifolyhat, és a nyomtató károsodhat.
> FINE patronok (tintapatronok) | A FINE patronokat (tintapatronokat) tartsa távol a gyermekektől. Ha véletlenül tinta kerül a szájba (a nyelvvel érintkezve vagy lenyelés útján), öblítse ki a szájat vagy itasson meg a gyermekkel egy-két pohár vizet. Irritáció vagy rosszullét esetén haladéktalanul kérjen orvosi segítséget.
> Amennyiben szemmel kerül érintkezésbe a tinta, haladéktalanul öblítse bő vízzel. Amennyiben bőrrel kerül érintkezésbe a tinta, haladéktalanul mossa le szappannal és vízzel. Ha a szem vagy a bőr irritációja tartós, haladéktalanul kérjen orvosi segítséget.
> Ne rázza a FINE patronokat (tintapatronokat). A tinta kicseppenhet, és beszennyezheti ruháját vagy környezetét.

> Nyomtatás után soha ne érintse meg a FINE patron (tintapatron) fém érintkezőit és a nyomtatófej fúvókáit.

> A fém részek nagyon forrók lehetnek és égési sérülést okozhatnak.

> Ne dobja tűzbe a FINE patronokat (tintapatronokat).
> Ne próbálja meg szétszedni vagy módosítani a FINE patronokat.
> Ne kezelje a FINE patronokat durván, például ne fejtsen ki rájuk túlzott erőt, és ne ejtse le őket.

> Ne öblítse le vagy törölje le a FINE patronokat.

> Behelyezésük után ne távolítsa el indokolatlanul a FINE patronokat.

Megjegyzés arra az esetre, ha a nyomtatót egyéb elektromos berendezéshez, például fénycsövekhez közel helyezi el

A nyomtatót az egyéb elektromos berendezésektől, például fénycsövektől legalább 15 cm-re helyezze el. Ha ilyen berendezések közelében helyezi el a nyomtatót, az esetleg nem fog megfelelően működni a fluoreszcens zaj miatt.

A készülék kikapcsolásakor

A készülék kikapcsolásakor mindig nyomja meg a [Power] (Tápellátás) gombot, és győződjön meg róla, hogy a [Power] (Tápellátás) lámpa (zöld) kialudt. Ha úgy húzza ki a tápkábelt a csatlakozóaljzatból, hogy a [Power] (Tápellátás) lámpa villog vagy világít, akkor a nyomtatófej nem védhető meg, és lehet, hogy később nem tud nyomtatni.

A lap tetejére