คำแนะนำขั้นสูง การแก้ไขปัญหา

สารบัญ > ภาคผนวก > ข้อควรระวังด้านความปลอดภัย

# ข้อควรระวังด้านความปลอดภัย

กรุณาอ่านคำเตือนและข้อควรระวังด้านความปลอดภัยในคู่มือนี้เพื่อให้แน่ใจว่าคุณใช้งานเครื่องพิมพ์อย่างปลอดภัย อย่าพยายามใช้เครื่องพิมพ์ผิดไปจากวิธีการที่ระบุในคู่มือนี้ เนื่องจากอาจทำให้เกิดอุบัติเหตุ เพลิงไหม้หรือไฟฟ้าช็อตได้

คำเตือน หากไม่ปฏิบัติตามข้อควรระวังอาจทำให้เกิดไฟฟ้าช็อต เพลิงไหม้ หรือเครื่องพิมพ์เสียหายได้

> การเลือกสถานที่จัดวาง | อย่าตั้งเครื่องพิมพ์ไว้ใกล้กับสารไวไฟ เช่น แอลกอฮอลล์หรือทินเนอร์
> ระบบจ่ายไฟ | อย่าพยายามเสียบหรือถอดปลั๊กเครื่องพิมพ์ออกจากเต้ารับไฟฟ้าขณะมือเปียก
> เสียบปลั๊กเข้ากับเต้ารับไฟฟ้าให้สุดทุกครั้ง

> อย่าดัดแปลง ยืด งอ หรือบิดสายไฟอย่างแรง หรือทำให้สายไฟเสียหาย อย่าวางของหนักทับบนสายไฟ

> อย่าเสียบปลั๊กเครื่องพิมพ์เข้ากับเต้ารับไฟฟ้าพ่วงต่อเพื่อใช้ร่วมกับอุปกรณ์อื่น (เช่น สายพ่วง หรืออแดปเตอร์ เป็นต้น)

> อย่าใช้เครื่องพิมพ์หากสายไฟพับงอหรือพันกัน
> หากพบว่าเกิดควัน กลิ่นหรือเสียงรบกวนแปลก ๆ จากเครื่องพิมพ์ ให้ถอดปลั๊กไฟออกจากเต้ารับไฟฟ้าทันทีและติดต่อผู้แทนศูนย์บริการ

> ถอดปลั๊กเครื่องพิมพ์และใช้ผ้าแห้งเช็ดฝุ่นละอองหรือสิ่งสกปรกที่บริเวณปลั๊กและเต้ารับไฟฟ้าเป็นครั้งคราว หากวางเครื่องพิมพ์ไว้ในที่ที่มีฝุ่นละออง ควัน หรือความชื้นสูง ฝุ่นที่สะสมอยู่บนปลั๊กอาจดูดซับความชื้นและทำให้เกิดข้อขัดข้องกับฉนวนจนเกิดเพลิงไหม้ได้

> หากได้ยินเสียงฟ้าร้อง ให้ถอดปลั๊กไฟออกและอย่าใช้งานเครื่องพิมพ์ หากเสียบปลั๊กเครื่องพิมพ์ทิ้งไว้อาจทำให้เกิดเพลิงไหม้ ไฟฟ้าช็อต หรือเครื่องพิมพ์เสียหายได้ ขณะเกิดพายุฝนฟ้าคะนอง
> ใช้สายไฟที่จัดมาให้กับเครื่องพิมพ์
> การทำความสะอาดเครื่องพิมพ์ |

> ใช้ผ้าชุบน้ำหมาดๆ ทำความสะอาดเครื่องพิมพ์ ห้ามใช้สารไวไฟ เช่น แอลกอฮอล์ เบนซินหรือทินเนอร์

> หากสารไวไฟสัมผัสกับส่วนประกอบทางไฟฟ้าในเครื่องพิมพ์อาจทำให้เกิดเพลิงไหม้หรือไฟฟ้าช็อตได้

> ถอดปลั๊กไฟออกจากเต้ารับไฟฟ้าก่อนทำความสะอาดเครื่องพิมพ์ทุกครั้ง หากบังเอิญกดปุ่มเปิดเครื่องพิมพ์เข้าระหว่างทำความสะอาด คุณอาจได้รับบาดเจ็บหรือทำให้เครื่องพิมพ์เสียหายได้
> การบำรุงรักษาเครื่องพิมพ์ | อย่าพยายามถอดหรือปรับแต่งชิ้นส่วนเครื่องพิมพ์ ไ่ม่มีการให้บริการผู้ใช้เกี่ยวกับชิ้นส่วนภายในเครื่องพิมพ์ เครื่องพิมพ์มีส่วนประกอบที่มีแรงดันไฟฟ้าสูง อย่าพยายามดำเนินการบำรุงรักษาใดๆ นอกเหนือไปจากขั้นตอนที่ระบุไว้ในคู่มือนี้
> การทำงานในบริเวณใกล้เคียงเครื่องพิมพ์ | อย่าฉีดสเปรย์ไวไฟเข้าใกล้เครื่องพิมพ์ หากสเปรย์สัมผัสกับส่วนประกอบทางไฟฟ้าในเครื่องพิมพ์จะทำให้เกิดเพลิงไหม้หรือไฟฟ้าช็อตได้

ข้อควรระวัง หากไม่ปฏิบัติตามข้อควรระวังอาจทำให้ได้รับบาดเจ็บหรือเครื่องพิมพ์เสียหายได้

> การเลือกสถานที่จัดวาง | อย่าติดตั้งเครื่องพิมพ์ในพื้นที่ที่ไม่มั่นคง หรือมีการสั่นสะเทือนอย่างรุนแรง
> อย่าติดตั้งเครื่องพิมพ์ในบริเวณที่มีความชื้นสูง มีฝุ่นมาก ตากแดด กลางแจ้งหรือใกล้กับแหล่งกำเนิดความร้อน เพื่อป้องกันความเสี่ยงในการเกิดเพลิงไหม้หรือไฟฟ้าช็อต ควรติดตั้งเครื่องพิมพ์ในบริเวณที่มีอุณหภูมิแวดล้อม 5°C ถึง 35°C (41°F ถึง 95°F) และความชื้น 10% ถึง 90% (ไม่มีการเกิดไอน้ำ)
> อย่าวางเครื่องพิมพ์ไว้บนพรมหนา
> อย่าวางด้านหลังของเครื่องพิมพ์ไว้ชิดกับผนัง
> ระบบจ่ายไฟ |

> ห้ามถอดปลั๊กโดยดึงจากสายไฟ

> อย่าใช้สายพ่วงต่อ

> หากจำเป็นกรุณาตรวจสอบว่าไม่มีสิ่งกีดขวางใดๆ อยู่บริเวณเต้ารับไฟฟ้า ซึ่งจะทำให้สะดวกต่อการถอดปลั๊กไฟ

> การทำงานในบริเวณใกล้เคียงเครื่องพิมพ์ | ห้ามสอดมือหรือนิ้วเ้ข้าไปในเครื่องขณะที่เครื่องทำการพิมพ์งาน
> หากต้องการเคลื่อนย้ายเครื่องพิมพ์ กรุณายกเครื่องโดยจับทั้งสองด้าน
> อย่าวางสิ่งของไว้บนเครื่องพิมพ์
> อย่าวางวัตถุที่เป็นโลหะ (คลิป ลวดเย็บ ฯลฯ) หรือภาชนะใส่สารไวไฟ (แอลกอฮอล์ ทินเนอร์ ฯลฯ) ไว้บนเครื่องพิมพ์
> หากมีวัตถุแปลกปลอม (โลหะหรือของเหลว) เข้าไปในเครื่องพิมพ์ ให้ถอดปลั๊กไฟออกและติดต่อผู้แทนศูนย์บริการ
> อย่าขนย้ายหรือจัดเก็บเครื่องพิมพ์โดยวางเอียง วางแนวตั้งหรือวางคว่ำเนื่องจากอาจทำให้หมึกรั่ว และเครื่่องพิมพ์ชำรุดได้
> คาร์ทริด FINE (คาร์ทริดหมึก) | เก็บคาร์ทริด FINE (คาร์ทริดหมึก) ให้พ้นมือเด็ก หากเลียหรือกลืนหมึกโดยไม่ได้ตั้งใจ ให้ล้างปากหรือดื่มน้ำหนึ่งถึงสองแก้ว หากเกิดอาการระคายเคืองหรือรู้สึกไม่สบายตัว กรุณาปรึกษาแพทย์โดยทันที
> หากหมึกเข้าตา ให้ล้างออกด้วยน้ำสะอาดทันที หากหมึกหกลงบนผิวหนัง ให้ล้างด้วยน้ำสบู่ทันที หากเกิดอาการระคายเคืองบริเวณดวงตาหรือผิวหนัง กรุณาปรึกษาแพทย์ในทันที
> อย่าเขย่าคาร์ทริด FINE (คาร์ทริดหมึก) หมึกอาจหกออกมาเลอะเปื้อนเสื้อผ้าหรือพื้นที่โดยรอบ

> ห้ามสัมผัสถูกบริเวณที่มีกระแสไฟฟ้าหรือหัวพิมพ์บนคาร์ทริด FINE (คาร์ทริดหมึก) หลังทำการพิมพ์

> ชิ้นส่วนที่เป็นโลหะอาจร้อนมากจนทำให้เกิดการลุกไหม้ได้

> อย่าโยนคาร์ทริด FINE (คาร์ทริดหมึก) ลงในกองไฟ
> อย่าพยายามถอดชิ้นส่วนหรือปรับแต่งคาร์ทริด FINE
> กรุณาเคลื่อนย้ายคาร์ทริด FINE อย่างระมัดระวัง อย่าบีบหรือทำคาร์ทริดตกหล่น

> อย่าล้างหรือเช็ดคาร์ทริด FINE

> หลังจากใส่คาร์ทริด FINE แล้วอย่านำคาร์ทริดออกโดยไม่จำเป็น

เมื่อคุณตั้งเครื่องพิมพ์ไว้ใกล้เครื่องใช้ไฟฟ้าอื่น เช่น หลอดไฟฟลูออเรสเซนต์

ตั้งเครื่องพิมพ์ห่างจากเครื่องใช้ไฟฟ้าอื่น ๆ เช่น หลอดไฟฟลูออเรสเซนต์เป็นระยะอย่างน้อย 5.91 in / 15 cm หากตั้งเครื่องพิมพ์ไว้ที่ระยะใกล้กว่านี้ เครื่องอาจทำงานไม่ถูกต้องเนื่องจากสัญญาณรบกวนจากหลอดฟลูออเรสเซนต์

เมื่อคุณปิดเครื่อง

เมื่อคุณปิดเครื่อง ให้กดปุ่ม เปิด/ปิดเครื่อง ทุกครั้งและตรวจสอบว่าไฟ แสดงการทำงาน (สีเขียว) ดับลง เมื่อคุณถอดสายไฟออกจากเต้ารับไฟฟ้าขณะที่ไฟ แสดงการทำงาน กะพริบหรือติดสว่างอยู่ หัวพิมพ์จะไม่ได้รับการป้องกัน และคุณอาจไม่สามารถพิมพ์งานได้อีก

ด้านบน