Οδηγός λειτουργιών για προχωρημένους > Αντιμετώπιση προβλημάτων > Τα αποτελέσματα της εκτύπωσης δεν είναι ικανοποιητικά > Δεν υπάρχουν αποτελέσματα εκτύπωσης/Η εκτύπωση είναι θολή/Τα χρώματα δεν είναι σωστά/Λευκές γραμμές

# Δεν υπάρχουν αποτελέσματα εκτύπωσης/Η εκτύπωση είναι θολή/Τα χρώματα δεν είναι σωστά/Λευκές γραμμές

- Έλεγχος 1: Επιβεβαιώσατε τις ρυθμίσεις της ποιότητας χαρτιού και εκτύπωσης;

  Τα αποτελέσματα της εκτύπωσης δεν είναι ικανοποιητικά

- Έλεγχος 2: Έχει εγκατασταθεί σωστά το φυσίγγιο FINE;

  Αφαιρέστε το φυσίγγιο FINE και στη συνέχεια τοποθετήστε το ξανά. Το αποτέλεσμα εκτύπωσης μπορεί να βελτιωθεί με την επανατοποθέτηση του φυσιγγίου FINE.

  Επίσης, ελέγξτε ότι έχει αφαιρεθεί η προστατευτική ταινία (A).

- Έλεγχος 3: Εκτυπώστε το μοτίβο ελέγχου ακροφυσίων και εκτελέστε κάθε απαραίτητη λειτουργία συντήρησης, όπως τον καθαρισμό της κεφαλής εκτύπωσης.

  Εκτυπώστε το μοτίβο ελέγχου ακροφυσίων για να καθορίσετε αν το μελάνι ψεκάζεται σωστά από τα ακροφύσια της κεφαλής εκτύπωσης.

  Ανατρέξτε στην Τακτική συντήρηση (Routine Maintenance) για εκτύπωση του μοτίβου ελέγχου ακροφυσίων, καθαρισμό της κεφαλής εκτύπωσης και βαθύ καθαρισμό της κεφαλής εκτύπωσης.

  - Αν το μοτίβο ελέγχου ακροφυσίων δεν εκτυπώνεται σωστά:

    Αφού εκτελέσετε τον καθαρισμό της κεφαλής εκτύπωσης, εκτυπώστε το μοτίβο ελέγχου ακροφυσίων και εξετάστε το μοτίβο.

  - Αν το πρόβλημα δεν επιλυθεί αφού πραγματοποιήσετε καθαρισμό της κεφαλής εκτύπωσης δυο φορές:

    Εκτελέστε τον βαθύ καθαρισμό της κεφαλής εκτύπωσης.

    Αν το πρόβλημα δεν επιλυθεί με τον βαθύ καθαρισμό της κεφαλής εκτύπωσης, εκτελέστε τον ξανά.

  - Αν το πρόβλημα δεν επιλυθεί με τον επαναληπτικό καθαρισμό της κεφαλής εκτύπωσης:

    Ίσως έχει εξαντληθεί η μελάνη. Αντικαταστήστε το φυσίγγιο FINE.

- Έλεγχος 4: Όταν το φυσίγγιο FINE αδειάσει, πρέπει να αντικατασταθεί με καινούριο.

- Έλεγχος 5: Όταν χρησιμοποιείτε χαρτί με μία επιφάνεια εκτύπωσης, βεβαιωθείτε ότι το χαρτί έχει τοποθετηθεί με την πλευρά εκτύπωσης προς τα επάνω.

  Η εκτύπωση στη λάθος πλευρά ενός τέτοιου χαρτιού μπορεί να έχει ως αποτέλεσμα μη καθαρές εκτυπώσεις ή εκτυπώσεις χαμηλότερης ποιότητας.

  Για περισσότερες πληροφορίες σχετικά με την εκτυπώσιμη πλευρά, ανατρέξτε στο εγχειρίδιο οδηγιών που παρέχεται μαζί με το χαρτί.

- Έλεγχος 6: Αλλάξτε τη θέση του ρυθμιστικού πάχους χαρτιού.

  Προσαρμόστε τη θέση του ρυθμιστικού πάχους χαρτιού ανάλογα με τον τύπο χαρτιού στο οποίο εκτυπώνετε.

  Ανατρέξτε στην ενότητα Τοποθέτηση χαρτιού.

  Ανάλογα με το περιεχόμενο της εκτύπωσης, η επιφάνεια εκτύπωσης μπορεί να γρατζουνιστεί ή οι γωνίες του χαρτιού να μουτζουρωθούν, ακόμα και για τύπους χαρτιού που απαιτούν να τοποθετήσετε εσείς τον μοχλό στα αριστερά. Σε αυτήν την περίπτωση, τοποθετήστε το ρυθμιστικό πάχους χαρτιού στα δεξιά.

  * Επαναφέρετε το ρυθμιστικό πάχους χαρτιού στα αριστερά όταν ολοκληρώσετε την εκτύπωση. Αν δεν τοποθετήσετε τον μοχλό στα αριστερά, είναι πιθανόν το εσωτερικό του εκτυπωτή να λερωθεί λόγω του μεγαλύτερου διάκενου μεταξύ της κεφαλής εκτύπωσης και του τοποθετημένου χαρτιού. Δεν αποκλείεται να μειωθεί και η ποιότητα εκτύπωσης.

  σημείωση

  - Αν οι γωνίες ή οι άκρες του χαρτιού μουτζουρώνονται, δοκιμάστε να εκτυπώσετε με τον ρυθμιστή πάχους χαρτιού στα δεξιά.

Μετάβαση στην αρχή της σελίδας