Οδηγός λειτουργιών για προχωρημένους > Αντιμετώπιση προβλημάτων > Η εκτύπωση διακόπτεται πριν ολοκληρωθεί

# Η εκτύπωση διακόπτεται πριν ολοκληρωθεί

- Έλεγχος 1: Ο εκτυπωτής εκτυπώνει συνεχώς για μεγάλο χρονικό διάστημα;

  Εάν ο εκτυπωτής εκτυπώνει συνεχώς για πολλή ώρα, η κεφαλή εκτύπωσης ενδέχεται να υπερθερμανθεί. Για προστασία της κεφαλής εκτύπωσης, η εκτύπωση μπορεί να διακοπεί στο σημείο όπου τελειώνει μια γραμμή και μετά από ένα χρονικό διάστημα να συνεχιστεί.

  Σε αυτή την περίπτωση, διακόψτε την εκτύπωσή σας σε κατάλληλη χρονική στιγμή και θέστε τον εκτυπωτή εκτός λειτουργίας για τουλάχιστον 15 λεπτά.

  Επιπλέον, αν ο εκτυπωτής εκτυπώνει γραφικά ή φωτογραφίες με έντονα χρώματα συνεχώς για κάποιο χρονικό διάστημα, η εκτύπωση μπορεί να σταματήσει για λόγους προστασίας της κεφαλής εκτύπωσης. Σε αυτή την περίπτωση, η εκτύπωση δεν θα συνεχιστεί αυτόματα. Απενεργοποιήστε τον εκτυπωτή για τουλάχιστον 15 λεπτά.

  προειδοποίηση

  - Η κεφαλή εκτύπωσης και η γύρω περιοχή μπορεί να ζεσταθούν υπερβολικά στο εσωτερικό του εκτυπωτή. Μην αγγίζετε ποτέ την κεφαλή εκτύπωσης ή τα κοντινά εξαρτήματα.

- Έλεγχος 2: Έχει τοποθετηθεί χαρτί;

  Βεβαιωθείτε ότι έχει τοποθετηθεί χαρτί στην πίσω θήκη.

  Αν έχει τελειώσει το χαρτί του εκτυπωτή, τοποθετήστε άλλο.

- Έλεγχος 3: Τα έγγραφα προς εκτύπωση έχουν πολλές φωτογραφίες ή εικόνες;

  Η εκτύπωση μεγάλου όγκου δεδομένων, όπως φωτογραφίες ή γραφικά, απαιτεί αρκετό χρόνο επεξεργασίας από τον εκτυπωτή ή τον υπολογιστή, στη διάρκεια του οποίου ο εκτυπωτής μπορεί να φαίνεται σαν να έχει σταματήσει να λειτουργεί.

  Επιπλέον, όταν εκτυπώνετε δεδομένα για τα οποία απαιτείται συνεχής χρήση μεγάλης ποσότητας μελάνης σε απλό χαρτί, ο εκτυπωτής ενδέχεται να σταματήσει προσωρινά. Και στις δύο περιπτώσεις, περιμένετε έως ότου ολοκληρωθεί η διαδικασία.

  σημείωση

  - Αν εκτυπώνετε ένα έγγραφο με μεγάλη περιοχή εκτύπωσης ή εκτυπώνετε πολλά αντίτυπα ενός εγγράφου, η εκτύπωση μπορεί να διακοπεί ώστε να στεγνώσει η μελάνη.

Μετάβαση στην αρχή της σελίδας