Οδηγός Λειτουργιών για Προχωρημένους > Παράρτημα > Ενημέρωση του προγράμματος οδήγησης του εκτυπωτή > Εγκατάσταση του προγράμματος οδήγησης εκτυπωτή

# Εγκατάσταση του προγράμματος οδήγησης εκτυπωτή

Μπορείτε να προσπελάσετε την ιστοσελίδα μας μέσω του Internet και να κάνετε λήψη του πιο πρόσφατου προγράμματος οδήγησης εκτυπωτή για το μοντέλο σας.

Η διαδικασία εγκατάστασης του προγράμματος οδήγησης εκτυπωτή που έχετε λάβει είναι η εξής:

1. Απενεργοποιήστε τον εκτυπωτή

   Σημαντικό

   - Εάν ενεργοποιήσετε τον υπολογιστή σας ενώ είναι ενεργοποιημένος ο εκτυπωτής, η λειτουργία Windows Plug and Play εκτελείται αυτόματα και εμφανίζεται το παράθυρο Εντοπίστηκε νέο υλικό (Found New Hardware) (Windows Vista) ή Οδηγός προσθήκης νέου υλικού (Found New Hardware Wizard) (Windows XP, Windows 2000). Σε αυτή την περίπτωση, κάντε κλικ στο Άκυρο (Cancel).

2. Εκκινήστε το πρόγραμμα εγκατάστασης

   Κάντε διπλό κλικ στο εικονίδιο του αρχείου που έχετε λάβει.
   Ξεκινάει το πρόγραμμα εγκατάστασης.

   Σημαντικό

   - Στα Windows Vista, ενδέχεται να εμφανιστεί ένα παράθυρο διαλόγου επιβεβαίωσης/προειδοποίησης κατά την εγκατάσταση, την κατάργηση εγκατάστασης ή την έναρξη του λογισμικού.
     Αυτό το παράθυρο διαλόγου εμφανίζεται στην περίπτωση που απαιτούνται δικαιώματα διαχειριστή για την εκτέλεση μιας εργασίας.
     Εάν είστε συνδεδεμένοι σε λογαριασμό διαχειριστή (administrator), κάντε κλικ στο κουμπί Συνέχεια (Continue) ή Αποδοχή (Allow) για να συνεχίσετε.
     Ορισμένες εφαρμογές απαιτούν ένα λογαριασμό διαχειριστή (administrator) για τη συνέχεια. Εάν είστε συνδεδεμένοι σε έναν τυπικό λογαριασμό, αλλάξτε σε λογαριασμό διαχειριστή και ξεκινήστε τη διαδικασία από την αρχή.

3. Εγκατάσταση του προγράμματος οδήγησης

   Στο παράθυρο Καλώς ορίσατε (Welcome) κάντε κλικ στην επιλογή Επόμενο (Next).
   Διαβάστε τα περιεχόμενα του παραθύρου Άδεια χρήσης (License Agreement). Αφού ελέγξετε τα περιεχόμενα, κάντε κλικ στο Ναι (Yes).
   Ξεκινάει η εγκατάσταση του προγράμματος οδήγησης εκτυπωτή.

   Αφού εμφανιστεί το παράθυρο Η εγκατάσταση ολοκληρώθηκε (Installation Complete) ελέγξτε εάν ο εκτυπωτής και ο υπολογιστής συνδέονται μέσω καλωδίου.

   Για να επιλέξετε θύρα σύνδεσης για τον εκτυπωτή με μη αυτόματο τρόπο, επιλέξτε το πλαίσιο ελέγχου Επιλογή θύρας εκτυπωτή (Select printer port) και κάντε κλικ στο Μη αυτόματη επιλογή (Manual selection). Στο παράθυρο Επιλογή θύρας εκτυπωτή (Select printer port) επιλέξτε τον προορισμό σύνδεσης και κάντε κλικ στο OK.

4. Ολοκληρώστε την εγκατάσταση

   Κάντε κλικ στο κουμπί Ολοκλήρωση (Complete).
   Ενεργοποιήστε τον εκτυπωτή και περιμένετε για λίγο μέχρι να αναγνωριστεί η σύνδεση.

Η διαδικασία αυτή εγκαθιστά το πρόγραμμα οδήγησης εκτυπωτή.

Ανάλογα με το περιβάλλον που χρησιμοποιείτε, μπορεί να εμφανιστεί ένα μήνυμα που σας ζητά να επανεκκινήσετε τον υπολογιστή. Για να ολοκληρώσετε την εγκατάσταση σωστά, επανεκκινήστε τον υπολογιστή.

Σημαντικό

- Όταν αναπτύσσετε το συμπιεσμένο αρχείο που έχετε λάβει, αποθηκεύστε το αρχείο σε ένα φάκελο όπως "temp". Χρησιμοποιείτε μόνο αγγλικούς χαρακτήρες στο όνομα του φακέλου. Διαφορετικά, το πρόγραμμα οδήγησης εκτυπωτή μπορεί να μην εγκατασταθεί σωστά.

- Μπορείτε να κάνετε λήψη του προγράμματος οδήγησης εκτυπωτή δωρεάν, αλλά τυχόν χρεώσεις πρόσβασης στο Internet αποτελούν δική σας ευθύνη.

## Σχετικά θέματα

Απόκτηση του πιο πρόσφατου προγράμματος οδήγησης εκτυπωτή

Πριν την εγκατάσταση του προγράμματος οδήγησης εκτυπωτή

Μετάβαση στην αρχή της σελίδας